ނޫސްބަޔާން | President Mohamed Nasheed\nރައީސް މުޙައްމަދު ނަޝީދު ރާއްޖެއިން ބޭރަށް ފުރާވަޑައިގެންނެވުމަށް މިއަދު ހެދުނުގެ ވަގުތެއްގައި އިބްރާހިމް ނާސިރު އިންޓަރނޭޝަނަލް އެއާރޕޯރޓަށް ވަޑައިގެންނެވުމުން، އެމަނިކުފާނަށް ރާއްޖެއިން ބޭރަށް ފުރާވަޑައިގަތުމުގެ ހުއްދަ ނެތް ކަމަށާއި، 18 ޑިސެމްބަރު 2012 ވަނަ ދުވަހު ހުޅުމާލެ މެޖިސްޓްރޭޓް ކޯޓުން ރައީސް ނަޝީދަށް ރާއްޖެއިން ބޭރަށް ފުރާވަޑައިގަތުން މަނާކޮށް ކޯޓު އަމުރެއް އެބޭފުޅުންނަށް ފޮނުއްވާފައިވާކަމަށް ވިދާޅުވެ، އިމިގްރޭޝަނުން ވަނީ އެމަނިކުފާނު ފުރާވަޑައިގަތުން ހުއްޓުވާފައެވެ.\nނަމަވެސް، 18 ޑިސެމްބަރު 2012 ވަނަ ދުވަހު ހުޅުމާލޭ މެޖިސްޓްރޭޓް ކޯޓުގެ ނަންބަރު HMC/2012/26 ސިޓީއިން، ރައީސް މުޙައްމަދު ނަޝީދު ރާއްޖެއިން ބޭރަށް ފުރަވަޑައިގަތުމާމެދު އެކޯޓުގެ އިޢުތިރާޟެއް ނެތްކަމަށް ވިދާޅުވެ، ހުޅުމާލެ މެޖިސްޓްރޭޓް ކޯޓު ހިންގެވުމާ ޙަވާލުވެ ހުންނެވި މެޖިސްޓްރޭޓް ޙުސައިން މަޒީދު ސޮއިކުރައްވާ، އެމަނިކުފާނަށް ރާއްޖެއިން ބޭރަށް ފުރާވަޑައިގަތުމުގެ ހުއްދަދެއްވާ ފައިވާތީ، ހުޅުމާލެ މެޖިސްޓްރޭޓް ކޯޓުން މިފަދައިން ޢަމަލު ކުރެއްވުމުން، އެކަމާމެދު މިއޮފީހުން ކަންބޮޑުވުން ފާޅުކުރަމެވެ. ހުޅުމާލެ މެޖިސްޓްރޭޓް ކޯޓުން ރައީސް މުޙައްމަދު ނަޝީދާމެދު މިގޮތަށް ޢަމަލުކުރެއްވީ ކޮން މަޤްޞަދެއް ޙާޟިލުކުރެއްވުމަށްކަމާމެދު ސުވާލު އުފެދެއެވެ. އަދި، ސިޔާސީ ނުފޫޒުންނާއި ޒާތީ ތަޢައްޞުބުން އެއްކިބާވެ، ޢަދުލިވެރިކަމާއެކު ވަކިފަރާތަކުން ދައްކާފާނެ ބިރަކަށް ޖެހިލުން ނުވެ އެކޯޓުގެ ޢަމަލުތައް ބެހެއްޓެވުމަށްވެސް މިފުރުޞަތުގައި ގޮވާލަމެވެ.\nމީގެ އިތުރުން، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 128 ވަނަ މާއްދާގައި ލާޒިމްކޮށްފައިވާފަދައިން، ދަޢުލަތުގެ އެންމެ މަތީ ވެރިކަން ކޮށްފައިވާ މީހަކަށް ދޭންޖެހޭ ޢިއްޒަތާއި ޤަދަރު ރައީސް ނަޝީދަަށް އެރުވަމަށް ހުޅުމާލެ މެޖިސްޓްރޭޓް ކޯޓުން ތަކުރާރުކޮށް ފަސްޖެހެމުން ދާކަންވެސް ފާހަގަކުރަމެވެ.\nDecember 21, 2012 / ހަބަރު\nރައްޔަތުންގެ އޭ.ޖީ\t/ December 21, 2012\nމިހުރިހާ ކަމެއްގެ ފެށުންކަމުގައިވާ ފެބްރުއަރީ7ވަނަދުވަހު ކަންތައް ފެނުނު ކޮންމެމީހަކަށް އެގޭނެ ރައީސް ނަޝީދާމެދު ކޯޓަކުންވެސް، އިމިގްރޭޝަނަކުންވެސް ކަންތައް ކުރާނެގޮތް. ޙައްލަކީ ފެބްރުއަރީ 7، 8 ގައި މިރާއްޖޭގައި ހިންގި އެކި މިންވަރުގެ ކުށްތައްކުރި ފަރާތްތައް އިންސާފުވެރި، ޢަދުލުވެރި ފަނޑިޔާރުން ބަލައި ޝަރީޢަތްކޮށް އެ އެންމެހާ ފަރާތްތަކަށް ޙައްޤު އަދަބު ދެވޭނެމަގު ރައްޔަތުން ނިކުމެ ހޯދުން\nއޮޓުނާ\t/ December 21, 2012\nމީދެން ކިހާ ދެރަ ކަމެއްތޯ…. ކީއްވެބާ މި ބާގީން ރައީސް ނަޝީދު ފަހަތުން ނެއްޓެން ނޭގިގެން މިއުޅެނީ؟\nޕެޕޭނު\t/ December 21, 2012\nމިކަހަލަ ކަންކަމާހެދި އަޅުގަނޑުމެން މިގޮވަނީ އިންގިލާބު އަވަސް ކުރާށޭ…. އިންގިލާބެއް ގެނެސް އަވަސް އިންތިހާބެއް ބާއްވާ ، އެމް.ޑީ.ޕީ ވެރިކަމާ ހަވާލުވުމަށްފަހު އެންމެ ފުރަތަމަ ކޯޓްތައް އިސްލާހު ކުރަންވީ ، އެއަށް ފަހު ފެބުރުއަރީ 7ގައި ބަޣާވާތްކުރި އެންމެން ހިފާ ހައްޔަރުކޮށް އެމީހުންނަށް ހައްގު އަދަބު ދޭންވީ\nއިސްމާއީލް ހަސަންމަނިކު\t/ December 21, 2012\nރައީސް ނަޝީދު އެމަނިކުފާނުގެ ވެރިކަމުގައި މައުމޫނޭ މިކިޔާ އިބިލީސް ދުވާލަކު ދެއިރު ފުލުހުންގެ އިދާރާއަށް ނުދަމާ އޮފީސް ހަދައިގެން ބަގާވާތެއް ކުރަން ފުރުޞަތު ދިނުމުން މިއަދު މިކަންކަން މިގޮތަށް ދިމާވަނީއެވެ. ޑިމޮކްރެސީ ދަންނަ މީހަކަ 30 އަހަރު ރައްޔިތުންނަށް އަނިޔާދީ އޮޅުވާލާ މަކަރާ ހީލަތުން ވެރިކަން ކުރާނެ ހެއްޔެވެ. މިފަދަ ނުބައި ނުލަފާ އިންސާނަކަށް މާ ހިތްހެޔޮކަމާއި އެކު މުއާމަލާތު ކުރުމުގެ ނަތީ.ޖާ މިފެންނަނީ. އެމް.ޑީ.ޕީގެ ވެރިކަމެއްގައި އެންމެ މުހިއްމު ވައުދަކަށް ހަދަންވީ މިފަދަ ނުބައި ނުލަފާ އަނިޔާވެރިން މުޖުތަމަޢުއިން އެކަހެރިކޮށް އެފަދަ މީހުންނަށް ހެދިފައިވާ ތަންތަނުގައި ހަޔާތުގެ ބާކީބައި ހޭދަކުރުމުގެ ފުރުޞަތު ދޭންވީއެވެ.


MMPRC ge bodu hiyaanaathaa Raees aa gulhumeh neh: Umar\n"އެމްއެމްޕީއާރްސީގެ ބޮޑު ހިޔާނާތާ ރައީސާ ގުޅުމެއް ނެތް"\nހޯމް މިނިސްޓަރު އުމަރު ނަސީރު އިންޓަވިއު ދެއްވަނީ: ރައީސްގެ މައްޗަށް މީޙުން ކުރާ ތުުހުމަތުތަކުގައި އަސްލެއް ނުވާކަން ސާފުކޮށް ދެއްވި -- އަވަސް ފޮޓޯ: އަހުމަދު ޝުރާއު\nއެމްއެމްޕީއާރްސީގެ ބޮޑު ހިޔާނާތާ ގުޅިގެން މިހާތަނަށް ކުރި ހުރިހާ ތަހުގީގެއްކޮށް ބަލައި ނިމުނު އިރުވެސް ރައީސުލް ޖުމްހޫރިއްޔާއާ ދިމާއަށް އޭގެ އެއވެސް ކަމެއް ތުހުމަތުވެ އެމަނިކުފާނާ ދިމާއަށް ގޮސް ހުއްޓޭނެ އެއްވެސް ތަންކޮޅެއް ނެތް ކަމަށް ކޮމިޝަން އޮފް ނޭޝަނަލް އިންކްއަރީގެ ކޯ ޗެއާ އަދި ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nރައީސް އަބްދުﷲ ޔާމީން އަވަހާރަކޮށްލަން ރިޔާސީ ލޯންޗުކޮޅު، "ފިނިފެންމާ" ގައި ބޮމެއް ގޮއްވާލި ހާދިސާއާ ގުޅޭ އެންމެ ފަހުގެ ތަފުސީލް ހާމަ ކުރަން މިއަދު ރައީސް އޮފީހުގައި ކޮމިޝަނުން ބޭއްވި ނިއުސް ކޮންފަރެންސްގައި މައްސަލައިގެ ތެރެއިން އުފަންވެގެން އައި އެމްއެމްޕީއާރްސީގެ ބޮޑު ހިޔާނާތާ ރައީސް އަބްދުﷲ ޔާމީނާ ގުޅުވައި "ހަވީރު" ނޫހުން ކުރި ސުވާލަކަށް ޖަވާބު ދެއްވުމުން އުމަރު ވިދާޅުވީ މި މައްސަލަތައް ބަލައި ތަހުގީގު ކުރުމުގައި އެ ކޮމިޝަނުން "ރައީސުލް ޖުމްހޫރިއްޔާ" ތަހުގީގު ނުކުރައްވާ ކަމަށެވެ.\nއަދި ވިދާޅުވ ރައީސުލް ޖުމްހޫރިއްޔާ އަބްދުﷲ ޔާމީން ތަހުގީގު ކުރުމަކީ އެ ކޮމިޝަނުގެ އިހްތިސޯސުގައި ހިމެނޭ ކަމެއް ނޫން ކަމަށާއި އެއީ ރައްޔިތުންގެ މަޖިލީހުގެ އިހްތިސޯސް އޮތް ކަމެއް ކަމަށެވެ.\n"އެކަމަކު ޔަގީން ކަމާއެކު މި ދަންވަނަނީ ރައީސުލް ޖުމްހޫރިއްޔާ އަބްދުﷲ ޔާމީން ވަނީ ފުރިހަމަ އިހްތިޔާރު ދެއްވާފައި އަޅުގަނޑުމެނަށް މި މައްސަލާގައި ހޯދަންޖެހޭ ހުރިހާ ކަމެއް ހޯދަން. އޭގެ ތެރޭގައި ބޭންކް ސްޓޭޓްމެންޓްތައް ގެނައުން މީހުންގެ އެކައުންޓްތަކަށް ވަން ފައިސާ ބެލުން މީހުންގެ އަތުގައި ބަހައްޓާފައި ހުރި ފައިސާ ބެލުން ގޭގެއަށް ވަދެ ބަލައި ފާސްކުރުން! މި ތަހުގީގުގައި މިވެނި ގާކޮޅެއް ފުރޮޅައި ނުލައްޗޭ ރައީސް ޔާމީނު ނެތް އަންގަވާފައެއް،" އުމަރު ވިދާޅުވި އެވެ.\nމިނިސްޓަރު ވިދާޅުވާނީ ރާއްޖޭގެ ކަންކަން ހުރި ގޮތުން ސިޔާސީ ގޮތުން ވަރަށް ގިނަ ވާދަވެރިން އުޅޭ ޒަމާނެއްގައި ވަރަށް ގިނަ ތުހުމަތުތަކެއް ކޮންމެ މީހެއްގެ ބޮލުގައިވެސް އެޅުވިދާނެ ކަމަށާއި އެއީ ރައީސްގެ އިސްތަށިފުޅުގައި ކަމަށް ވިޔަސް އަދި އޭނާއާ ފުލުހުން ކަމަށް ވިޔަސް އެފަދަ ތުހުމަތުތައް އަޅުވައިފާނެ ކަމަށެވެ.\n"އެކަމަކު އަޅުގަނޑުމެންގެ މި ތަހުގީގު ހުއްޓުވަން މިވެނި ގަލެއް ނުފުރޮޅަން، އެވެނި އެކައުންޓެއް ނުބަލަން އެމަނިކުފާނު އަންގާވާފައެއް ނެތް މިއިން އެނގޭ އެއްޗަކީ ރައީސްގެ އެއްވެސް ބައިވެރިވުމެއް މިކަމުގައި [ބޮން ގޮއްވުމާއި] މި ކަރަޕްޝަނުގައި ނެތޭ. އޮތް ނަމަ އެންގެވުން އެކަށީގެންވާ މިވެނި ތަނެއް ނުބަލައްޗޭ. އެއާހިލާފަށް އަޅުގަނޑުމެނަށް ފެންނަ ތަނެއް ބަލަމުން ސާޗް ކުރަމުން މިދަނީ މި ހިޔާނާތާވެސް އަދި ބޮން ގޮއްވުމާ ވެސް ރައީސް ޔާމީނަކާ ގުޅުމެއް ނެތް. ހިޔާނާތުގެ ކަމެއް ވެސް ނެތް. އަދި ބޮމާ ގުޅޭ ހަތިޔާރާ ގުޅޭ ކަމެއް ވެސް ނެތް އެއިން އެއްވެސް ކަމެއް ރައީސުލް ޖުމްހޫރިއްޔާއާ ހަމައަށް ގޮހެއް ނުހުއްޓޭ،"\nއުމަރު ނަސީރު އިންކްއަރީ ކޮމިޝަން ރައީސް އަބްދުﷲ ޔާމީން + އެމްއެމްޕީއާރްސީ


kureege lifestyle dhookollaa, noon nama maabodu dhathithakaa kurimathivaane: Aslam\nކުރީގެ ލައިފްސްޓައިލް ދޫކޮށްލާ، ނޫންނަމަ މާ ބޮޑު ދަތިތަކާ ކުރިމަތިވާނެ: އަސްލަމް\n23 އޭޕްރިލް 2020\nހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވި\nކުރިން އުޅުނު ލައިފްސްޓައިލް ދޫކޮށް، ހަރަދުތައް ކުޑަކުރަންޖެހޭ ކަމަށާއި އެހެން ނޫންނަމަ އަންދާޒާ ކުރާ މިންވަރަށް ވުރެ ބޮޑު، މާލީ ދަތިތަކެއް ކުރިމަތިވެދާނެ ކަމަށް ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވެއްޖެއެވެ.\nމަޖިލީހުގެ ބަހުސްގައި ވާހަކަފުޅު ދައްކަވަމުން އަސްލަމް ވިދާޅުވީ އިގްތިސާދީ މި ހާލަތުގައި ހަރަދުތައް ކުޑަކޮށްގެން، ދަތިކަމާއެކު ވެސް އުޅެންޖެހިފައިވާ ކަމަށެވެ.\n"އަޅުގަނޑުމެން ގަބޫލު ކުރަންޖެހޭނެ ހަގީގަތަކީ އަޅުގަނޑުމެން ކުރީގަ ދިރިއުޅެމުން އައި ލައިފްސްޓައިލް، ދޫކޮށްލަންޖެހޭނެ. ހަރަދުތައް ކުޑަކޮށްގެން، ދަތިކަމާއެކު ވެސް އަޅުގަނޑުމެން މިހާރު އުޅެންޖެހިފައިވާ ގޮތަށް ހިފަހައްޓަންޖެހޭނެ. މި މިންގަނޑުގައި ނުހިފެހެއްޓޭނަމަ، މިހާފު ފޯކާސްޓް ކުރޭވެ ވަރަށް ވުރެ މާ ބޮޑެތި ދަތިތަކާ ކުރިމަތިލާންޖެހޭނެ،" އަސްލަމް ވިދާޅުވިއެވެ.\nއޭނާ ވިދާޅުވީ ވަރަށް ގިނަ ބައެއްގެ ވަޒީފާ ގެއްލިފައިވާ ކަމަށާއި ރިސޯޓުތައް ބަންދު ކުރަންޖެހުމުން، އިންޕޯޓްސް ދަށްވެފައިވާ ކަމަށެވެ.\nމިހާލަތުގައި ވެސް އިންޕޯޓްސްއަށް ބަރޯސާވެ، ބޭރު ފައިސާއަށް އިތުރަށް ބަރޯސާވުމުން ދިވެހި ރުފިޔާގެ އަގުވެއްޓިގެން ހިނގައިދާނެ ކަމަށެވެ. އޭގެ ނަތީޖާއެއްގެ ގޮތުން ޑޮލަރުގެ އަގު ބޮޑު ކުރަންޖެހިދާނެ ކަމުގެ އިޝާރާތެއް އޭނާ ކުރެއްވިއެވެ.\nއަސްލަމް ވިދާޅުވީ މި ދަނޑިވަޅުގައި ޑޮލަރު ލިބޭނެ ގޮތްތައް ބަލަންޖެހޭ ކަމަށެވެ. ހިލޭ އެއީ އާއި އެހެނިހެން ގޮތްގޮތުން ބޭރުން "ބޮރޯ" ކުރަންޖެހޭ ކަމަށެވެ.\nއިގްތިސާދަށް ދޫކުރާ ފައިސާ، ރާއްޖެއިން ބޭރުނުވެ، އިގްތިސާދުގައި ދަރުއު ކުރެވޭނެ ގޮތް ހަދަންޖެހޭ ކަމަށް ވެސް އަސްލަމް ވިދާޅުވިއެވެ.


ނަޝީދުގެ ހަމަލާއެއް ރައީސް ސޯލިހުގެ ސަރުކާރަށް - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން شتنبر 14, 2019 01528\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރުގެ ދުވެލި މަޑުކަމަށް އިދިކޮޅު ފަރާތްތަކުން ބުނަމުން ދަނިކޮށް، ސަރުކާރުގައި ލަސް ކަމެއް އުޅޭކަމަށް މުހައްމަދު ނަޝީދު ވިދާޅުވެއްޖެ އެވެ.\nއެ މަނިކުފާނު މިހެން ވިދާޅުވީ މައްޗަންގޮޅި މެދު ދާއިރާގެ ރައްޔިތުންނާ ބައްދަލު ކުރައްވަން ރޭ އަހުމަދިއްޔާ ސުކޫލުގައި ބޭއްވި ބައްދަލުވުމުގައި ދާއިރާގެ އާންމުންގެ މީހަކު ކުރި ސުވާލަކަށް ޖަވާބު ދެއްވަމުންނެވެ. މީގެ ކުރިން ނަޝީދު ވަނީ ސަރުކާރުގެ ދުވެލި ރަނގަޅު ކަމަށް ތަކުރާރުކޮށް އެތައް ފަހަރަކު ވިދާޅުވެފަ އެވެ.\nނަޝީދުގެ ދާއިރާއަށް ނިސްބަތްވާ އާންމުންގެ މީހަކު ވަނީ ރައީސް ނަޝީދާއެކު ރައްޔިތުންގެ މަޖިލީހުގެ ހިންގުން ވަރަށް ބޮޑަށް ހަލުވިވެފައިވާ ކަން ފާހަގަ ކޮށްފަ އެވެ. އަދި މަޖިލީސް ހިނގާގޮތަށް ސަރުކާރު ހިނގަން ފަށާނީ ކޮން ދުވަހަކުތޯ ވެސް އޭނާ ވަނީ ސުވާލު ކުރި އެވެ.\nއެ ސުވާލަށް ޖަވާބު ދެއްވަމުން ރައީސް ނަޝީދު ވިދާޅުވީ ސަރުކާރުން ރަނގަޅު ވިސްނުންތަކެއް ގެންގުޅޭ ކަމަށެވެ. އަދި ކުރިއަށް ހުރީ ރަނގަޅު މަސައްކަތްތަކެއް ކަމަށް އެމަނިކުފާނު ވިދާޅުވިއެވެ. ނަމަވެސް ނަޝީދު ވިދާޅުވީ ސަރުކާރުގެ ތެރޭގައި ކޮންމެވެސް ވަރަކަށް ލަސް ކަމެއް އުޅޭކަމަށް އެމަނިކުފާނަށް ވެސް ހީފުޅުވާ ކަމަށާއި އުންމީދަކީ ކުރިއަށް އޮތް މަސްތަކުގައި އެކަަމަށް ހައްލެއް އައިސް ސަރުކާރުގެ ދުވެލި ރަނގަޅުވެގެން ދިއުން ކަމަށެވެ.\nރައީސް ނަޝީދު މިރޭ ވަނީ ސަރުކާރެއްގެ ދުވެލި ހަލުއިވާނެ ބައެއް ސަބަބުތައް ވެސް ވިދާޅުވެ ދެއްވާފަ އެވެ. އެމަނިކުފާނު ވިދާޅުވީ ހުރިހާ ވުޒާރާތަކަކުން ވެސް ގުޅިގެން ބާރަށް މަސައްކަތްތައް ކުރިއަށް ގެންދަން ޖެހޭ ކަމަށެވެ. އަދި ކަންކަން ނުކުރެވި ލަސްވުމުގައި ފަރުވާކުޑަވުމާއި، އިހުމާލުވުން ވެސް ހިމެނޭ ކަމަށެވެ.\n“އުއްމީދު ކޮށްގެން މިހުންނަނީ ކުރިޔަށް އޮތް މަސްތަކުގައި ތަންކޮޅެއް ދެން ދުވެލި ބާރުވާނެ ކަމަށް.” ރައީސް ނަޝީދު ވިދާޅުވިއެވެ.\nމީގެ އިތުުރުން މަޖިލީހުގެ ބައެއް މަސައްކަތްތަކުގެ މައުލޫމާތު ވެސް ރައީސް ނަޝީދު ވަނީ ދާއިރާގެ ރައްޔިތުންނާ ހިއްސާ ކުރައްވާފަ އެވެ. އެގޮތުން ޓެރަރިޒަމްގެ ގާނޫނަށް ގެންނަން ހުށައަޅާފައިވާ އިސްލާހުގެ ބިލްގެ މުހިންމުކަން އެމަނިކުފާނު ފާހަގަ ކުރެއްވި އެވެ.\nއަދި އެ ބިލް އަވަހަށް ފާސް ކުރުމުގެ މުހިންމުކަން ވެސް ފާހަގަކުރެއްވިއެވެ. ވިދާޅުވީ ޓެރަރިޒަމްގެ ގާނޫންގެ ދަށުން އެންމެ ފުރަތަމަ ދައުވާ ކުރެވުނު އެކަކީވެސް އެމަނިކުފާނު ކަމަށެވެ. އަދި ޓެރަރިޒަމްގެ ގާނޫނަށް ބަދަލު ގެންނަ ކޮންމެ ފަހަރަކު އެމަނިކުފާނަށް ދެރަ ގޮތްތަކެއް މެދުވެރިކޮށްފައިވާ ކަމަށެވެ. އެހެންކަމުން ޓެރަރިޒަމްގެ ގާނޫނަށް މިހާރު ސަރުކާރުން ހުށައަޅާފައިވާ އިސްލާހުތަކާއެކު އެ ބިލް އިންތިހާއަށް މުހިންމު ކަމަށެވެ..\nނަޝީދުގެ ބޭނުމަކަށްވަނީ ސަރުކާރު ބަދަލްކޮއް ރައްޔިތުންގެ މަޖިލިސް ގެ ރައީސްގެ ހައިސީއްޔަތުން ވެރިކަމާ ހަވާލުވާން…..\nޔާމީން ހައްޔަރުވެސް ކުރެވިދާނެ ނަމަވެސް އެމަނިކުފާނުގެ ތަރައްގީ ޖަލަށް ނުލެވޭނެ – އާދަމް ޝަރީފް\nސައުދީ ދަތުރުފުޅަށްފަހު ޝާހިދު މާލެ ވަޑައިގެންފި\nފަނޑިޔާރުންނާ ގޭންގުތަކާ ގުުޅުން އޮތްތޯ ބަލަން ޖޭއެސްސީން ތަހުގީގެއް ފަށަނީ\nދިވެހި ޕޯސްޓް2އަހަރު ކުރިން يناير 8, 2019


Huawei ge operating system akee HarmonyOS | Mihaaru\nލައިފްސްޓައިލް / ވާވޭ\n10 އޯގަސްޓް 2019 - 11:18\nޗައިނާގެ ވާވޭ އިން ހުކުރު ދުވަހު ވަނީ އެ ކުންފުނީގެ އަމިއްލަ އޯއެސް ލޯންޗްކޮށްފަ އެވެ. އެއަށް ދީފައިވާ ނަމަކީ ހާމަނީއޯސް ނުވަތަ ހާމަނީއޯއެސް އެވެ. އެ ލޯންޗްކޮށް ދެއްވީ ޗައިނާގެ ޑޮންގްއާންގައި މިހާރު ކުރިއަށްދާ ވާވޭގެ ޑިވެލޮޕާޒް ކޮންފަރެންސްގައި ކުންފުނީގެ ސީއީއޯ ރިޗަޑް ޔޫ އެވެ.\nއޭނާ ވިދާޅުވި ގޮތުގައި ހާމަނީއޯސްވެގެން ދާނީ އެންޑްރޮއިޑާއި އައިއޯސް އަށް ވެސް ދޫނުކުރާވަރު އަދި އެންމެންނަށް ވެސް ހިތްގައިމު އެއްޗަކަށެވެ. އެގޮތުން އެ ސިފަކޮށްފައި ވަނީ "ސީމްލެސް، ސްމޫތު، ސެކިއޯ އަދި ޔުނައިފައިޑް" އޯއެސްއެއްގެ ގޮތުގަ އެވެ.\n"އަހަރެމެންގެ އޯއެސް އަކީ ހުރިހާ ދިމާއަކަށް ވެސް ހެޔޮވަރު އަދި އޯއެސްގެ މާކެޓަށް ބޮޑު ބަދަލެއް ވެސް ގެނުވާނެ އެއްޗެއް،" ރިޗަޑް ވިދާޅުވި އެވެ.\nވާވޭ އިން އަމިއްލަ އޯއެސްއެއް ލޯންޗް ކުރި އިރު، އެ ކުންފުނީގެ އުފެއްދުންތަކުގައި މިހާތަނަށް ބޭނުން ކުރަމުން އައިސްފައި ވަނީ އެންޑްރޮއިޑެވެ. ނަމަވެސް ޗައިނާ އާއި އެމެރިކާއާ ދޭތެރޭ އުފެދިފައިވާ ވިޔަފާރީގެ ކޯޅުންތަކާއި ފިއްތުންތަކާއި އަދި މި ފަހުން އެމެރިކާގެ ކުންފުނިތަކުން ވާވޭއާ ބްލެކްލިސްޓްކޮށްފައި ވާތީ އެ ކުންފުނީގެ އޯއެސްވެގެން ދާނީ އަމިއްލަ ފައިމައްޗަށް ތެދުވަން ކުރި ވަރަށް ހާއްސަ މަސައްކަތަކަށެވެ.\nއެހެންވެ ކުރިން އެންޑްރޮއިޑަށް ވި ބަރޯސާ ދެން ވާވޭއަކުން ނުވާނެ އެވެ. އޯއެސް އެ ކުންފުނިން ތަރައްގީކުރި މައިގަނޑު ސަބަބަކީ ވެސް އެއީ އެވެ.\nގޫގުލް އިން ވަނީ ވާވޭއާ އެކު ހަދާފައި އޮތް އެންޑްރޮއިޑް ލައިސަންސް ވެސް މިދިޔަ މެއި މަހުގެ ތެރޭގައި އުވާލައިފަ އެވެ.\nމީޑިއާތަކުން ބުނީ ވާވޭގެ އިން މި އަހަރުގެ ފަހުކޮޅު ނެރެން ނިންމާފައިވާ ފޯން ކަލެކްޝަން ވެސް ނެރޭނީ ހާމަނީއޯސްގައި ކަމަށެވެ.\nގޫގްލް އެންޑްރޮއިޑް އެޕަލް ޗައިނާ އޮޕަރޭޓިން ސިސްޓަމް ސްމާޓް ފޯން އައިއޯއެސް ވާވޭ\n4 ކޮމެންޓް, 45 ރިއެކްޝަންސް\nއެމެރިކާ ސައިޒްކުރަން ޗައިނާއިން ތިޔައެޅި ފިޔަވަޅަށް ޓަކައި ދިވެއްސެއްގެ ހައިސިއްޔަތުން ޝުކުރުދަންނަވަން. އެމެރިކާ އާއި އިންޑިއާ ސައިޒްކުރަން އެބަޖެހޭ. ޢެހެން ގައުމުތައް އަޅުވެތިކުރަން އިންޑިއާ އާއި އެމެރިކާއިން ކުރާ މަސައްކަތް ހުއްޓުވޭނީ ޗައިނާއަށް.\nދެންތިބޭނެ އެމެރިކާއިން ޓްރަމްޕް ރާކަނިމަސް ކައިގެން. ޢެމެރިކާ އަށްވުރެ އެހެންމީހުންކުރިއެރީމަ ބެލެންސްވާނީ.\nފަހަތަށް "އޯއެސް"އެއް ލީމާ އެވީ އޮޕަރޭޓިން ސިސްޓަމަކަށްދޯ.\nނޯތް ކޮރެއާ މީހުން ކޮމްޕިޔުޓަރުގައި ރަންކުރާ އޯ.އެސް މެކަށް ދުލެއް ނުކުރޭ ހަމަ ފައްކާ.. މީގެއިން ގެއްލުންވަނީ ހަމަ އެވެރިންނަށް.


Fahe Thibaa E Quran akee Bestfriend ah Hadhan vee Vaguthu Nujehey heyyeve? | #Dhiislam\nދުނިޔޭގެ ބައްޓަމާއި މިންތައް (ކ) އަދި އޮސްޓްރިޗް ބިހެއް\nފަހެ ތިބާ އެ ޤުރުއާނަކީ ތިބާގެ “ބެސްޓް ފްރެންޑް” އަށް ހަދަންވީ ވަގުތު ނުޖެހޭ ހެއްޔެވެ؟\n3 years ago |4comments| August 30, 2014\nމަތިވެރިވެގެންވާ ނަބިއްޔާއަށް ﷲ ޞުބުޙާނަހޫ ވަތަޢާލާ ވަނީ އެތައް އެތައް މުޢުޖިޒާތެއް ދެއްވާފައެވެ. އެ ހުރިހާ މުޢުޖިޒާތެއްގެ ތެރެއިންވެސް އެންމެ މަތިވެރި ވެގެންވާ، އަދި އެންމެ ވަރުގަދަ މުޢުޖިޒާ އަކީ ކީރިތި ޤުރުއާނެވެ. އެ ފޮތަކީ ﷲ ޞުބުޙާނަހޫ ވަތަޢާލާގެ ކަލާމްފުޅެވެ. މުޅި އިންސާނީ ދަރިފަސްކޮޅަށް ޢިބުރަތުން ފުރިގެންވާ ހިދާޔަތެވެ. ޙައްޤާއި ބާޠިލް ވަކިކޮށް ދެނެގަނޭވޭނެ އެންމެ ބޮޑު ވަޞީލަތެވެ. އެ ފޮތަކީ މުއުމިނުންނަށް ﷲ ސުބުޙާނަހޫ ވަތަޢާލާ ދެއްވި އެންމެ މަތިވެރި ނިޢުމަތެވެ.\nކީރިތި ޤުރުއާން ބާވާލެއްވުނު އިރުއްސުރެ ޣައިރު މުސްލިމުން ދަނީ އެކި ގޮތްގޮތުން އެ މާތް ފޮތުގެ ޤަދަރު ކުޑަކޮށްލައި، އެފޮތުގެ އަގު ވައްޓާލުމަށް މަސައްކަތް ކުރަމުންނެވެ. އެހެންނަމަވެސް މަތިވެރި ވެގެންވާ ﷲ ތަޢާލާގެ ރޭއްވެވުން އެބައިމީހުންގެ ރެއްވެވުމަށްވުރެ ކަށަވަރުންވެސް މާ މޮޅެވެ. އެ އިލާހު ވަޙީ ކުރެއްވިއެވެ. “އެބައިމީހުން ރޭވުމެއް ރޭވިއެވެ. އަދި ﷲ ވެސް ރޭއްވެވުމެއް ރޭއްވެވިއެވެ. ފަހެ ހަމަ ކަށަވަރުން ރޭވުންތެރީންގެ ތެރެއިން އެންމެ މޮޅު ރޭވުންތެރިޔަކީ ﷲ ސުބުޙާނަހޫ ވަތަޢާލާ އެވެ.” (ސޫރަތުލް އަންފާލްގެ 30 ވަނަ އާޔަތުގެ މާނަ)\nޒަމާނުއްސުރެ މުލްޙިދުންނާއި، ނަޞާރާއިންނާއި ޔަހޫދީން އަންނަނީ މުސްލިމުންގެ މުޤައްދަސް ފޮތް ކަމުގައިވާ ޤުރުއާނަކީ ﷲގެ ވަޙި ބަސްފުޅު ނޫންކަމަށާއި، އެއީ އެހެން މީހެއްގެ ބަސްކަމުގައި ބުނެ ދޮގު ދަޢުވާ ތަކެއް ކުރަމުންނެވެ. އެބައިމީހުން ކުރާ ދަޢުވާތަކުގެ ތެރޭގައި ކީރިތި ޤުރުއާނަކީ މުޙައްމަދުގެފާނު (ޞައްލަﷲ ޢަލައިހި ވަސައްލަމަ) އަމިއްލަފުޅަށް އެކުލަވާލި ފޮތެއްކަމުގައި ބުނުން، އެ ފޮތަކީ ބައިބަލް އިން ކޮޕީ ކުރި ފޮތެއްކަމުގައި ބުނުން، އެ ފޮތަކީ ނަސްތޫރާ އާއި ބަޙީރާ ކިޔާ ދެ ފާދިރީއެއްގެ ކިބައިން އުނގެނުނު ޢިލްމުން ތައްޔާރުކުރި ފޮތެއްކަމުގައި ބުނުން، ފަދަ އެތައް އެތައް ދޮގު ތުޙުމަތެއް ކޮށްފައި ވެއެވެ. މި ލިޔުމުގައި ﷲގެ ވާގިފުޅާއެކު ބަޔާންކުރާނީ ކީރިތި ޤުރުއާން އެބައިމީހުންނަށް ދޭ ރަށްދަށެވެ. އަދި އެ އިލާހުގެ ވާގިފުޅާއެކު، އެ ޤުރުއާނަކީ ހަމަ ﷲގެ ކަލާމްފުޅުކަން ސާބިތުކޮށްދެވޭނެއެވެ.\nޤުރުއާނަކީ ރަސޫލާ އަމިއްލަފުޅަށް އެކުލަވާލެއްވި ފޮތެއް ނޫން\nރަސޫލުﷲ ޞައްލަﷲ ޢަލައިހި ވަސައްލަމަ އަކީ އުންމިއްޔަ ނަބިއްޔެކެވެ. އެބައިމީހުން ކުރާ ދަޢުވާގައި ވާގޮތަށް އުންމިއްޔަ ނަބިއްޔެއް އެފަދަ ބޮޑު ފޮތެއް ލިޔުއްވާނީ ކިހިނަކުންތޯއެވެ؟ ﷲ ސުބުޙާނަހޫ ވަތަޢާލާ ކީރިތި ޤުރުއާނުގައި ވަޙީ ކުރެއްވިއެވެ. “…..ފަހެ، މާތް ﷲއަށާއި، އެކަލާނގެ ރަސޫލުކަމާއިގެން ފޮނުއްވި އުންމިއްޔަ ނަބިއްޔާއަށް ތިޔަބައިމީހުން އީމާންވާށެވެ……..” (ސޫރަތުލް ޢައުރާފްގެ 158 ވަނަ އާޔަތުގެ މާނަ)\nދެން ނިކަމެތި ވެގެންވާ މުސްތަޝްރިޤުން ބުނެއެވެ. “އެ ޤުރުއާނަކީ އެކަލޭގެފާނު ވިދާޅުވި އަމިއްލަ ބަސްފުޅުތަކެކެވެ. އެހެން ބަޔަކު އެ ލިޔުނީއެވެ.” އެފަދައިން އިންސާނަކު އުފެއްދި އެއްޗެއްކަމުގައި ޤުރުއާން ވީނަމަ، އެ އިންސާނާއަށް ކުރެވުނު ނުހަނު މަދު ކުށްތައް ޤިޔާމަތަށްދާންދެން އަންނާނެހައި ބަޔަކަށް ފެންނަ، އަދި ކިޔެވޭގޮތުގައި ބަޔާން ކުރައްވާނެތޯއެވެ؟ .\nއެއްދުވަހަކު ރަސޫލުﷲ ޞައްލަﷲ ޢަލައިހި ވަސައްލަމަ މުޝްރިކުންގެ ބޮޑުންގެ ބަޔަކާއި ވަރަށް ނާދިރު ބައްދަލުވުމެއްގައި އިންނަވަނިކޮށް ޢަބްދުﷲ ބިން އުންމު މަކްތޫމް ކިޔާ ލޯފަން ސަޙާބީއެއް ވަޑައިގެން ތަކުރާރުކޮށް ސުވާލެއް ކުރެއްވިއެވެ. އެހިނދު މޫނުފުޅުން ނުރުއްސެވުމުގެ ގޮތް ދައްކަވައި، މޫނުފުޅު ތަޣައްޔަރު ވެގެން ދިޔައެވެ. ﷲ ތަޢާލާ އެކަން ބަޔާން ކުރައްވައި ޢަބަސަ ސޫރަތުގެ ކުރީކޮޅުގެ އާޔަތްތައް ބާވާލެއްވިއެވެ. އަދި ހަނގުރާމައެއްގައި ހައްޔަރުވި އަސީރުންނާއިމެދު ކަން ކުރެއްވުމު ގޮތް ރަނގަޅުނޫންކަންވެސް ހަމަ އެ ޤުރުއާނުގައި ބަޔާންކުރެއްވިއެވެ. ދެން ޔަހޫދީންނާއި ނަޞާރާއިން ބުނެއެވެ. ތިޔަ ޤުރުއާނަކީ ތިމަންމެންގެ މުޤައްދަސް ބައިބަލް ގެ ކޮޕީ އެކެވެ. އެހެންނަމަވެސް އެއީ އެއްވެސް ތާކުންތާކު ޖެހޭ ވާހަކައެއް ނޫނެވެ. އެއްޗެއް ކޮޕީކުރާއިރު އޭގައި ހުރި ހަމައެކަނި ބޯހަމަޖެހޭ ވާހަކަ ކޮޕީކޮށް، ބޯހަމަނުޖެހޭ ވާހަކަ ދޫކޮށްލަން އެނގުނީ ކިހިނެއްބާއެވެ. އަދި ދިމާ އިދިކޮޅު ކަންކަން ކޮޕީ ކުރެވުނު ފޮތުގައި އޮތީ ކީއްވެބާވައެވެ. ޔަޤީނުން އެނގޭ ކަމަކީ ޤުރުއާނުގައި، ބައިބަލްގައި ވާފަދަ ހަމަ ބުއްދި ޤަބޫލު ނުކުރާ ކަންކަމެއް ނެތް ކަމެވެ.\nބުއްދީގެ ޒަރީޢާއިން ޤުރުއާނަކީ ﷲގެ ކަލާމްފުޅުކަން ޔަޤީން ކުރެވޭ\nފަހެ އިންސާނީ ފިޠުރަތު، ކަލަކު ވޮޑިގެންވާކަމާއި، އެ ކަލަކީ އެއްކައުވަންތަ ކަލެއްކަންވެސް ޤަބޫލުކުރެއެވެ. އެފަދަ ކަލަކު ބާވާލެއްވި ފޮތެއްގައި، އެ އިލާހުގެ ކުޅަދުންވަންތަ ކަމުގެ އެތައް ހެއްކެއް ހިމެނެން ޖެހޭނެކަމާއި، އިންސާނީ ފިޠުރަތާއި ޚިލާފު އެއްވެސް ވާހަކައެއް އޭގައި ވެގެން ނުވާނެކަންވެސް ޤަބޫލުކުރެއެވެ. އަދި އަދަށް ދާންދެންވެސް ކީރިތި ޤުރުއާނުގައި ވާ އެއްވެސް ވާހަކައަކާއި އަލަށް ހޯދޭ އެއްވެސް ޞައްޙަ ދިރާސާއެއް ޚިލާފުވެފައެއް ނުވެއެވެ. ހަމަ އެހެންމެ އެހެނިހެން ދީންތަކުގެ ފޮތްތަކުގައިވާ ފަދައިން، އެ އިލާހުގެ ހެކިތަކާއިމެދު އިންސާނާ ޣާފިލުކުރާކަށް އެ ޤުރުއާން މަސައްކަތެއް ނުކުރެއެވެ. އެހެނެއްކަމަކު ގޮވާލާފައިވަނީ ﷲގެ ކުޅަދުންވަންތަކަމުގެ ހެކިތަކާއިމެދު ވިސްނާ ފިކުރު ކުރުމަށެވެ. ﷲ ތަޢާލާ ވަޙީ ކުރެއްވިއެވެ. “ފަހެ ޖަމަލު ހެއްދެވިގެންވަނީ ކޮން ފަދަޔަކުންކަމާއިމެދު އެބައިމީހުން ޖަމަލަށް ނުބަލަނީހެއްޔެވެ؟ އަދި އުޑު އުފުއްލެވިގެންވަނީ ކޮން ފަދަޔަކުން ކަމާއިމެދު އެބައިމީހުން އުޑަށް ނުބަލަނީހެއްޔެވެ؟ އަދި ފަރުބަދަތައް ކޮޅަށް ނެންގެވިގެންވަނީ ކޮން ފަދަޔަކުން ކަމާއިމެދު އެބައިމީހުން ފަރުބަދަތަކަށް ނުބަލަނީހެއްޔެވެ؟ އަދި ބިން ފެތުރުއްވިގެންވަނި ކޮން ފަދަޔަކުންކަމާއިމެދު ބިމަށް އެބައިމީހުން ނުބަލަނީހެއްޔެވެ؟” (ސޫރަތުލް ޣާޝިޔާގެ 16 ވަނަ އާޔަތުން 20 ވަނަ އާޔަތުގެ ނިޔަލަށް ހުރި އާޔަތްތަކުގެ މާނަ)\nޢިލްމީގޮތުން ބެލިކަމުގައި ވިޔަސް ޤުރުއާނަކީ ﷲގެ ކަލާމްފުޅުކަން ޔަޤީންކުރެވޭ\nސައިންސުގެ ދާއިރާއިން އިންސާނާ ހޯދާ އެއްވެސް ހޯދުމެއް ކީރިތި ޤުރުއާނާއި ފުށުއަރާފައެއް ނުވެއެވެ. އެ ހޯދުންތައް ވެގެން ގޮސްފައިވަނީ މީސްތަކުން އެ މާތް ފޮތާއިމެދު ވިސްނައި، ޙައްޤު މަގަށް އެނބުރި ރުޖޫޢަކުރި ކަންކަމަށެވެ. މިގޮތުން ފަލަކީ ޢިލްމާއި، ފިޒިކްސްގެ ޢިލްމާއި، ދިރޭތަކެއްޗާއި ބެހޭ ޢިލްމާއި، ކަނޑުތަކާއި ބެހޭ ޢިލްމު ފަދަ އެތައް އެތައް ޢިލްމެއްގެ ޒަރީޢާއިން ހޯދަމުންދާ ހޯދުންތަކުގެ ހަޤީޤަތް އޭގެ އެންމެ ފުރިހަމަ ގޮތުގައި މީގެ ސާދަސަތޭކަ އަހަރު ކުރިން ބާވާލެއްވުނު ކީރިތި ޤުރުއާނުގައި ވަނީ ބަޔާންކުރައްވާފައެވެ. މިސާލެއްގެގޮތުން، ކައުނު އުފެދުމުގެ ޙަޤީޤަތް އެއީ “ބިގް ބޭންގް” ނުވަތަ ‘ބިގް އިންޓަރގްރޭޝަން” ގެ ނަމުގައި ސައިންސްވެރިން ހާމަކުރީ ދާދި އިހަށް ދުވަހުއެވެ. އަދި ދިރޭ އެންމެހައި ތަކެތި ހެއްދެވިގެންވަނީ ފެނުގެ މައްޗަށްކަންވެސް އެނގުނީ ހަމަ އިއްޔެއެވެ. ނަމަވެސް ﷲ ތަޢާލާ ވަނީ ސޫރަތުލް އަންބިޔާގެ ތިރީސްވަނަ އާޔަތުގައި މިކަން ވަރަށް ފުރިހަމައަށް ބަޔާން ކުރައްވާފައެވެ. ވަޙީކުރެއްވިއެވެ. “އުޑުތަކާއި ބިން އެއްވެފައި ވަނިކޮށް ތިމަން އިލާހު އެތަކެތި ވަކިވަކި ކުރައްވައި ހެއްދެވިކަން ކާފިރުވެގަތް މިސްތަކުންނަށް ނޭނގެނީހެއްޔެވެ؟ އަދި ތިމަން އިލާހު، ހުރިހައި ދިރޭތަކެތީގެ ޙަޔާތް ފެނުގެ ސަބަބުން ދެއްވަވައި އުފެއްދެވީމެވެ. ފަހެ، މިފަދަ ނިޢުމަތްތައް ދެއްވުމާއެކުވެސް އެބައިމީހުން އީމާން ނުވަނީހެއްޔެވެ؟” )ސޫރަތުލް އަންބިޔާގެ 30 ވަނަ އާޔަތުގެ މާނަ)\nދުނިޔެއަކީ ވައް އެއްޗެއްކަމަށް އަދިވެސް ގިނަ ބަޔަކު ޤަބޫލުކުރެއެވެ. ނަމަވެސް ސައިންސް، އަޅުގަނޑުމެންނަށް ބަޔާންކޮށްދިނީ ދުނިޔެއަކީ މުޅީން ވައް އެއްޗެއް ނޫންކަމެވެ. އަދި ކިޔެއްތޯއެވެ؟ އެއީ ޤުރުއާނުގައި ސިދާ ބަޔާންވެގެންވާ ސިފަޔަށް އޮތް އެއްޗެކެވެ. ﷲ ސުބުޙާނަހޫ ވަތަޢާލާ ވަޙީކުރެއްވިއެވެ.\n“އެއަށްފަހު ބިން ފެތުރުއްވިއެވެ.” (ސޫރަތުއް ނާޒިޢާތުގެ 30 ވަނަ އާޔަތުގެ މާނަ)\nމިތާގައި އެވާ “ދަޙާހާ” އިހުގެ ޢިލްމުވެރީން މާނަކުރައްވާފައިވަނީ ފެތުރުއްވުމުގެ މާނައިގައެވެ. އެ ތަފްޞީރު ކުރެއްވުމުގައި އެއްވެސް މައްސަލައެއް ވަނީއަކީ ނޫނެވެ. އެހެންނަމަވެސް މި އާޔަތުގެ ޙަޤިޤީ ތަފްޞީރެއް ބަޔާންކުރެއްވުމަށް ޢިލްމުވެރީންނަށް އެނގިވަޑައިގެންނެވީ ސައިންސް ކުރިއެރުމުންނެވެ. ޢަރަބި ބަހުގައި “ދަޙާހާ” ގެ އެހެން މާނައެއްވެސް ވެއެވެ. އެއީ ބިހަކަށް ކިޔާ ނަމެކެވެ. ކޮން ކަހަލަ ބިހެއްތޯއެވެ؟ އޮސްޓްރިޗްގެ ބިހެވެ. އެއީ “ޖިއޯ ސްފެރިކަލް” ބައްޓަމެވެ. ހަމަ ސިދާ %100 ދުނިޔޭގެ ޙަޤީޤީ ބައްޓަމެވެ.\nﷲ ސުބުޙާނަހޫ ވަތަޢާލާގެ ތަހައްދީ\nކީރިތި ޤުރުއާނަކީ ﷲ ސުބުޙާނަހޫ ވަތަޢާލާގެ ވަޙީބަސްފުޅުކަމާއި، އެހެން އެއްވެސް ފަރާތެއްގެ ބަސްފުޅެއް ނޫންކަން އެނގޭ އަނެއް ދަލީލަކީ އެ ފޮތުގައި އެ އިލާހު ކުރައްވާފައިވާ، އެ މުގުރާލުމަށް އެއްވެސް މަޚްލޫޤަކު ކުޅަދާނަވެގެން ނުވާ ވަރުގަދަ ތަޙައްދީއެވެ. އެންމެ ފުރަތަމަ ތަޙައްދީ (ޗެލެންޖް) ކުރައްވާފައިވަނީ އެ ޤުރުއާނާއި އެއްފަދަ އެއްޗެއް ގެނައުމަށެވެ. އެއަށްފަހު، އޭގެ ދިހަ ސޫރަތް ގެނައުމަށެވެ. އެއަށްފަހު، އެ ޤުރުއާނުގެ ސޫރަތްތައްފަދަ އެންމެ ސޫރަތެއް ގެނައުމަށެވެ. އެހެންނަމަވެސް އަދިއަދާއި ހަމައަށްވެސް އިންސާނާއަށް އެކަން ކުރެވިފައެއް ނުވެއެވެ. އެ އިލާހު ވަޙިކުރެއްވިއެވެ. “ތިމަން ރަސްކަލާނގެ އަޅާއަށް (އެބަހީ: މުޙަންމަދުގެފާނަށް) ތިމަން ރަސްކަލާނގެ ބާވާލެއްވި ތަކެއްޗާމެދު (އެބަހީ: ޤުރުއާނާއިމެދު) ތިޔަބައިމީހުން ޝައްކު ކަމެއްގައި ވަނީނަމަ، ފަހެ ތިޔަބައިމީހުން އޭގައިވާފަދަ ސޫރަތެއް ނިކަން ގެނެސްބަލާށެވެ! އަދި ތިޔަބައިމީހުންނީ ތެދުވެރީންކަމުގައި ވަނީނަމަ، ﷲ ފިޔަވައި، ތިޔަބައިމީހުންނަށް ނަޞްރުދޭނޭ އެހީތެރިން (ތިބިނަމަ، އެއުރެން) ނަށް ނިކަން ގޮވައި، ގެނެސްބަލާށެވެ!” (ސޫރަތުލް ބަޤަރާގެ 23 ވަނަ އާޔަތުގެ މާނަ)\nފަހެ ބަޔާންވެގެންދިޔަ ކަންތައްތަކުން އަޅުގަނޑުމެންނަށް އެނގި ކަށަވަރުވެގެން ދިޔައީ، ޤުރުއާނަކީ ﷲ ސުބުޙާނަހޫ ވަތަޢާލާގެ ބަސްފުޅުކަމާއި، އެހެން އެއްވެސް މަޚްލޫޤެއްގެ ބަހެއް ނޫންކަމެވެ. އެހެން މަޚްލޫޤެއްގެ ބަސްނަމަ ނަޤީނުންވެސް އަހަރެމެންނަށް އެއިން ގިނަގުނަ ފުށުއެރުންތަކާއި، ދެކޮޅުނުޖެހުންތައް ފެނުނީހެވެ. އެހެނީ އެ ޤުރުއާން ބާވާލެއްވުނީ ވަކިވަކީން ތޭވީސް އަހަރުދުވަހުގެ ދިގު މުއްދަތެއްގައެވެ. މި ޙަޤީޤަތް ބަޔާންކުރައްވައި ﷲ ސުބުޙާނަހޫ ވަތަޢާލާ ވަހީކުރެއްވިއެވެ. “ފަހެ ޤުރުއާނާއިމެދު އެއުރެން ވިސްނައި ފިކުރު ނުކުރަނީހެއްޔެވެ؟ އެ ޤުރުއާނަކީ ﷲ ފިޔަވައި އެހެން ފަރާތަކުން އައި އެއްޗެއްކަމުގައިވީނަމަ، ގިނަވެގެންވާ ޚިލާފުތަށް އެއިން އެއުރެންނަށް ފެނުނީހެވެ.” (ސޫރަތުއް ނިސާގެ 82 ވަނަ އާޔަތުގެ މާނަ)\nލޮބުވެތި އަޚާއެވެ. ލޮބުވެތި އުޚްތާއެވެ. ފަހެ ތިބާ އެ ޤުރުއާނަކީ ތިބާގެ “ބެސްޓް ފްރެންޑް” އަށް ހަދަންވީ ވަގުތު އަދިވެސް ނާދޭ ހެއްޔެވެ؟\nބިން ފެތުރުއްވުމުގެ ވާހަކަ އައިސްފައިވަނީ ސޫރަތުއް ނާޒިޢާތްގެ 30 ވަނަ އާޔަތުގަ. ސޫރަތުއް ނަބާގެ 30 ވަނަ އާޔަތުގައެއް ނޫން.\nޖަޒާކިﷲ ޚައިރަން އައިޝާ. އެއީ ލިޔުމުގެ ކުށެއް. މިހާރު ވަނީ އިސްލާޙު ކުރެވިފައި.\nސަނަދުން ގުޅާލެވޭޕްރޮގްރާމާ ބެހޭމަަަައުލޫމާތެއް ހޯދާނީކިހިނެއް؟


Sunny Leone Vikkaalan Ulhunu Ge Dhinee Haaluga Jehunu Bayakah - Vaguthu\nބަތަލާ ސަނީ ލިއޯން އާއި އޭނާގެ ފިރިމީހާ ޑެނިއަލް ވެބާ އެމެރިކާގެ ލޮސް އެންޖަލެސްގައި ދިރިއުޅެމުން ދިޔަ ގެ ވިއްކާލުމަށް ފަހު އިންޑިއާގެ މުމްބާއީ އަށް ބަދަލުވުމަށް ނިންމާފައިވާ ކަމަށް ސަނީ އިންޓަވިއުއެއްގައި ވަނީ ބުނެފައެވެ.\nދާދި ފަހުން ސަނީ ލިއޯން ވަނީ އޭނާގެ ފިރިމީހާ ޑެނިއަލްއާއި ތިން ދަރިން ކަމުގައިވާ ނިޝާ، އާޝާ އަދި ނޯހްއާއި އެކު މުމްބާއީ ގެ ގެއަކަށް ބަދަލުވެފައެވެ.\nނަމަވެސް ލޮސް އެންޖަލެސްއިން ވިއްކާލަން އުޅުނު ގެ ވިއްކާލާފައެއް ނުވެއެވެ.\nސަނީ ބުނެފައިވަނީ މުމްބާއީއަށް ބަދަލުވުމަށް ގެ ވިއްކާލުމަށް ޖެހި ނަމަވެސް އޭގެ ދުވަސްކޮޅެއް ފަހުން އެ ގެ ނުވިއްކަން ނިންމި ކަމަށެވެ.\nސަނީމެންގެ ގެ ހުސްވި ދުވަސްވަރު އުޅޭނެ ވަގުތީ ތަނެއް ހޯދުމަށް ދެމަފިރިއަކު އައި ކަމަށް ސަނީ ބުނެފައިވެއެވެ. އެ ދެމަފިރިންގެ އެތައް ކުދިންނަކާއި ވަރަށް ތުއްތު ކުއްޖެއް ވެސް އޮވެއެވެ. އެހެންކަމުން އެ ދެމަފިރިން އުޅޭނެ ތަނެއް ލިބެންދެން ސަނީގެ ގެ ވަނީ ސޭލްއިން ނަގައިފައެވެ.\nސަނީގެ ލޮސް އެންޖަލެސް ގޭގައި ދިރިއުޅެމުން ދަނީ އެހީއަށް އެދިގެން އައި ދެމަފިރިންނާއި އެމީހުންގެ ދަރިންނެވެ. އަދި އެ ދެމަފިރިން އުޅޭނެ ތަނެއް ލިބިގެން ދިޔުމުން ގެ އަނެއްކާ ވެސް ވިއްކާލުމަށް ހުށަހަޅާނެ ކަމަށް ސަނީ ބުނެފައިވެއެވެ.\nމުމްބާއީގައި ބަދަލުވި އައު ގެއާއި ބެހޭގޮތުން ސަނީ ބުނެފައިވަނީ ކުޑަ ދުވަސްކޮޅެއްގެ ތެރޭގައި އެ ގެއަށް އޭނާގެ ދަރިން ހޭނިއްޖެ ކަމަށެވެ. އަދި އެގެއާ މެދު ސަނީގެ އާއިލާގެ ހުރިހާ މެމްބަރުން ވެސް ތިބީ ވަރަށް ހިތްހަމަޖެހިފައި ކަމަށް ވެސް ބުނެފައިވެއެވެ.


China Pakistan Economic Corridor: sodhagaathehbaa noonee sunpaakamehbaa?\nފޮޓޯ އިން ސައިޓްސް: --\nޗައިނާ ޕާކިސްތާން އިކޮނޮމިކް ކޮރިޑޯއަކީ ސޮދަގާތެއްބާ ނޫނީ ސުންޕާކަމެއްބާ؟\n13 ފެބްރުއަރީ 2020 - 17:09:21\nޕާކިސްތާންގެ ގަވަދާރް ބަނދަރު ސަރަހައްދުން ފެށިގެން ޗައިނާގެ ހަމަނުޖެހުން ބޮޑު ޝީޖިއާންގ ޕްރޮވިންސްއާ ގުޅުވާލަދޭ، ޗައިނާ ޕާކިސްތާން އިކޮނޮމިކް ކޮރިޑޯއަކީ ހަމައެކަނި ދެގައުމުގެ ދެމެދު ހަކަތަ ބަދަލުކުރުމަށް ހިންގާ މަޝްރޫއެއް ނޫނެވެ.\nމިއީ އޭގައި އިންފްރާސްޓްރަކްޗަރގެ އެތައް މަޝްރޫއެއް ހިމެނޭ މަސައްކަތެކެވެ. މަގުތަކާއި ރޭލްވޭއާއި ހަކަތަ އުފައްދާ ޕަވަރ ހައުސްތަކާއި ޚާއްސަ އިގްތިސާދީ ސަރަހައްދުތައް އެކުލެވޭ މިމަޝްރޫއަކީ، ބޮޑެތި އަދަދުން އިންވެސްޓްމެންޓް އޭގައި ހިމެނޭ މަޝްރރޫއެކެވެ. ޗައިނާގެ ރަސްމީ ފަރާތްތަކުން ހާމަކޮށްފައިވާ ގޮތުގައި އެފަރާތުން މި ކޮރިޑޯގެ މަޝްރޫއުތަކަށް 62 ބިލިއަން އެމެރިކާ ޑޮލަރު ޚަރަދު ކުރާނެއެވެ. މިއަދާހަމައަށް މި މަޝްރޫއުތަކަށް ވިއްސަކަށް ބިލިއަން އެމެރިކާ ޑޮލަރު ހޭދަކޮށްފައިވާކަމަށް ވެއެވެ.\nމިއީ ޗައިނާއިން ހުވަފެންދެކޭ ދުނިޔެ ވަށާލުމުގެ މަޝްރޫއުކަމުގައިވާ ބެލްޓް އެންޑް ރޯޑް މަޝްރޫޢުގެ ވަރަށް މުހިންމު ބައެކެވެ. މި ވަރުގެ ބިޔަ މަޝްރޫޢެއްގައި ދެ ގައުމަށް އޮތީ ކޮންކޮން ފައިދާތަކެއްތޯ ކޮންމެ މީހަކު ހިތާ ހިތާ ސުއާލުކޮށްލާނެއެވެ.\nޗައިނާއަށް މިއިން އޮތް ފައިދާއަކީ އަރަބި ކަނޑުން އަންނަ ތެލާއި ގޭހުގެ ޕައިޕްލައިންތައް ޗައިނާއާ ގުޅާލުމެވެ. ޗައިނާގެ ވިސްނުމަކީ މަލަކާ ކަނޑުއޮޅިއާ ނުލައި މީހުންނާއި މުދާ ޗައިނާއަށް އެތެރެކޮށް ބޭރުކުރެވޭނެ ގޮތެއް ފަހިވެފައި އޮތުމެވެ. މިޔަންމާގައިވެސް ޗައިނާއިން ދަނީ މިވިސްނުމުގައި މަޝްރޫއުތައް ހިންގަމުންނެވެ.\nމިފަދަ ކޮންމެ ކަމެއްގައިވެސް ދެކޮޅު އޮންނަ ފަދައިން މިމަޝްރޫޢުއުގައިވެސް އޭގެ ހަމަނުޖެހޭ ކަންތައްތަކެއް އެބަހުއްޓެވެ. ފުރަތަމަ ކަމަކީ، ގަވާދާރްއިން ޝީޖިއާންގއަށް ގުޅާލާ ގުޅާލުމަކީ އެންމެ އެދެވޭ މުނާސިބު ކަންކަމުގައި ނުވުމެވެ. އެއްގަމުން ތެޔޮ އުފުލުމަކީ މުނާސިބު ކަމެއްކަމަކަށް ނުބެލެވެއެވެ. އެއީ ކަނޑުން ތެޔޮ އުފުލުމަށްވުރެން އެއްގަމުން ތެޔޮ އުފުލުމަކީ ހަ ގުނައަށް ހޭދަ ބޮޑު މަސައްކަތެކެވެ. އަދި މީގައި އެހެން ކަމެއްވެސް ވެއެވެ. އެއީ ގަވާދާރް ޕޯޓަކީ ބަނދަރެއްގެ ހައިސިއްޔަތުން އެކަށީގެންވާ ތަނެއް ނޫނެނެވެ. މިތަން އެންމެ ރަނގަޅަށް ސިފަ ކުރެވޭނީ މިއީ ޗައިނާ ސިފައިން ޗައިނާއިން ބޭރުގައި ސްޓޭޝަންވެގެން ތިބުމަށް ހަދާފައިވާ އަސްކަރީ މަރުކަޒެއްގެ ގޮތުގައެވެ. 205ގައި ހޯދާފައިވާ ޚިޔާލު ހޯދުމަކުންވެސް ދައްކައިދެނީ މީހުންގެ އާމްދަނީއާއި ދިރިއުޅުން ބިނާކުރުމަށް ގަވާދާރްގައި ބަނދަރެއްހަދައިގެން ފައިދާއެއް ނުނިކުންނާނެކަމަށެވެ. ބަލޯޗް ހަނގުރާމަވެރިން ކަރާޗީގައި ޗައިނާ ކޮންސިއުލޭޓަށް 2018 ނޮވެންބަރުމަހު ދިން ޓެރަރިސްޓް ހަމަލާއިން ދައްކައި ދެނީ ބަލޯޗް މީހުން ތިބީ ޗައިނާ ޕާކިސްތާން އިކޮނޮމިކް ކޮރިޑޯއާ ދެކޮޅަށް ކަމަށެވެ.\nބެލްޓް އެންޑް ރޯޑް މަޝްރޢުއުގެ ދަށުން ހަދާ މަގުތަކާއި ރޭލްވޭއަށް ބަލޯޗް މީހުން ޓެރަރިސްޓް ހަމަލައެއް ނުދީފާނެ ކަމުގެ އޮތީ ކޮންގެރެންޓީއެއް ބާވައެވެ. މިދިޔަ ތަނުގައިވެސް ބަލޯޗް މީހުން ޗައިނާމީހުންނަށް އެތަކެއް ހަމަލައެއް ދީފައި ވެއެވެ. މި ހުރިހައި ހަމަލައެއް އަމާޒުކޮށްފައިވަނީ ގަވާދާރް ޕޯޓް އެރީގައެވެ. މި މައްސަލައާ ހެދި ޗައިނާއިން ކުރިމަތިކުރި ފިއްތުންތަކާހެދި ޕާކިސްތާން ސިފައިން ވަނީ މިތަންތަނާގައި ރައްކާތެރި ފިޔަވަޅު އެޅުމަށް ޚާއްސަ ސަލާމަތީ ފައުޖެއް އުފައްދާފައެވެ. މިއީވެސް ބަލޯޗް މީހުން ލޭކައްކުވާލާ ޒާތުގެ ކަމެކެކެވެ. ބަލޫޗިސްތާން ލިބަރޭޝަން އާމީއިން ދަނީ ވަކިވެގަތުމުގެ ހަރަކާތެއް ހިންގަމުންނެވެ. މިމީހުންނަކީ ޕާކިސްތާން ސަރުކާރަށް އޮތް ގޮންޖެހުމެކެވެ. މިމީހުންނަކީ އަދަދުގެ ގޮތުން މަދު ބައެކެވެ. ނަމަވެސް ހަމަލާތައް ދިނުމުގައި ރަހުމުކުޑަ ޓެރަރިސްޓް ޖަމާއަތެކެވެ.\nޗައިނާއިން ވަނީ ބަލޫޗިސްތާން ލިބަރޭޝަން އާމީއަށް ވާހަކަތަކަށް އައުމަށް ދޮރެއް ހުޅުވާފައެވެ. 2018 ވަނަ އަހަރުގެ ފެބްރުއަރީމަހު ޗައިނާއިން ވަނީ މިމީހުންނާ ވާހަކަ ދައްކައި އެއްބަސްވުމަކަށް އާދެވޭތޯ ބަލާފައެވެ. ނަމަވެސް މިއިން ފައިދާއެއް ކޮށްފައެއް ނުވެއެވެ. މިއިން ދޭހަވާ އެހެން ކަމެއްވެސް އެބައޮތެވެ. ޗައިނާއިން ޗައިނާގެ މަޝްރޫއުތައް އޮމާންކަމާއެކު ހިންގުމަށްޓަކައި ކޮންމެހެން ޕާކިސްތާން ސަރުކާރަށް އެކަނި ބަރޯސާކޮށްގެން ނޯންނާނެ ކަމެވެ.\nޕާކިސްތާނުން ބަލޯޗް ދަރިކޮޅުގެ މީހުނާ އަޅާލާން އެބަޖެހެއެވެ. އެމީހުންގެ ފަގީރުކަން ނައްތާލައި އިގްތިސާދީ ގޮތުން އެމީހުނަކީ ފުދުންތެރި ބައެއްކަމުގައި ހެދުމަށް ފުރުސަތުތައް ފަހިކޮށްދޭން އެބަޖެހެއެވެ. މިއީ ޕާކިސްތާންގެ އެންމެ ބޮޑު ޕްރޮވިންސެވެ. އެހެންނަމަވެސް މިތާގައި އުޅެނީ އާބާދީގެ ހަތަރެއް އިންސައްތައެވެ. ޕަންޖާބް ޕްރޮވިންސްފަދަ ތަނަކާ ބަލޯޗިސްތާނާ ދެމެދު ފަރަގު އިންތިހާއަށް ބޮޑެވެ. ކުރީގެ ބޮޑު ވަޒީރު ނަވާޒް ޝަރީފް ވިސްނަވާފައި އޮތީ ބަލޫޗިސްތާން ތެރޭން ޗާއިނާ ޕާކިސްތާން އިކޮނޮމިކް ކޮރިޑޯ ދިއުމުގެ ބަދަލުގައި ޕަންޖާބް ތެރޭން ލައިގެން ގެންދިއުމަށެވެ.\nޗައިނާއިން މި މަޝްރޫއަށް ގިނައަދަދަކަށް ފައިސާ އަޅަމުން ދިޔަނަމަވެސް މަސައްކަތް ހިނގަނީ ވަރަށްވެސް ލަސްކޮށެވެ. އަދި މިހުރިހައި ކަމަކުން ޗައިނާއަށް ލިބޭ މަންފާވެސް ކުޑައެވެ. މިފަހަކަށް އައިސް ޗައިނާއިން ވަނީ މިމަޝްރޫއަށް ގެނައި ބަރު މެޝީންތައް އަނބުރައި ޗައިނާއަށް ގެންދަން ފަށާފައެވެ. ޗައިނާއިން ޕާކިސްތާގައި ގެންގުޅޭ އިގްތިސާދީ އިންވެސްތްމެންޓް މޮޑެލްއިން ދައްކައި ދެނީ ޕާކިސްތާން ދަރަނިވެރިވަމުން ދާތަނެކެވެ. މިކަން ވަނީ އިންޓަރނޭޝަނަލް މަނިތަރީ ފަންޑްގެ ސަމާލުކަމަށްވެސް އައިސްފައެވެ.\nޕާކިސްތާންގެ ހީނަރުވެފައިވާ އިގްތިސާދު ދިރުވުމަށް އައިއެމްއެފްއިން ދީފައިވާ ލޯންގެ ޝަރުތަކީވެސް މިފަދަ ދަރަނިން ޕާކިސްތާން ސަލާމަތް ވުމެވެ. މިދިޔަ އަހަރުތަކުގައި ޕާކިސްތާން ބަރޯސާ ކުރި ބޮޑު ބާރަކީ އެމެރިކާއެވެ. މިހާރު ހުރިހައި ގޮތަކުންވެސް އެމެރިކާ ދޫކޮށް ޕާކިސްތާން ވަނީ ޗައިނާގެ އުނގަށް ވެއްޓިފައެވެ. އިގްތިސާދީ ގޮތުންނާއި އަސްކަރީ ގޮތުންވެސް އެމެރިކާއަށް ވުރެން ޗައިނާއާ މިއަދު ޕާކިސްތާން މާގާތެވެ.\nމީގެ ސަބަބުން އެމެރިކާއިން އަފްޣާނިސްތާންގައި ހަރަކާތެރި ވުމަށްވެސް ވޮޝިންޓަނަށް އުނދަގޫތަކާ ކުރިމަތިވެފައި ވެއެވެ. ޗައިނާއިން ހިތުއަޅައިގެން އުޅޭ އެހެން ކަމެއްވެސް އެބަ އޮތެވެ. ޗައިނާއިން ބޭނުންވަނީ، ދެކުނު އޭޝިއާގެ ސަރަހައްދަށް ވަދެގަންނާށެވެ.\nއަފްޣާނިސްތާންގައި އެމެރިކާއަށް ޗައިނާގެ ސަބަބުން ދިމާވާ ގޮންޖެހުންތަކާ ހެދި އެމެރިކާއިން ވަނީ ފާޅުގައި ޗައިނާ ޕާކިސްތާން އިކޮނޮމިކް ކޮރިޑޯއަށް ފާޑުކިޔަން ފަށާފައެވެ. އެމެރިކާގެ މަސްއޫލުވެރިން ފާޅުގައި ވިދާޅުވަމުން ދަނީ މި މަޝްރޫއުގައި މަސައްކަތް ޙަވާލުކުރުމުގައި އެއްގޮތަކަށްވެސް ދެފުށް ފެންނަ ގޮތެއް ނެތްކަމަށެވެ. އަދި މިއިން ޕާކިސްތާން ބޮޑު އަދަދަކުން ދަރަނިވެރިކޮށްލާނެ ކަމަށެވެ. އަދި މީގައި އުޅޭ ގިނަ ކުންފުނިތަކަކީ އެކިއެކި މައްސަލަތަކުގައި ދުނިޔޭގެ ބޭންކުން ބްލެކްލިސްޓް ކޮށްފައިވާ ކުންފުނިތަކެވެ.\nކުރިމަތިވެފައިވާ އުނދަގޫ ހާލަތު ޗައިނާއަށްވެސް ވަޒަން ކުރެވެއެވެ. އަނެއްކޮޅުން ޕާކިސްތާންގެ އިގްތިސާދު ވަޅުޖެހިފައިވާކަންވެސް ޗައިނާއަށް ރަނގަޅަށް އިހުސާސް ކުރެވެއެވެ. ޕާކިސްތާންގައި އިންވެސްޓް ކޯށްފައިވާ ކުންފުނިތަކުން ބޭނުންވަނީ ފައިދާ ލިބިގަންނާށެވެ. ނަމަވެސް ޕާކިސްތާންގެ އިގްތިސާދީ މަސްރަހު އޮތީ މިހެން ވާގޮތަކަށް ނޫނެނެވެ.\nމިހުރިހައި ކަމެއްގެ އަލީގައި ޕާކިސްތާނާއި ޗައިނާއަށް ބޮޑު މަންޒރު ވަރަށް ސާފުކޮށް ފެނެއެވެ. ކުރިން ހީކުރި ގޮތާ ޚިލާފަށް ކަންކަން ފެންނަނީ ދެފަރާތަށްވެސް ފަހިކޮށެއް ނޫނެނެވެ. ޗައިނާއިން ދީފައިވާ ލޯންތަކާއި ހިލޭއެހީގެ ފައިސާއިން ޕާކިސްތާން ވަނީ ބޮޑު ދަރަންޏެއްގެ ތެރެއަށް ގަންބާލާފައެވެ.\nތާރީޚަށް ބަލައި މިހާރު ހިތަށް ގެންނަންވީ، އަރަބި ކަނޑަށް އެއްގަމު މަގުން ފޯރުމަށްޓަކައި ކުރީގެ ރޫސީވިލާތުން ކުރިމަސައްކަތެވެ. އެމީހުން އަފްޣާނިސްތާނަށް އަރައި އެތަން އެމީހުންގެ ބާރުގެ ދަށަށް ނުގެނޭ ހެއްޔެވެ؟ މިކަމުގެ ނަތީޖާ އަދިވެސް، މިޖީލުންވެސް އެއޮތީ ފެންނާށެވެ. ޗައިނާއިންވެސް މިއިން އިބްރަތް ލިބިގަންނާނެނަމަ ކިތަންމެ ހާވެސް ރަނގަޅެވެ.


Muvazzfunge aamdhaanein tax uni kuran fashaiifi\nމުވައްޒަފުންގެ އާމްދަނީން ޓެކްސް އުނިކުރަން ފަށައިފި\nސަރުކާރު މުވައްޒަފުންގެ ގިނަ ބަޔަކު މަސައްކަތް ކުރާ ވެލާނާގެ-- ފޮޓޯ: އަވަސް އާކައިވް\nއިންކަމް ޓެކްސް ނަގަން ފެށުމާއެކު ސަރުކާރު މުވައްޒަފުންގެ އާމްދަނީން މިދިޔަ މަހުން ފެށިގެން، ޓެކްސް އުނި ކުރަން ފަށައިފި އެވެ.\nވަކިވަކި ފަރުދުންގެ އާމްދަނީން ޓެކްސް ނަގަން ނިންމައި ރާއްޖެއަށް އިންކަމް ޓެކްސް ތައާރަފު ކޮށްފައި ވަނީ މިދިޔަ އަހަރުގެ ޑިސެމްބަރު މަހު އެވެ. ގާނޫނުގައިވާ ގޮތުގެ މަތިން އިންކަމް ޓެކްސް ދައްކަން ޖެހޭނީ ވަކި އަދަދަކަށްވުރެ މަތިން އާމްދަނީ ލިބޭ ފަރާތްތަކަށެވެ.\nމި ޓެކްސް ނަގާނީ، މަހަކު 60،000 ރުފިޔާ އިން މަތިން އާމްދަނީ ލިބޭ ފަރާތްތަކުންނެވެ. ސަރުކާރު މުވައްޒަފުންގެ ތެރޭގައި މި ބްރެކެޓަށް ފެތޭނީ މަދު އަދަދެއްގެ މުވައްޒަފުންނެވެ. އަދި ސަރުކާރުގެ މުވައްޒަފުންގެ މުސާރަ ކުޑަ ކުރުމާއެކު ކުރިން ލަފާ ކުރެވުނު އަދަދު މިހާރު ވާނީ މަދުވެފަ އެވެ.\nފިނޭންސް މިނިސްޓްރީން ވަނީ މިދިޔަ މަހުން ފެށިގެން މުވައްޒަފުންގެ އުޖޫރަ އިން ޓެކްސް އުނި ކުރަން ނިންމައި، މުވައްޒަފުންގެ އުޖޫރަ އިން "ވިތު ހޯލްޑިން ޓެކްސް" އުނި ކުރުމުގައި އަމަލު ކުރާނެ އުސޫލު ތަކެއް އާއްމު ކޮށްފައިވެ އެވެ.\nއެ މިނިސްޓްރީން އާއްމު ކޮށްފައިވާ އުސޫލުގައިވާ ގޮތުން އާމްދަނީން ޓެކްސް ނެގުމުގެ ގާނޫނުގެ ތިން ވަނަ މާއްދާގެ (ހ) ގައި ބަޔާން ކޮށްފައިވާ ގޮތުގެ މަތިން ދައުލަތުގެ ބަޖެޓުން މުސާރަ ދޭ މުވައްޒަފުންނާއި ދައުލަތުގެ އެކިއެކި ޕްރޮޖެކްޓްތަކުގައި މަސައްކަތްކުރާ މުވައްޒަފުން ގެ އުޖޫރަ އާއި އާމްދަނީން ޓެކްސް ނެގުމުގެ ގާނޫނާއި އެ ގާނޫނުގެ ދަށުން ހަދާފައިވާ ގަވާއިދުގައިވާ ގޮތުގެ މަތިންނެވެ.\nއަދި މުވައްޒަފުންގެ ވިތުހޯލްޑިން ޓެކްސް ދައްކަން ޖެހޭ މުވައްޒަފުން ހިމެނޭ އޮފީސް ތަކުން، އާމްދަނީން ޓެކްސް ނެގުމުގެ ގާނޫނުގެ ހަ ވަނަ މާއްދާގައިވާ ގޮތުގެ މަތިން ވިތުހޯލްޑިން ޓެކްސް ދެއްކުމަށް ފުރިހަ މަކުރަން ޖެހޭ އެންމެހާ ކަންތައްތައް ކުރަން ޖެހެ އެވެ.\nމި އުސޫލުގައިވާ ގޮތުން، އެކައުންޓިން ސޮފްޓް ޗެއާ އެޗްއާރު މޮޑިއުލް ބޭނުންކުރާ އޮފީސްތަކުން ސިސްޓަމްގައި ރެކޯޑް ކުރާއިރު، އާމްދަނީން ނަގާ ޓެކުހުގެ ގޮތުގައި އުނި ކޮށްފައިވާ "މުވައްޒަފުންގެ ވިތުހޯލްޑިން ޓެކްސް" ގެ އަދަދު "512014" ކޯޑުގައި ހިމަނަން ޖެހެ އެވެ.\nފިނޭންސް މިނިސްޓްރީ އާމްދަނީން ނަގާ ޓެކްސް\nޓެކްސް އިތުރުވަނީ އިންޑިވިޖުއަލް އިންކަމުން އެކަނި\n"ބިލަށް ގެނައި ބަދަލުން އާމްދަނީއަށް މާބޮޑު އަސަރެއް ނުކުރާނެ"\nކޮވިޑުގެ ސިއްހީ ހޭދަ ދެ ބިލިއަނަށް\nމި އަހަރު ވިއްކި ސްކޫކް 500 މިލިއަން ޑޮލަރަށް


Siyaam ge corruption mahsala criminal court ah\nޝިޔާމްގެ ކޮރަޕްޝަން މައްސަލައިގައި ދައުވާ ކުރަން މައްސަލަ ކޯޓަށް ފޮނުވައިފި\n30 ޑިސެމްބަރ 2020 - 17:13:44\nކުރީގެ ޗީފް އޮފް ޑިފެންސް ފޯސް އަހުމަދު ޝިޔާމްގެ މައްޗަށް ދައުވާ ކުރަން އޭސީސީގެ ފަރާތުން ޕްރޮސެކިއުޓާ ޖެނެރަލްގެ އޮފީހަށް ފޮވުނި ކޮރަޕްޝަން މައްސަލައިގައި ޝިޔާމްގެ މައްޗަށް ދައުވާ ކުރުމަށް މައްސަލަ ކްރިމިނަލް ކޯޓަށް ހުށަހަޅައިފިއެވެ.\nޕީޖީން ބުނީ މި މައްސަލައިގައި ދައުވާ ކުރުމަށް މައްސަލަ ޕީޖީއަށް ފޮނުވާފައިވަނީ ހޯމަ ދުވަހު ކަމަށެވެ.\nއެގޮތުން މި މައްސަލައަކީ ޝިޔާމް ކުރީގެ ޗީފް އޮފް ޑިފެންސް ފޯސްގެ މަގާމުގައި ހުންނެވި އިރު، ކ. ވިލިނގިލީގައި ހުންނަ ކޯސްޓްގާޑްގެ މެރިޓަމް ރެސްކިއު ކޯޑިނޭޝަން ސެންޓަރު ހުންނަ ބިމުގައި ހުރި ވީއައިޕީ ގެއެއްގައި ޝިޔާމްގެ ބައްޕަ ބެހެއްޓި މައްސަލައެއް ކަމަށް ޕީޖީންބުނެއެވެ.\nޕީޖީން ބުނެފައިވަނީ 2017 ވަނަ އަހަރާއި 2018 ވަނަ އަހަރު ތެރޭގައި އެއް އަހަރާއި ހަތަރު މަހާއި 24 ދުވަހުގެ މުއްދަތަކަށް، ޝިޔާމްގެ ބައްޕަ ދިރިއުޅުމަށް އެ ގޭގައި ބެހެއްޓުމުގެ އިތުރުން، އެ މުއްދަތުގައި ޝިޔާމްގެ ބައްޕަ ބެލެހެއްޓުމުގެ ކަންކަން ސިފައިންގެ ޕްރައިވެޓް އޮފިސަރަކާ ހަވާލުކޮށްފައިވާ ކަމަށެވެ.\nމި މައްސަލައިގައި ޝިޔާމްގެ މައްޗަށް ދައުވާ ކުރަން ފޮނުވާފައިވަނީ ރާއްޖޭގެ ގާނޫނުގެ 513 ވަނަ މާއްދާގެ (ށ) އާއި ހަވާލާދީ، އެ މާއްދާގެ (ނ) ގެ ދަށުން ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ކުށުގެ ދައުވާއެވެ.\nއޭސީސީން މި މައްސަލަ ޕީޖީއަށް ފޮނުވިއިރު ބުނެފައިވަނީ، ޝިޔާމްގެ ބައްޕަ އެގޭގައި ދިރިއުޅެފައިވާ ކަމަށާއި، އެމްއެންޑީއެފްގެ މަރުކަޒެއްކަމަށްވާ އެމްއާރުސީސީގެ ވީއައިޕީ ގޭގައި މީހުން ބޭތިއްބުމުގައި އަމަލުކުރާނެ ވަކި ހާއްސަ އުސޫލެއް ނެތްނަމަވެސް، އެމްއާރުސީސީގެ އިމާރާތުގައި ހުރި ތަންތަނަކީ ސިފައިންގެ ގާނޫނާއި ގަވާއިދުގައިވާ ގޮތުގެ މަތިން އަމަލުކުރެވޭ ތަންތަން ކަމަށެވެ. އެހެންކަމުން އެމްއާރުސީސީއަށް ހިނގާ އުސޫލު އެތަނުގެ ވީއައިޕީ ގެއަށްވެސް ހިނގާނެކަމަށް އޭސީސީން ބުނެއެވެ.\nއެހެން ކަމަށްވާނަމަ، އެމްއާރުސީސީގައި އާންމުންނަށް ދިރިނޫޅެވޭ އުސޫލުން ވީއައިޕީ ގޭގައި އާންމުންނަށް ދިރިނޫޅެވޭނެކަމަށް އޭސީސީން ފާޙަގަ ކޮށްފައިވެއެވެ. އަދި ވީއައިޕީ ގެއަކީ ސިފައިންގެ އެކިއެކި ބޭނުންތަކަށާއި، ސިފައިންގެ ހިދުމަތްތަކަށް އަންނަ ހާއްސަ ފަރާތްތައް ވަގުތީ ގޮތުން މަޑުކޮށްގެން ތިބުމަށް ބޭނުންކުރާ ތަނަކަށްވާއިރު، ދައުލަތުގެ މާލިއްޔާއިން ހަރަދުކުރާ ތަނެއްގެ އިސް މަގާމުތަކުގައި ތިބޭ ފަރާތްތަކުން، މަގާމުގެ ނުފޫޒު ބޭނުންކޮށް އެތަނެއްގެ ވަސީލަތްތައް އެ ފަރާތެއްގެ އަމިއްލަ ބޭނުންތަކަށް ބޭނުންކުރެވޭނެ ކަމަށް ދެކޭ ދުވަސްވީ ސަގާފަތެއް ދައުލަތުގެ މުއައްސަސާއެއްގެ ތެރޭގައި އޮތުމަކީ އެ އަމަލު ހުއްދަކުރާނެ ނުވަތަ ކޮރަޕްޝަން ހުއްދަވާނެ ކަމެއް ނޫންކަމަށް އޭސީސީން ބުނެއެވެ.\nގެއްލުނު ފަތުރުވެރިޔާ ހޯދަން އެހީއަށް އެދިއްޖެ


Taxi Thakun Agubodukoh Dhathuru Kuraatho Balan Fuluhun Nukumehjje - Vaguthu\nޓެކްސީ ތަކުން އަގުބޮޑުކޮށް ދަތުރު ކުރޭތޯ ބަލަން ފުލުހުން ނުކުމެއްޖެ\nމާލެ ސަރަހައްދުގައި ހިދުމަތް ދެމުންދާ ޓެކްސީ ތަކުން އަގުބޮޑުކޮށް ދަތުރު ކުރޭތޯ ބަލަން ފުލުހުން ހާއްސަ އޮޕަރޭޝަނެއް ފަށައިފިއެވެ.\nފުލުހުން މިއަދު ކުރި ޓްވީޓެއްގައި ވިދާޅުވީ، ޓްރާންސްޕޯޓް އޮތޯރިޓީން ކަނޑައަޅާފައިވާ މިންގަނޑުތަކަށްވުރެ ގިނައިން ފަސާ ނަގާ ޓެކްސީތަކާމެދު ފިޔަވަޅު އެޅުމަށާއި، ރޯޑް ވާދިނެސް މިންގަނޑަށް ފެތޭތޯ ބެލުމަށާއި، އުޅަނދު އުފެއްދި ތާހީރުން ފެށިގެން 20 އަހަރަު ނުވާ އުޅަނދުތައް ތޯ ބެލުމަށް ފުލުހުން ހާއްސަ އޮޕަރޭޝަނެއް ފަށާފައިވާކަމަށެވެ.\nފުލުހުން މި އޮޕަރޭޝަންތައް ފެށިއިރު، މާދަމާ އިން ފެށިގެން މާލެ ސަރަހައްދުގައި ޓެކްސީ ތަކުން ކުރާ ދަތުރުތައް ކުރަން ޖެހޭނީ ޓްރާންސްޕޯޓް މިނިސްޓްރީން ކަނޑައަޅާފައިވާ އާ އަގުތަކަށެވެ.\nއެ އަގުތަކަށް ދަތުރު ނުކުރާނެކަމަށް ބައެއް ޓެކްސީ ސެންޓަރުތަކުން ދަނީ ބުނަމުންނެވެ. އަދި ޓްރާންސްޕޯޓް މިނިސްޓްރީން ނެރުނު އާ އަގުތަކަށް އަމަލު ކުރުން ފަސް ކުރުމަށް ސިވިލް ކޯޓަށް މައްސަލައެއްވެސް ވަނީ ހުށަހަޅާފައެވެ.\nއޮގަސްޓް 6, 2019 16:37\nމިހާރު ޕުރައިވެޓް ކާރުގަވެސް ޓެކްސީ ކުރެވޭންނު ދެން ޓެކްސީ ތަކުގަވެސް ޕުރައިވެޓް ބޯޑްޖަހައިގެން އެތެރެނުފެންނަ ގޮތައްދުއްވަބަލަ މިހާރު ޓެކްސީ އަކީ ބޭކާރުއެއްޗެންނު\nއޮގަސްޓް 6, 2019 19:10\nޓްރާންސްޕޯޓް އޮންނަނީ ސައިޒުގަ. ހަ ހަ ހަ.. ނުވާނެ ތިކަމެއް!\nއޮގަސްޓް 6, 2019 20:27\nއޮގަސްޓް 7, 2019 07:42\nމިއަގުތައް ފުރަތަމަ ކަނޑައެޅީ 2018 ސެޕްޓެމް ބަރުން ފެށިގެން. ބްރިޖު ހުޅުވުނީމާ. ޢިންތިހާބަށް ފަހު އާސަރުކާރުން ޓެކްސީ މީހުން ދެކެ ބިރުން ތިޔަކަން ނުވީ ނަހުލާ އަށް ބިރު ދައްކާަ ރައީސް އޮފީހުގެ މީހުންގެ ނުފޫޒުގައި އެކަން ނުވީ މިހާޜުވެސް އެޕް ބޭނުން ކުރުން ވެސް ތޮޅި އަށް ދިޔައީ . ޢޭރުގެ ސަރުކާރުން މި އަގު ކަނދަ އެޅިކަން މިނިސްޓްރީގެ ޔައުމިޔާ އިން ފެންނަން އެބައޮތް .


Masahkaiy kuraa thanuge 60 percent dhivehinnah hadhan hushahalhaifi | Wathan.mv މަސައްކަތްކުރާ ތަނުގެ 60 ޕަސެންޓް ދިވެހީންނަށް ހަދަން ހުށަހަޅައިފި | Wathan.mv\nFri. Mar 05th 2021\nމަސައްކަތްކުރާ ތަނުގެ 60 ޕަސެންޓް ދިވެހީންނަށް ހަދަން ހުށަހަޅައިފި\nރިސޯޓުތަކާއި ސަފާރީތަކުގެ އިތުރުން 10 މުވައްޒަފުންނަށްވުރެ ގިނައިން މަސައްކަތް ކުރާ ތަންތަނުގެ 60 ޕަސެންޓު މުވައްޒަފުންނަކީ ދިވެހީންގެ ގޮތުގައި ލާޒިމުކުރުމަށް ވަޒީފާއާ ބެހޭ ގާނޫނަށް އިސްލާހެއް ހުށަހަޅައިފި އެވެ.\nވަޒީފާއާ ބެހޭ ގާނޫނަށް އެ އިސްލާހު ހުށަހަޅުއްވާފައިވަނީ ކެންދޫ ދާއިރާގެ ރައްޔިތުންގެ މަޖިލީހުގެ މެމްބަރު އަލީ ހުސައިން އެވެ.\nއަލީ ހުސައިން ވަނީ އެ އިސްލާހުގެ އިތުރުން ބައެއް އިތުރު ކަންތައްތައްވެސް އިސްލާހުގައި ހިމަނާފައެވެ. އެގޮތުން ދިވެހި ރާއްޖޭގައި ވަޒީފާ އަދާކުރާ މީހުންނަށް މުސާރައިގެ ގޮތުގައި އެންމެ ކުޑަމިނުން ދޭން ޖެހޭ އުޖޫރަ، ގާނޫނުގައިވާ ގޮތުގެ މަތީން މިނިސްޓަރު ކަނޑައަޅުއްވަން ޖެހޭނެ އެވެ.\nއެ އިސްލާހުގައި އިތުރަށް ބުނެފައިވަނީ ރާއްޖޭގައި މަސައްކަތްކުރާ މުވައްޒަފުންނަށް މުސާރައިގެ ގޮތުން އެންމެ ކުޑަމިނުން ދޭންޖެހޭ އުޖޫރަ ކަނޑައެޅުމަށްޓަކައި އެންމެ ކުޑަމިނުން ދޭން ޖެހޭ އުޖޫރައިގެ އަދަދާ ގުޅޭގޮތުން މިނިސްޓަރަށް ލަފާ ދޭންވާނެ ކަމަށެވެ. އަދި އެ ލަފާގައި ސިނާއަތްތަކަށް ވަކީން މިނިމަމް ވޭޖް ކަނޑައަޅާނަމަ އެކަން ތަފްސީލުކުރަން ޖެހޭނެ ކަމަށްވެސް އިސްލާހުގައި ބުނެފައިވެއެވެ.\nވަޒީފާއާ ބެހޭ ގާނޫނަށް އަލީ ހުސައިން ހުށަހެޅި އިސްލާހުގައި އިތުރަށް ބުނެފައިވަނީ ވަޒީފާގެ އެއްބަސްވުމެއް، ވަޒީފާ އަދާކުރާ ފަރާތުގެ ރުހުމުގައި ނޫނީ ބަދަލުކޮށްގެން ނުވާނެ ކަމަށެވެ.\nއެގޮތުން އެކަންތައްތައް ވަޒީފާގެ ގާނޫނުގައި ހިމަނައި ގާނޫނަށް އިސްލާހު ގެނެސް އެ ގާނޫނަށް އަމަލު ކުރަން ފަށާތާ ދެ އަހަރުގެ ތެރޭގައި އަމަލުކުރަން ވާނެ ކަމަށް އިސްލާހުގައި ބުނެފައިވެއެވެ.


Ahadh: Hama ekani kiyevee eh noon, Ithuru harakaiythah ves muhimmu\nއަހަދު: ހަމައެކަނި ކިޔެވީއެއް ނޫން، އިތުރު ހަރަކާތްތައް ވެސް އެހާ މުހިންމު\nމޮޅު ނަތީޖާއެއް ހޯދުމުގެ ބޭނުމުގައި ވިޔަސް އަބްދުﷲ އަހަދު، އޭނާގެ ދުވަސް އެއްކޮށް ކިޔެވުމުގައި ހޭދައެއް ނުކުރެ އެވެ. އޭގެ ބަދަލުގައި، ސ.\nމޮޅު ނަތީޖާއެއް ހޯދުމުގެ ބޭނުމުގައި ވިޔަސް އަބްދުﷲ އަހަދު، އޭނާގެ ދުވަސް އެއްކޮށް ކިޔެވުމުގައި ހޭދައެއް ނުކުރެ އެވެ. އޭގެ ބަދަލުގައި، ސ. ހިތަދޫ ސްކޫލުން ކިޔެވުން ނިންމާލި ދަރިވަރު އިސްކަންދިނީ އަމިއްލަ ހިތްހަމަޖެހުމަށް ކުރާނެ ކަންކަމާއި ކިޔެވުމަށް އެއްވަރަކަށް ވަގުތު ދޭށެވެ.\nއެހެންވެ، ޕްރީ ސްކޫލުން ފަށައިގެން ގްރޭޑު 10 ނިމުމާ ހަމައަށް ވެސް ކިޔެވުމާ އެއްވަރަށް ސްކޫލުގެ އިތުރު ހަރަކާތްތަކުގައި ވެސް އޭނާ ބައިވެރިވި އެވެ. ވާހަކަދެއްކުމުގެ މުބާރާތުން ފެށިގެން ކުޅިވަރާއި ސައިންސްއާ ގުޅޭ އެކި ހަރަކާތްތަކުން ރަންވަނަތަކެއް ހޯދި އެވެ.\n"އެންމެ ކުޑައިރު ވެސް ސްކޫލުގައި އިތުރު ހަރަކާތެއް ބާއްވާ ނަމަ މަންމަ ކައިރީގައި ބުނެގެން ބައިވެރިވަން. ޕްރީ ސްކޫލުގައި އުޅުނުއިރު ވެސް ވަރަށް ބޭނުންވި ހުރިހާ ކަމެއްގައި ބައިވެރިވާން. އެ ފަހުން ވެސް ކިޔެވުމާ އެއް ވަރަށް ހޮބީއަށް އިސްކަންދެން. ކޯޑިން، ފޮޓޯގްރަފީ އަދި ގޭމިން އަކީ އަޅުގަނޑު ޝައުގު ހުންނަކަން ކަން،" އާޓިފިޝަލް އިންޓެލިޖެންސް އިން ކުރިއަށްދާން ނިންމައިގެން ހުރި އަހަދު ބުންޏެވެ.\nސްކޫލުގެ މިދިޔަ އަހަރު ކެޕްޓެނާއި ސައިންސް ކްލަބްގެ ރައީސްކަން ވެސް އަދާކުރި ދަރިވަރު ބުނީ މައުލޫމާތެއް އެނގުމާއި އަމިއްލަ ދިރިއުޅުމުގައި އެ ބޭނުންކުރުމަކީ ތަފާތު ދެ ކަމެއް ކަމަށެވެ. އެއާއެކު، އިތުރު ހަރަކާތްތަކުގައި ބައިވެރިވުމުން ދިރިއުޅުމަށް ބޭނުންވާ ވަރަށް މުހިއްމު ހުނަރުތަކާއެކު މުސްތަގުބަލުގައި ކުރަން ބޭނުންވާ ކަންތައްތައް ދެނެގަންނަން ފަސޭހަވާ ކަމަށް އޭނާ ދެކެ އެވެ.\n"މިސާލަކަށް، ފުޓްބޯޅައާ ގުޅޭ މައުލޫމާތު އެނގޭ ކުދިން ވަރަށް ގިނަވާނެ. އެކަމަކު އޭގައި ބައިވެރިވެ ކުޅޭ ކުދިންނަށް އެނގޭނެ ހުރި ތަފާތު. އެ ކުދިންނަށް އެނގޭނެ މާ ރަނގަޅަށް. އިތުރު ހަރަކާތްތަކުގައި ބައިވެރިވެގެން ކިޔެވީމަ މީހާ އަށް ވަރަށް ބޮޑު ހިތްހަމަޖެހުމެއް މި ލިބެނީ. މުސްތަގުބަލުގައި ކުރަން ބޭނުންވާ ކަމެއް އެއް ގޮތަކުން އެނގޭނެ،" އަހަދު ބުންޏެވެ.\nވާހަކަދެއްކުމުގެ މުބާރާތްތަކުގައި ބައިވެރިވެ، ވަކި ހިސާބަކުން ސައިންސްގެ ހަރަކާތްތަކަށް އިސްކަންދިނުމަށްފަހު އަހަދު ވަނީ އެ ސްކޫލުން ބޭއްވި ފެއާތަކުގައި ވެސް ބައިވެރިވެފަ އެވެ. އެތަނުން ފެއާއަކަށް އަހަދު ވަނީ "ބްލައިންޑް ގައިޑް" ގެ ނަމުގައި އަމިއްލަ ޕްރޮޖެކްޓެއް ހަދައިފަ އެވެ.\nއެއިން، ލޮލަށް ނުފެންނަ މީހުންނަށް އެ މީހުންގެ ކުރިމަތީގައި ހުންނަ އެއްޗެހިން ގެއްލުމެއް ނުލިބި ސަލާމަތްވުމަށް އެހީތެރިވެދޭނެ އެވެ.\nއަހަދު ބުނާގޮތުން، ހިތަދޫ ސްކޫލާ ގުޅިފައިވާ އޭނާގެ އެންމެ ފޮނި އަދި ބޮޑު ހަނދާނަކީ ވެސް އެއީ އެވެ.\nކޮވިޑު-19 ފެތުރެން ފެށުމާއެކު އެ ސްކޫލު ވެސް ބަންދުކޮށް އޮންލައިންކޮށް ކިޔަވައިދޭން ފެށި އެވެ. ފުރަތަމަ ދުވަސްވަރު އެހެން ކުދިންނާ ދުރުގައި ތިބެގެން ކިޔަވަން އަހަދަށް އުނދަގޫވި ނަމަވެސް ވަކި ހިސާބަކުން އެކަމަށް ހޭނިއްޖެ އެވެ.\n"އެގޮތަށް ކިޔެވިއިރު ހަމަ އެކަނި މިސްވި އެއްޗަކީ ކްލާހުގެ އެހެން ރައްޓެހިންނާ އެކު ހަދާ ގްރޫޕް މަޝްވަރާތައް. އެ މަޝްވަރާތަކުން ތަފާތު ހިޔާލުތައް އެބަ ލިބޭ. އެކަމަކު އޮންލައިންކޮށް ކިޔަވަން ޖެހުނީމަ އަމިއްލަ ހިޔާލު އެކަނި އިންނަނީ،" އޯ ލެވެލް އަދި އޭ ލެވެލްގައި ވެސް ރަނގަޅު ނަތީޖާއެއް ހޯދުމުގެ އަޒުމުގައި ހުރި ދަރިވަރު ބުންޏެވެ.\nއަހަދު ކިޔެވުމަށް ހާއްސަ ތާވަލެއް ނެތަސް އިމްތިހާނު ފެށުމުގެ ކުރިން އޭނާ އަށް ހުންނަންޖެހޭނީ ހުރިހާ ފިލާވަޅެއް ދަސްވެފަ އެވެ. އެގޮތުން، ކޮންމެ ދުވަހަކު ވެސް ވަކި މާއްދާއެއް އިހުތިޔާރުކޮށް އިތުރަށް ދަސްކުރަންޖެހޭ ބައިތައް ވަކިކޮށް އެ ފިލާވަޅުތަކާ ގުޅޭގޮތުން އިތުރަށް ރިސާޗް ހަދަ އެވެ.\n"އެހެން ކިޔެވީމަ ވަރަށް ބޮޑު އެހީއެއް މި ލިބެނީ. އޯ ލެވެލް އަށް ތައްޔާރުވާން ވެގެން އެއީ ކިޔެވި ގޮތަކީ."\nއަންނަ އަހަރު އޯ ލެވެލް ހަދާ ކުދިންނަށް އަހަދު ބުނީ، ބަލި މަޑުކަމެއްގައި ޓީޗަރުންނަށް ހުރިހާ އެއްޗެއް ކިޔަވައިދެވޭނެ ކަމަށް އެކަނި ބަރޯސާވެގެން ނުވާނެ ކަމަށެވެ. ޓީޗަރު ކިޔަވައިދިނުމުން މާއްދާގެ ކޮންޓެންޓް އެނގޭނެ ކަމަށާއި އޭރުން ދަރިވަރުން އަމިއްލައަށް އިތުރަށް ރިސާޗްކޮށްގެން ދަސްކުރުން މުހިއްމު ކަމަށް އޭނާ ގަބޫލުކުރެ އެވެ.\n"އަމިއްލަ އަށް މަސައްކަތްކޮށްގެން ކިޔެވޭނީ. އެހެން މީހަކަށް ބަރޯސާވެގެން ނުކިޔެވޭނެ. ރައްޓެހިންނާ ގުޅުން ބާއްވައިގެން ކިޔަވަން މަސައްކަތްކުރީމަ އަސްލު ވަރަށް ފަސޭހަވާނެ،" އަމިއްލަ ނަފްސަށް ވަގުތު ހުސްކޮށް ކޯޑުކޮށް، ފޮޓޯނަގަމުން އަންނަ އަހަދު ބުންޏެވެ.


ތިމަރަފުށީ ދާއިރާގެ ބައި އިލެކްޝަނަށް އެމްޑީޕީގެ ޓިކެޓްގައި ވާދަކުރުމަށް މުސްތަފާގެ އިތުރުން އަޙުމަދު ޝަފީގު ވެސް ކުރިމަތިލައްވައިފި – Maldivian Democratic Party\n29 ފެބުރުއަރީ 2012\nތިމަރަފުށީ ދާއިރާގެ ބައި އިލެކްޝަނަށް އެމްޑީޕީގެ ޓިކެޓްގައި ވާދަކުރުމަށް މުސްތަފާގެ އިތުރުން އަޙުމަދު ޝަފީގު ވެސް ކުރިމަތިލައްވައިފި\nތިމަރަފުށީ ދާއިރާގެ ބައި އިލެކްޝަނަށް އެމްޑީޕީގެ ޓިކެޓްގައި ވާދަކުރުމަށް އެ ދާއިރާގެ ކުރީގެ މެންބަރު މުޙައްމަދު މުސްތަފާ (ތިމަރަފުށީ މުސްތަފާ) ގެ އިތުރުން ހޯމް މިނިސްޓްރީގެ ކުރީގެ ސްޓޭޓް މިނިސްޓަރ އަޙުމަދު ޝަފީގު ވެސް ކުރިމަތިލައްވައިފިއެވެ.\nމި ބައި-އިލެކްޝަންގައި އެމްޑީޕީގެ ޓިކެޓްގައި ރައްޔިތުން މަޖިލީހުގެ ތިމަރަފުށީ ދާއިރާގެ މެންބަރުކަމަށް ވާދަކުރެއްވުމަށް ބޭނުންފުޅުވާ، ޝަރުޠު ފުރިހަމަވާ ފަރާތްތަކުން އެޕްލިކޭޝަން ފޯމާއި ވަނަވަރުގެ އިތުރުން އިލެކްޝަންސް ކޮމިޝަނަށް ހުށަހަޅަންޖެހޭ އެންމެހައި ލިޔެކިޔުންތައް، އެމްޑީޕީގެ ސެކްރެޓޭރިއަޓަށް ހުށަހަޅަން ހަމަޖެހިފައިވާ ސުންގަޑި ކަމަށްވާ މިއަދު ހަވީރު 4:00 ގެ ކުރިން2ފަރާތަކުން ކުރިމަތިލައްވާފައިވާތީ، އެފަރާތްތަކުގެ ލިޔެކިޔުންތައް ފުރިހަމަ ކަމަށް ވާނަމަ ޕްރަމަރީއަކަށް ދާން ޖެހޭނޭ ކަމަށް އެމްޑީޕީން ބުނެއެވެ.\nމި ފަދަ ޕްރައިމަރީއެއް ބާއްވަން ޖެހިއްޖެ ޙާލަތެެއްގައި އެ ޕްރައިމަރީ އޮންނާނީ3މާރޗް 2012 ވާ އަންގާރަ ދުވަހު ކަމަށް ވެސް އެމްޑީޕީން ބުނެއެވެ. އަދި އެ ޕްރައިމަރީ ކުރިޔަށްދާނީ އެމްޑީޕީގެ އިންތިޚާބާއި ބެހޭ ކޮމިޓީގެ ބެލުމުގެ ދަށުން ކަމަށް ވެސް އެ ޕާޓީން ބުނެއެވެ.


މި އޮތޯރިޓީން 13 ނޮވެންބަރު 2019 ގައި ކުރި ނަންބަރު IUL)220-HMS/1/2019/86) އިޢުލާނުގައިވާ ސީނިއަރ ޓެކްސް އޮފިސަރ، އޮބްޖެކްޝަންގެ މަގާމުގެ ޝަރުތަކީ 'ޤާނޫނީ ދާއިރާއިން ބެޗްލަރސް ޑިގްރީ ހާސިލުކޮށްފައިވުން' ކަމަށް ޖެހިފައިވަނީ އޮޅުމަކުންނެވެ. ވީމާ، އެ އިޢުލާނުގައިވާ ސީނިއަރ ޓެކްސް އޮފިސަރ، އޮބްޖެކްޝަންގެ މަގާމު ބާތިލުކޮށް އެ މަގާމަށް އަލުން އިޢުލާނުކުރަމެވެ.\nއެކައުންޓިންގ އާ ގުޅުންހުރި ދާއިރާއަކުން ބެޗްލަރސް ޑިގްރީ ނުވަތަ އޭ.ސީ.ސީ.އޭ އެފްލިއޭޓް ލެވެލް ނުވަތަ ސީ.އައި.އެމް.އޭ ސްޓްރެޓެޖިކް ލެވެލް ނިންމާފައިވުން\nމި މަގާމުތަކަށް ޝައުގުވެރިވެ ވަޑައިގަންނަވާ ފަރާތްތަކުން 24 ނޮވެންބަރު 2019 ގެ 16:00 ކުރިން މޯލްޑިވްސް އިންލަންޑް ރެވެނިއު އޮތޯރިޓީގެ ވަޒީފާއަށް އެދޭ ފޯމާއެކު ތިރީގައިވާ އެޑްރެހަށް އެޕްލިކޭޝަން ހުށަހެޅުއްވުން އެދެމެވެ. ފޯމު މި އޮތޯރިޓީގެ ކައުންޓަރުންނާއި ވެބްސައިޓުން ލިބިވަޑައިގަންނަވާނެއެވެ.\nސުންގަޑި: 24 ނޮވެންބަރު 2019 1600\n- Iulaan 87


ދުރުގާވުން ހިތް ނޭދޭ! (ފުރަތަމަ ބައި) – Dhen.mv\nދުރުގާވުން ހިތް ނޭދޭ! (ފުރަތަމަ ބައި)\nއަޒްކީ May 28, 2021 - 11:05 pm\nއަންސޫދާގެ ކުރިމަތީގައި އިން ތާޝާގެ ލޮލުން ފެންނަމުން ދިޔައީ ޝަކުވާއެވެ. އަންސޫދާ އޭނާއާ ހަތަރުކަޅި ހަމަ ނުކުރަން އުޅޭކަހަލައެވެ. އެކި ގޮތްގޮތުން އަންސޫދާ ރުއްސަން އުޅޭތާ އެތަކެއް އިރެއް ވެއްޖެއެވެ. އަދިވެސް އަންސޫދާގެ ފަރާތުން އެދެވޭ ކަހަލަ ޖަވާބެއް ނުލިބެއެވެ.\n"ކީއްވެތަ އަހަރެން މާލެއަށް ނުފޮނުވަން ތިއުޅެނީ .. ކޮބާތަ މައްސަލައަކީ މަންމާ... " އާދޭހުގެ ރާގަކަށް ތާޝާ އޭނާގެ މަންމަ އަންސޫދާ ކައިރީގައި ބުނަމުން ދިޔައެވެ. ސޯފާގައި އިން އަންސޫދާ ފުންނޭވައެއް ދޫކޮށްލަމުން އިންތަނުން ތެދުވިއެވެ. ހަށަން ބަނދެލަމުން ކުރިމަތީގައި ހުރި އޭނާގެ ހަމައެކަނި ދަރިފުޅު ތާޝާއަށް ވަރަށް ފުން ނަޒަރަކުން ބަލައިލިއެވެ.\n"ކީއްވެތަ އެވަރަކަށް މާލެ ދާން ތިއުޅެނީ.. އަހަރުމެން މިއުޅެނީ މާލެއަށް ވުރެ އެތައް ގުނައެއް ރަނގަޅު ތަނެއްގައި.. ހުރިހާ ގޮތަކުން ބެލިޔަސް ރާއްޖެއަށްވުރެ މެލޭގެ ދިރިއުޅުން މާ ރަނގަޅު.. އެހެން ނޫނަސް ދަރިފުޅުގެ ޑާޑާގެ ހުރިހާ ބިޒްނަސްއެއް އޮތީ މިތާނގައި... ބިޒްނަސް ދޫކޮށްލާފައި ކިހިނެއް ތާޝާ ގޮވައިގެން މާލެ ދާނީ.." އަންސޫދާ ވީހާވެސް މަޑުމައިތިރިކޮށް ވާހަކަ ދެއްކޭތޯ މަސައްކަތް ކުރަމުން ބުންޏެވެ.\n" އަހަރެން އެއްފަހަރު ވެސް ނުބުނަން މަންމަ އާއި ޑާޑާ އަހަރެން ގޮވައިގެން ދާށޭ.. އަހަރެން މި ބުނަނީ އަހަރެން ފޮނުވައިދޭށޭ... އެކޮޅުގަ ތިބޭނެއްނު ބޮއްތަމެން ވެސް... މަންމަގެ ރެސްޓޯރަންޓްތައް ވެސް ތި ހިންގަނީ މާލެގައެއްނު ހަމަ.. އެކޮޅަށް ގޮސް އަހަންނަށް އެބިޒްނަސްއާ ހަވާލުވެވޭނެއެއްނު... ޕްލީޒް މަންމާ.. އަހަރެން މާލެ ފޮނުވައިދީ .. އެހެންނޫނީ މިކޮޅުގަ އަހަރެން މޮޔަވެދާނެ..." ތާޝާ ކައިރިއަށް ރުޅިއަންނަ ގޮތްވިއެވެ.\n" މިބުނީނު ތާޝާ މާލެ ފޮނުވޭކަށް ނެތޭ... ނުވާނެ ތިކަމެއް..." އަންސޫދާގެ ކެތްތެރިކަން ކޮޅުންލައި ހަޅޭއްލަވައި ގަނެވުނެވެ. ތާޝާ ގާތަށް އައި ރުޅީގައި ސޯފާ ކައިރީގައި ހުރި ސްޓޫލްމަތީގައި ހުރި މަރބްލް ވާސް އަތުން ޖަހައި އެއްލައިލިއެވެ. އަންސޫދާއަށް އަނގަމަތީގައި އަތް އެޅުނީ ލިބުނު ސިހުމަކުންނެވެ. ތާޝާއާ ދިމާއަށް ބަލައިލެވުނު އިރު އެ މޫނުމަތިން ފެންނަމުން ދިޔައީ އިންތިހާ ދަރަޖައިގެ ކަންބޮޑުވުމެވެ. ތާޝާގެ ފެންކަޅިވެފައިވާ ދެ ލޮލުން އަންސޫދާއަށް ފެންނަމުން ދިޔައީ ރުޅިއާއި މޮޅިވެރިކަމެވެ. ދަރިފުޅާ މެދު ހަމްދަރުދީ ވާ ހާލުގައި އެދަރިފުޅު ކައިރިއަށް ދިއުމަށް ކުރިއަށް ފިޔަވަޅެއް އަޅައިލިއެވެ. އެހިނދު ތާޝާ ފަހަތަށް ފިޔަވަޅު އަޅަމުން ދުވެފައި ގޮސް ކޮޓަރިއަށް ވަދެ ބަންލާފައި ދޮރުލެއްޕިއެވެ.\nކޮޓަރިއަށް ވަދެވުމާ އެކު ތާޝާގެ ބަޑިފަޅައިގެން ދިޔައެވެ. ދޮރުގައި ޓަކި ޖަހަމުން ތާޝާއަށް ގޮވަމުން ދިޔަ އަންސޫދާއަށް ބީރުކަންފަތެއް ދެމުން އައިސް ތާޝާ އެނދުގައި އިށީނނެވެ. ދެކަކުލުގައި އުޅަނބޮށި ވިއްދާލައިގެން މޫނުގައި އަތްއަޅައިގެން ރޯން އިން ތާޝާގެ ހިތަށް ވަނީ އިންތިހާއަށް އަސަރުކޮށްފައެވެ. އޭނާގެ ހިތުގައި އަމިއްލަ މައިންބަފައިންނާ މެދު އެތަކެއް ޝަކުވާއެއް އުފެދިފައިވެއެވެ. މެލޭގެ ދިރިއުޅުން މާރަނގަޅޭ ބުނާއިރު ތާޝާއަށް ގެއިން ނިކުތުމުގެ ހުއްދައެއް ނޯވެއެވެ. ކޮންމެހެން ދާންޖެހޭ ތަންތަނަށް ވެސް ދެވެނީ ބައްޕަ ދާނިޔާލް ހަމަޖައްސާފައި ހުންނަ ހަށިފާރަވެރިއެއް ގޮވައިގެންނެވެ. ތާޝާ އެންމެ ބޮޑަށް ދެރަވާ ކަމަކީ އެއީ އެވެ. އޭނާގެ އަމިއްލަ މައިންބަފައިން އޭނާގެ އިހުސާސްތަކަށް ޤަދަރު ނުކުރާތީއެވެ.\nމީގެ ފަސްއަހަރު ކުރިން ދިމާވި އެކްސިޑެންޓެއްގެ ސަބަބުން ތާޝާގެ މުޅި ހަޔާތް މި ވަނީ އެފުށްމިފުށަށް ޖެހިފައެވެ. އެއްވެސް އިންސާނެއްގެ ހަޔާތުން އަހަރުތަކެއް ގެއްލި ހަނދާނުން ފޮހެވިގެން ދިއުމަކީ އެއިންސާނަކަށް ލިބޭނެ އެންމެ ބޮޑު އެއް ގެއްލުމެވެ. ތާޝާއަށް ވެސް ވީ އެހެންނެވެ. ހަތަރު އަހަރުވަންދެން ކޯމާއެއްގައި އޮތުމަށް ފަހު الله ގެ އިރާދަފުޅުން ހޭއެރިއިރު ތާޝާ ވަނީ ސިކުނޑިއަށް ލިބުނު ގެއްލުމެއްގެ ސަބަބުން މެމޮރީ ލޮސް ބައްޔެއްކަމަށްވާ އަމްނީޝާގެ ޝިކާރައަކަށް ވެފައެވެ. އެކްސިޑެންޓްވުމުގެ ކުރިން ފާއިތުވެ ދިޔަ ހަތަރު އަހަރުތެރޭ ހިނގައިދިޔަ އެއްވެސް ކަމެއް ތަޝާގެ ހަނދާނުގައި ނެތެވެ. އެންމެ ކުޑަމިނުން އޭނާގެ އަމިއްލަ ނަން ވެސް އޭނާގެ ހަނދާނުގައި ނެތެވެ. އެއްކޮށް އަށް އަހަރު ތާޝާގެ ހަޔާތުން ގެއްލިގެން ދިޔައީއެވެ. ޑޮކްޓަރުން ބުނާ ގޮތުގައި ކޮންމެފަދަ ވަގުތެއްގައި ވެސް ތާޝާގެ ހަނދާންތައް އެނބުރި އައުން އެކަށީގެންވެއެވެ. އެއްގޮތަށް ހަނދާންތައް ނައުމަކީ ވެސް ވެދާނެ ގޮތެކެވެ.\nހޮސްޕިޓަލުން ގެއަށް ދޫކުރިފަހުން މިހާރު އަހަރެއްވާން އުޅެނީއެވެ. އެންމެ ކުޑަކުޑަ ކަމެއް ވެސް ހަނދާންވާ ގޮތެއް ނުވިއެވެ. ތާޝާގެ މައިންބަފައިން އޭނާގެ މާޒީގައި ހިނގާފައިވާ ތަފާތު އެތައް ވާހަކަތަކެއް ކިޔައިދިން ނަމަވެސް އެދެވޭ ކަހަލަ ނަތީޖާއެއް ނުލިބުނެވެ. ތާޝާ މާލެ ދާން ނިންމީ އޭނާގެ މާލޭގައި އުޅޭ އޭނާގެ ދެބެއިންގެ ދެދަރި ޖީނާއާ ދެކެވުނު ވާހަކައެއްގެ ތެރެއިން ތާޝާގެ އެކްސިޑެންޓްވީ މާލޭގައި ކަމަށާއި އޭރު ވެސް މާލޭގައި ދިރިއުޅެމުން އަންނަތާ ތިން އަހަރުވެދާނެ ކަމުގައި ބުނުމުންނެވެ. އެވާހަކަތަކަކީ މީގެ ކުރިން އޭނާގެ މައިންބަފައިން ކިޔައިދީފައިވާ ވާހަކަތަކެއް ނޫނެވެ. އެމީހުން ބުނިގޮތުގައި ތާޝާގެ އެކްސިޑެންޓްވީ މެލޭޝިޔާގައެވެ. އެއަށްވުރެ އިތުރަށް ޖީނާ ކައިރިން އިތުރު އެއްވެސް އެއްޗެއް އޮޅުން ފިލާގޮތެއް ނުވިއެވެ. އޭގެ ފަހުން ޖީނާ އޭނާގެ ފޯން ކޯލްތަކަށް ޖަވާބެއް ނުދޭ ތަނުގައި މެސެޖަކަށް ރިޕްލައިއެއް ވެސް ނުދެއެވެ. ތާޝާ މާލެ ދާން ނިންމީ އެހިސާބުންނެވެ. އޭނާގެ ހިތުގައި ފުނިޖެހިފައިވާ ސުވާލުތަކަށް ޖަވާބުލިބި ހަނދާންތައް އެނބުރި އައުމަށް މަގުފަހިވާން އޮތީ މާލެގޮސްގެން ކަމުގައި އޭނާއަށް އިހުސާސް ކުރެވޭތީއެވެ. މާލޭގައި އޭނާ ހޭދަކުރި ދުވަސްތަކުގެ ވާހަކަ އޭނާގެ މައިންބަފައިން ކިޔައިނުދީ އޮންނާނީ އޭގެފަހަތުގައި ކޮންމެވެސް ބޮޑު ސަބަބެއް އޮވެގެންކަން ތާޝާއަށް އިހުސާސްވާތީއެވެ. މޫނުމަތިން އަތްނެގުމަށް ފަހު ތާޝާ އޭނާގެ މޫނު ދެއަތުން ފޮހެލިއެވެ. އެއަށް ފަހު ފޯނު ނަގާ ނަމްބަރަކަށް މެސެޖްކޮށްލުމަށް ފަހު ގޮސް ފާހާނައަށް ވަދެ ދޮރުލެއްޕިއެވެ.\nދާނިޔާލް އޮފީހުން އެނބުރި ގެއަށް އައިރު އަންސޫދާ ސޯފާގައި އިނެވެ. މޫނުމަތިން ފެންނަމުން ދިޔައީ ކަންބޮޑުވުމާއި ހާސްކަމެވެ. އޭނާގެ އަންހެނުންގެ ދެލޮލުން ފައިބަމުން ދިޔަ ކަރުނަތައް ފެނި ކޮންމެވެސް ކަމެއް ގޯސްވެއްޖެކަން ދާނިޔާލްއަށް އެނގުނެވެ. ނޯކަރަކަށް ގޮވައިލިއެވެ. އެއަށްފަހު އޭނާގެ އަތުގައި އޮތް ކޯޓާއި ދަބަސް ދިނުމަށް ފަހު ގޮސް އަންސޫދާ ކައިރީގައި އިށީނެވެ. އަންސޫދާގެ ކޮނޑުގައި ހިފާ ގަޔާ ކައިރިކޮށްލުމަށް ފަހު ކިހިނެއްވީތޯ ސުވާލުކޮށްލިއެވެ.\n" ޑެނީ. ތާޝާ ބޭނުން ވަނީ މާލެ ދާން.. މިހާރު އަހަރެން ކައިރީ އެހެން ކިޔާތާ ދެ ދުވަހެއް ވަރުވެދާނެ... މިއަދު ތާޝާހުރީ ހަމައަކު ނޫން...އަހަންނަކަށް ނޭނގޭ ތާޝާ އެހާވަރުން މާލެ ދާން އެ އުޅޭ ސަބަބެއް. އަހަރުމެން މާލޭގައި ހިނގި އެއްވެސް ކަމެއްގެ ވާހަކައެއް އޭނާއަކަށް ކިޔައެއް ނުދެމެއްނު.. އަހަރެން އެކަމަށް އިންކާރުކުރުމާ އެކު މިތާ ހުރި ވާސް ވެސް އަތުން ޖަހާ ދުރަށް ބުރުވާލީ... ވަރަށް ރުޅި އައިސްފަ ހުރީ.. ޑެނީ ބުނެބަލަ އަހަރެން ކިހިނެއްތަ ތާޝާ މާލެ ފޮނުވާނީ... އަހަރެންގެ ދަރިފުޅު ގެއްލިދާނެތީ އަހަރެން ބިރުގަނޭ... " ދާނިޔާލްގެ ކޮނޑުގައި ބޯ އަޅައިލައިގެން އިން އަންސޫދާއަށް ރޮވެނީއެވެ.\n" އެވަރު ކަމަކާތަ އަންސޫ ތި ރޮނީ... ތާޝާ އެހުރި މަޤާމުގައި އަހަރެން ހުރި ނަމަވެސް އެގޮތް ވާނެ ދޯ.. އަންސޫ ފޯނު ނުނަގާތީ އަންފޫޒާ އަހަރެންގެ ފޯނަށް ގުޅި.. އަސްލު ކުރިން ދުވަހެއްގައި ޖީނާއާއި ދެކުދިން ވާހަކަ ދައްކަނިކޮށް ޖީނާއަށް ބުނެވުނީ އެކްސިޑެންޓްވިއިރު ތާޝާހުރީ މާލޭގައޭ... އެހެންވެ އެ ވަރަށް މާލެދާން އެކިޔަނީ.. އަންސޫ ހުއްޓާލާ... އަހަރެން ތާޝާއާ ވާހަކަ ދައްކާނަން.. އެކަމަކު ތާޝާ އަމިއްލައަކަށް ހަމައަކަށް އެޅި ކޮޓަރިން ނިކުތީމަ.. އެންމެ ރަނގަޅެއްނު.. " އަންސޫދާގެ ލޮލުން އައިސްފައިވާ ކަރުނަތައް ފޮހެދެމުން ދާނިޔާލް ބުންޏެވެ. އަންސޫދާ ވެސް ބޯޖަހައިލީ އާނއެކޭ ބުނުމުގެ ގޮތުންނެވެ.\nއަނބިމީހާ އަންސޫދާއާއި ހުރި ހަމައެކަނި ދަރިފުޅު ތާޝާއަކީ ދާނިޔާލްގެ މުޅި ދިރިއުޅުމެވެ. އޭނާގެ މުޅި ދިރިއުޅުން ، ލާރި ހޯދަން މަސައްކަތް ކުރުމުގައި ހޭދަކުރަނީ ހަމައެކަނި އެ ދެ މީހުންނަށް ޓަކައެވެ. އެ ދެމީހުންގެ މުސްތަޤުބަލަށް ޓަކައެވެ. އެ ދެ މީހުން އުފަލުގައި ބޭތިއްބުމަކީ ދާނިޔާލް އެންމެ އިސްކަންދޭ އެއްކަމެވެ. ނަމަވެސް އޭނަގެ ދަރިފުޅުގެ މުޅި ހަޔާތް ބަރުބާދުވެގެން ދާއިރު ވެސް އޭނާ ވަނީ އެ ދަރިފުޅު އުފާކޮށްދިނުމުގައި ނާކާމިޔާބުވެފައެވެ. ބައްޕައަކަށްވެ ހުރެ ކުރަންޖެހޭ ހުރިހާ ކަމެއް ދާނިޔާލް ކުރި ނަމަވެސް ހުރިހާ ކަމެއް ދަނީ ފެނަށެވެ. އެހެން ނަމަވެސް އޭނާ ހިތްވަރުދުލެއް ނުކުރާނެއެވެ. އެދަރިފުޅުގެ ދިރިއުޅުން އާރާސްތުކުރުމަށް ޓަކައި ކުރަންޖެހުނު ކޮންމެކަމެއް މިހާތަނަށް ވެސް އޭނާ އޮންނާނީ ކޮށްފައެވެ. ކުރިއަށް އޮތްތާނގައި ވެސް ކުރާނެއެވެ. ކޮންމެފަދަ ކަމަކަށް ވިޔަސް ހެވެވެ. އޭނާއަށް އެންމެ މުހިންމީ އަންސޫދާއާއި ތާޝާގެ އުފަލެވެ. އެދެމީހުންގެ ހަމަޖެހުމެވެ. އާއިލާގެ ޤަދަރާ ޢިއްޒަތެވެ.\nރޭގަނޑުގެ ކެއުމުގެ ވަގުތުވީއިރު ވެސް ތާޝާ ކޮޓަރިން ނުނިކުތުމުން އަންސޫދާއާއި ދާނިޔާލްއަށް ލިބިފައިވާ ކަންބޮޑުވުން އިތުރުވެގެން ދިޔައެވެ. ކާމޭޒުމަތީގައި އެކި ވައްތަރު މީރު ކާތަކެތި ހުރި ނަމަވެސް ލޯބިވާ ދަރިފުޅާ ނުލާ ކާނެ ހިތްވަރެއް އެމީހުންނަކަށް ނުލިބުނެވެ. އިރުއިރުކޮޅާ ތާޝާގެ ކޮޓަރީގެ ދޮރާ ދިމާއަށް ބަލަބަލާ ތިބީއެވެ. ތާޝާ ދޮރުހުޅުވާލާފައި ނިކުންނާނެ އިރެއްގެ އިންތިޒާރުގައެވެ. އިތުރަށް ކެތް ނުވުމުން ދާނިޔާލް އިންތަނުން ތެދުވެގެން ގޮސް ތާޝާގެ ކޮޓަރީގައި ޓަކިޖަހަން އުޅުނުވަގުތު ގޭގެ ބެލްއަޅާ އަޑު އިވިފައި މަޑުޖެހުނެވެ. ގޭގެ މައިދޮރާ ދިމާއަށް ބަލައިލިއިރު ގޭގައި ގެންގުޅޭ ނޯކަރެއް ދޮރު ހުޅުވައިފިއެވެ. އެތެރެއަށް ވަދެގެން އައި އަނީކް ފެނުމާ އެކު ދާނިޔާލްގެ ތުންފަތަށް ވެރިވީ ފުޅާ ހިނިތުންވުމެކެވެ. އަނީކަކީ ދާނިޔާލްގެ އެންމެ ގާތް އެކުވެރިޔާއެވެ. ވިޔަފާރީގެ ބައިވެރިއެއް ކަމުގައިވާ އަފީފްގެ ފިރިހެން ދަރިފުޅެވެ.\n" ހެލޯ ޑެނީ އަންކަލް... ހައި ދައްތާ " ހިނިތުންވެލައިގެން ހުރެ އެމީހުންނާ ދިމާއަށް އަންނަމުން އަނީކް ބުނެލިއެވެ. ކާމޭޒު ކައިރީގައި އިން އަންސޫދާ ވެސް ބޯޖަހައިލަމުން ހިނިތުންވެލިއެވެ.\n" ނިކް މިގަޑީގަ؟؟.. އަނެއްކާ ހުރިހާ ކަމެއް ރަނގަޅުތަ.. " އަނީކްގެ ކޮނޑުގައި ޖަހައިލަމުން ދާނިޔާލް އެހިއެވެ.\n" ހުރިހާ ކަމެއްވެސް ރަނގަޅު.. ތާޝާ މެސެޖްކޮށްފަ ބައްދަލުކޮށްލަން ބޭނުންވާ ވާހަކަ ބުނީމަ... ކޮބާ ތާޝާ؟" ގޭގެ އެކި ތަންތަން ހޯދައިލަމުން އަނީކް އެހިއެވެ.\n" އެހެންތަ.. ތާޝާ ވެއްޖެ ކޮޓަރީގަ.. އަވަހަށްދޭ.." ކޮޓަރިއާއި ދިމާލަށް ދާން އަނީކަށް ތަން ދައްކަމުން ދާނިޔާލް ބުންޏެވެ.\nތާޝާގެ މޫޑު ރަނގަޅު ކުރެވޭނެ ހަމައެކަނި މީހަކީ އަނީކް ކަން ދާނިޔާލްއަށް ޔަގީން ވެއެވެ. އަނީކް ހިނިތުންވެލަމުން ގޮސް ތާޝާގެ ކޮޓަރީގައި ޓަކި ދިނެވެ. ދެފަހަރަކު ޓަކިދިނުމުން ވެސް ދޮރު ނުހުޅުވުމުން އަނީކް ތާޝާގެ ނަމުން ގޮވައިލިއެވެ. އެއާ އެކު އެތެރޭން ތާޝާ ދޮރުހުޅުވައިލުމަށް ފަހު އަނީކްގެ އަތުގައި ހިފައި ކޮޓަރިތެރެއަށް ދަމައިގަތެވެ. އެއަށް ފަހު އަނެއްކާ ވެސް ދޮރުލެއްޕިއެވެ. ތާޝާގެ އެ އަމަލުން ދާނިޔާލް އާއި އަންސޫދާ އެކަކު އަނެކަކަށް ބަލައިލާފައި ހިނިތުންވެލިއެވެ. އަނީކާއި ތާޝާ ގުޅުމަކީ އެދެމީހުންނަށް ލިބޭނެ އެންމެ ބޮޑު އެއް އުފަލެވެ. ދާނިޔާލް ވަރަށް ފުން ނަޒަރަކުން ތާޝާގެ ކޮޓަރީގެ ދޮރާ ދިމާއަށް ބަލައިލިއެވެ. މޫނުމަތީގެ ކުލަވަރު ބަދަލުވެގެން ދިޔައީ މަދު ސިކުންތުކޮޅެއްގެ ތެރޭގައެވެ. ހަމަ އެހިނދުގައި ފޯނު ނަގައިފައި މެސެޖެއް ލިޔެލުމަށް ފަހު ފޮނުވާލިއެވެ. އެނބުރި އަންސޫދާއާ ދިމާއަށް ބަލާލުމަށް ފަހު ހިނިތުންވުމެއް ދިންއިރު އެ މޫނުމަތިން ފެންނަމުން ދިޔައީ ތަފާތު ކުލަވަރެކެވެ.\n" ވޯހް.. ތާޝާ ކެއަރފުލް.." ތާޝާ ދަމައިގަތް ގޮތުން ވެއްޓެން ދިޔަ އަނީކަށް ބުނެވުނެވެ.\n" ސޮރީ ނިކް.. އަވަސްކުރަން ވެގެން..." އަނީކްގެ ގައިގައި ހިފަހައްޓައިލަމުން ތާޝާ ބުންޏެވެ.\n" ރޮމޭންޓިކް ވާންވެގެން ފެއިލްވީ ދޯ... ހެހެހެ..." އަނީކް ސަމާސާކަން އެކުލެވިފައިވާ ރާގެއްގައި ބުންޏެވެ.\n" ޑޯންޓް ޓޯކް ރަބިޝް ނިކް.. މިތާ އިށީނދެބަލަ އަހަރެން ވަރަށް ބޮޑު ވާހަކައެއް ދައްކަން ބޭނުން. " ކޮޓަރީގައި ހުރި ބޮޑު ސޯފާގައި އަނީކް ބައިންދަމުން ތާޝާ ބުންޏެވެ.\n" އަނެއްކާ ޕްރޮޕޯސް ކުރަންތަ ތިއުޅެނީ... " އަނެއްކާ ވެސް ޖެއްސުމަށް އަނީކް ބުނެލިއެވެ.\n" ނިކް ޕްލީޒް.. " އުނދަގޫވެފައިވާ ގޮތަކަށް ތާޝާ ބުނެލިއެވެ. އަނީކަށް ތާޝާގެ މޫނުމަތީގެ ސީރިއަސްކަން ފެނި ސަމާސާ ކުރުން ހުއްޓައިލިއެވެ.\n" ކިހިނެއްވީ ޕްރިންސެސް.. ހުރިހާ ކަމެއް ރަނގަޅުތަ... " ކައިރީގައި އިށީނދެ ތާޝާގެ މޫނުގައި ފިރުމައިލަމުން އަނީކް އެހިއެވެ.\n" ނިކް... އަހަންނަށް އިނގޭ ނިކް އަހަރެން ދެކެ ވަރަށް ލޯބިވާކަން.. އޭގެ ބަދަލުގަ އަހަންނަށް ނިކް ދެކެ ލޯތްބެއް ނުވެވުނު. އަދި ނިކްއަށް ކޮށްދެވުނު ކަމެއް ނެތް... ނިކް އަހަރެންނަށް ކައިވެނިކުރަން ހުށައެޅި އެޅުމަށް މިހާތަނަށް ވެސް އަހަރެން މިއަންނަނީ އިންކާރު ކުރަމުން... އައި ނޯވ... ނިކް ކައިރީގައި އެއްވެސް ކަމަކު ކިޔުމުގެ ހައްޤެއް އަހަންނަށް ނެތްކަން.. އެކަމަކު މިއަދު އަހަރެން ބުނާނެ އިތުރު މީހެއް ނެތް ނިކް ނޫނިއްޔާ... ޕްލީޒް ނިކް ހެލްޕް މީ..." އޭނާގެ ކޮލުގައި ބީހިލި އަނީކްގެ އަތް ތިރިކޮށްލާ އެއަތުގައި ބާރަށް ހިފަހައްޓައިލަމުން ތާޝާ ބުންޏެވެ.\n" ތާޝާ ބުނި ކޮންމެ ކަމެއް ކުރަން އަހަރެން މިހިރީ ތައްޔާރަށް.. ބަދަލުގަ ތާޝާގެ ފަރާތުން އެއްވެސްކަމެއް އަހަރެން ބޭނުމެއް ނޫން... ތާޝާގެ ލޯބި ކޮންމެވެސް ދުވަހަކުން އަހަރެން ކާމޔާބު ކުރާނެކަން އަހަންނަށް ޔަގީން... އަހަރެން ތާޝާއަށް ކަންތައްތައް ކޮށްދެނީ އަހަރެން ތާޝާދެކެ އިންތިހާއަށް ލޯބިވާތީ.. ބުނެބަލަ.. ކޮންކަމެއްތަ ކޮށްދޭންވީ" ޔަގީންކަން ދޭފަދަ ގޮތަކަށް އަނީކް ބުންޏެވެ.\n" ނިކް.. ކޭން ޔޫ ޓޭކް މީ ޓު މޯލްޑިވްސް... " އަނީކްގެ މޫނަށް ބަލަހައްޓައިގެން އިނދެ ތާޝާ ބުންޏެވެ.\n" ހެހެހެ.. ތި އެއްވެސް ކަމެއް ނޫނެއްނު.. ޑެނީ އަންކަލް ކައިރީގައި ބުނެލާއިރަށް ފޮނުވައިދޭނެ.. ތާޝާ އެއްޗެއް ދޭށޭ ބުނުން ލަސްވެފަ އޮންނާނީ..." އަނީކް ވަރަށް ފަސޭހައިން ބުނެލިއެވެ. ތާޝާ ދެފަރާތަށް ބޯހޫރައިލަމުން ވެގެން އުޅޭގޮތް އަނީކަށް ކިޔައިދިނެވެ. ޖީނާއާ ދެކެވުނު ވާހަކައިން ފެށިގެން މިއަދު ގޭތެރޭގައި ހިނގައިދިޔަ ކަންތަކާ ހިސާބަށެވެ.\n" ދައްތަމެން ތާޝާ އެކޮޅަށް ނުފޮނުވަންވެގެން އުޅޭނީ ވެސް ތާޝާއަށް ރަނގަޅަށްހެން ހީވަނީ... އަހަރެންނަށް ފެންނަނީ އެމީހުންގެ ބަސްއަހައިގެން މިކޮޅުގަ ހުންނަން.." އަނީކް އޭނާއަށް ފެނުނު އެންމެ ރަނގަޅުގޮތް ހާމަކުރިއެވެ.\n" ޔޫ ޑޯންޓް އަންޑަސްޓޭނޑް ނިކް... މީކީ ކުޑަކަމެއް ނޫނޭ.. އަހަރެން ހަޔާތުން އަށް އަހަރު މިވަނީ ގެއްލިފަ... ގާތްގަނޑަކަށް ބުނާނަމަ އަހަރެންނަށް އަށާރަ އަހަރު ވީއްސުރެން ވީހުރިހާ ކަމެއް މިވަނީ އަހަރެންގެ ހަނދާނުން ފޮހެވިފަ... ކޮންމެ އިންސާނަކަށް ވެސް މެމޮރީސްއަކީ ވަރަށް މުހިންމު އެއްޗެއް... އަހަރެންގެ މައިންބަފައިންނާއި އާއިލާ މީހުންނާއި ރަޙުމަތްތެރިންނާ އެކު ހޭދަވި ދުވަސްތައް އަހަރެންނަށް ވަރަށް މުހިންމު.. އެވަގުތުތަކަކީ އަނބުރާ ލިބޭނެ އެއްޗެއް ނޫން ނަމަވެސް މެމޮރީގަ އެކަންކަން ހަރުލާފައި ހުރުމަކީ ކިހާ ސްޕްޝަލް ކިހާ އުފާވެރިކަމެއް... ނިކް ޕްލީޒް އަހަންނަށް އެހީވެދީ. އެހެންނޫނީ އަހަރެން މޮޔަވެދާނެ... " އެންމެ ފަހުން ތާޝާއަށް ރޮވިއްޖެއެވެ. ތާޝާ ރޯތަން ބަލަން އަނީކަށް ކެތެއްނުވިއެވެ. އިސްޖަހައިލަމުން ފުންނޭވައެއް ދޫކޮށްލީ އެކަމާ ފުންކޮށް ވިސްނައިލުމަށެވެ. އަނީކްގެ ޖަވާބެއްގެ އިންތިޒާރުގައި ތާޝާ އިނީ ކެތްމަދުވެފައެވެ.


Karaa Aky Varah Gina Balithakah Oiy Faruvaa Eh! - Vaguthu\nކަރާ ކާންވީ ކީއްވެ؟\n10 މަސް ކުރިން ( އޭޕްރީލް 10, 2018 )\nރޯދަމަހު ސުފުރާމަތި ފަޅު ފިލުވާލާ ކަރަލަކީ އެއިން ގިނަ ގުނަ ފައިދާތަކެއް ލިބޭ މޭވާއެކެވެ. މިއީ ތަފާތު މަޢުދަންތަކާއި، ވިޓަމިންތައް އަދި ވެސް ހަށިގަނޑަށް ފައިދާހުރި އެތައް މާއްދާތަކަކުން މުއްސަދިވެފައިވާ މޭވާ އެކެވެ. ފަނިގިރައިގެންނާއި ފޮތިކޮށްގެން ކާ މިމޭވާގެ ސިއްޙީ ފައިދާތަށް ތިރީގައި އެވަނީއެވެ.\nހޫނުވެގެން ސްޓްރޯކްޖެހުމުން ރައްކާތެރިކޮށްދިނުން : ކަރާ އަކީ ހަށިގަނޑުގެ ފިނިހޫނުމިން ދަށްކޮށްދީ، ލޭގެ ޕްރެޝަރު ވެސް ދަށްކޮށްދޭ އެއްޗެކެވެ. ހޫނު ގައުމުތަކުގައި އުޅޭ މީހުން ހޫނު މޫސުމުގެ ދުވަސްވަރު، ކޮންމެ ދުވަހަކު މެންދުރުފަހު، ކަރާ ކައިއުޅެއެވެ. އެއީ ހޫނުގެ ސަބަބުން ސްޓްރޯކްޖެހުން މެދުވެރިވިޔަ ނުދިނުމަށްޓަކައެވެ.\nހަކުރު ބަލި : ހަކުރު ބަލީގެ މީހުންނަކީ ކެއުމުގައި ވަރަށް ބަލައިގެން އުޅެންޖެހޭ ބައެކެވެ. އެގޮތުން ކެއުމުގައި ހަކަތައާއި ކެލޮރީ މަދު، ހަކުރު މަދު ކެއުމެއް ޚިޔާރުކުރަން ޖެހެއެވެ. އަދި ރަގަޅަށް ނުކެވޭތީ މިފަދަ މީހުން އަބަދުވެސް ބަނޑުހައިވެގެން އުޅޭކަމުގެ ޝަކުވާ ކުރެއެވެ. މިފަދަ މީހުންނަށް ކަރާ އަކީ ރަގަޅު ކެއުމެކެވެ. ފޮނި ރަހަލާ ނަމަވެސް، ކަރާއިން ލިބޭނީ ވަރަށް މަދު މިންވަރެއްގެ ކެލޮރީ އެކެވެ. އަދި މީގެ އިތުރުން ކަރާގައި ހިމެނޭ ވިޓަމިންތަކާއި ޕޮޓޭސިއަމް އަދި މެގްނީޒިއަމް ފަދަ މައުދަންތަކަކީ އިންސިއުލިންގެ މަސައްކަތް ރަަގަޅުކޮށް، ލޭގައި ހަކުރުގެ މިންވަރު ދަށްކުރުމުގައި އެހީތެރިވެދޭ މާއްދާ ތަކެކެވެ. ކަރާގައި ހިމެނޭ އާރޖިން އަކީ ވެސް އިންސިއުލިންގެ ސަބަބުން ހަކުރުގެ މިންވަރަށް އަސަރުކުރުމަށް ބާރުފޯރުވާ މާއްދާ އެކެވެ.\nއަރިދަފުސް ރޯގާ ޖެހުން ދުރުވުން : ކަރަލުގައި ވިޓަމިން ސީ ހިމެނެއެވެ. މިއީ ދިފާޢީ ބާރު ރަގަޅުކޮށްދޭ މާއްދާ އެކެވެ. އެހެންކަމުން ވިޓަމިން ސީ ލިބޭ ކާނާ ބޭނުންކުރާނަމަ، އަރިދަފުސްރޯގާ ފަދަ ބަލިތައް ޖެހުން ދުރުކޮށްދީ، ބަލިޖެހުނު ނަމަވެސް ވަރަށް އަވަހަށް ރަގަޅުވާގޮތް ވެއެވެ.\nބަނޑުހިކުން : ބޮޑު ކަރާ ފަނި ތައްޓެއް ބޯލާށެވެ. ހަށިގަނޑުގައި ހިމެނޭ ބޭކާރު ބައިތައް ހަށިގަނޑުން ބޭރުކޮށް ސާފުކުރުމުގައި ކަރަލަކީ ވަރަށް ރަގަޅު މޭވާ އެކެވެ. ކަރަލުގައި ގިނައިން ފެންހުރުމަކީ ފަސޭހައިން ބޮޑުކަމުދިއުމަށް ބާރުއަޅައިދޭ ކަމެކެވެ.\nއަންހެނަކުގެ ގައިގަ ސައިކަލުން ޖައްސާފައި ފިލައިފި\nހަތަރު ރިސޯޓެއްގައި ވޯޓް ފޮށި ނުބަހައްޓަން ނިންމައިފި\nފަތުރުވެރިން އައި އަދަދު އިތުރުވި ނަމަވެސް އޮކިއުޕެންސީ ދަށަށް ހިނގައްޖެ


HEYRIYA | Ha. Atholhu Hospital: Tertiary Fenvarah Badhaluvumuge Ummeedhugai! - Vaguthu\nހއ. އަތޮޅު ހޮސްޕިޓަލް: ޓާޝަރީ ފެންވަރަށް ބަދަލުވުމުގެ އުންމީދުގައި!\n5 މަސް ކުރިން ( އޭޕްރީލް 25, 2021 )\nހއ. އަތޮޅު ހޮސްޕިޓަލް. --- ވަގުތު އިމޭޖަސް\n(ހއ. ދިއްދޫ) ރާއްޖޭގެ ގިނަ ރަށްތަކުގައި ހޮސްޕިޓަލްތަކެއް ނުހުރެއެވެ. ގިނައީ ސިއްހީ މަރުކަޒުތަކާއި ހެލްތު ސެންޓަރުތަކާއި ހެލްތު ޕޯސްޓުތަކެވެ. ސިއްހީ ހިދުމަތްތައް ހޯދުމަށް ރަށްތަކުގެ ރައްޔިތުން ދަނީ އަތޮޅެއްގައި ހުންނަ އަތޮޅު ހޮސްޕިޓަލަކަށެވެ. ހއ. ދިއްދޫގައި ހުންނަ އަތޮޅު ހޮސްޕިޓަލަކީ އެ އަތޮޅުގެ ގިނަ ރަށްތަކުން ރައްޔިތުން ހިދުމަތް ހޯދަމުން އަންނަ ހޮސްޕިޓަލެވެ.\n"ވަގުތު ހޭރިޔާ" ޓީމުން ހއ. އަތޮޅަށް ކުރި ދަތުރުގައި އަތޮޅު ހޮސްޕިޓަލުގެ ހާލަތު ބަލާލީމެވެ. ހޮސްޕިޓަލުގެ މެނޭޖަރު އުސްމާން އަސްރަފް އާ ބައްދަލުކޮށް ދިމާވެފައިވާ ދަތިތައް އޮޅުން ފިލުވީމެވެ.\nއަތޮޅު ހޮސްޕިޓަލަކާ ބަލާފައި ބައެއް ހިދުމަތް ނުލިބޭތީ ރައްޔިތުން އަބަދު ހެން އަންނަނީ ޝަކުވާ ކުރަމުންނެވެ. ހިދުމަތުގެ ފެންވަރު ރަނގަޅު ކުރުމަށް އަބަދުމެ އެރަށުގެ ރައްޔިތުންނާއި އަތޮޅުގެ ރައްޔިތުން އަންނަނީ ޝަކުވާ ކުރަމުންނެވެ. ރައްޔިތުން ބޭނުންވަނީ އާ ހިދުމަތްތައް ތައާރަފްކޮށް ފެށުމެވެ.\nލިބެމުން އަންނަ ހިދުމަތްތައް މަދެއް ނޫން\nބިމުގެ ގޮތުން މާ ބޮޑު ނޫން ސަރަހައްދެއްގައި، ދެ ފަންގިފިލާއަކަށް ހަދާފައިވާ ހއ. އަތޮޅު ހޮސްޕިޓަލަކީ ރައްޔިތުން ހިތްހަމަ ޖެހޭ ފެންވަރަށް ހިދުމަތް ދެވޭތޯ މަސައްކަތް ކުރަމުން އަންނަ ހޮސްޕިޓަލެކެވެ. އެ ހޮސްޕިޓަލުގައި މިހާރު ކުޑަކުދިންގެ ހާއްސަ ޑޮކްޓަރަކާއި އަންހެނުންގެ ހާއްސަ ޑޮކްޓަރަކާއި ސްކޭން ޑޮކްޓަރެއް މަސައްކަތް ކުރައްވަމުން ގެންދަވައެވެ.\nސްކޭން ޑޮކްޓަރެއްގެ ހިދުމަތް އެ ހޮސްޕިޓަލަށް ލިބިފައިވަނީ ވަރަށް ފަހުންނެވެ. އެހެން ކަމުން އެ ހިދުމަތަކީ ރަށުގެ ގިނަ ރައްޔިތުންގެ އިތުރުން އަތޮޅުގެވެސް ގިނަ ރައްޔިތުން ބަލައިގަތް ހިދުމަތެކެވެ. މީގެ އިތުރުން ވަރަށް ފަހުން ވަނީ ޑައިލިސިސް ޔުނިޓެއް ގާއިމުކޮށް އެ ހިދުމަތްވެސް އެ ހޮސްޕިޓަލުގައި ފަށައިފައެެ. ޑައިލިސިސް ޔުނިޓުން ތިން ބަލި މީހުންނަށް އެއްފަހަރާ ފަރުވާ ދެވޭނެ އިންތިޒާމު ވަނީ ހަމަޖައްސާފައެވެ.\nއެ ހޮސްޕިޓަލުން އެންމެ ފަހުން ފަށާފައިވާ ހިދުމަތްތަކަށް ބަލާއިރު، މިދިޔަ އަހަރުގެ ތެރޭގައި ވަނީ އައިސީޔޫގެ ހިދުމަތް ފަށައިފައެވެ. މީގެ އިތުރުން ރޭޑިއޮލޮޖީގެ ހިދުމަތްވެސް ވަނީ ފަށައިފައެވެ.\nމި ހޮސްޕިޓަލަކީ ހަމައެކަނި ދިއްދޫ އާއި އެ އަތޮޅުގެ ރައްޔިތުން ހިދުމަތް ހޯދަމުން އަންނަ ހޮސްޕިޓަލެއް ނޫނެވެ. ހޮސްޕިޓަލުން ހިދުމަތް ހޯދުމަށް އެކި އަތޮޅުތަކުގެ ރައްޔިތުން އަންނައިރު، އެ އަދަދު ވަނީ ކޮވިޑް-19 އާ ގުޅިގެން އައި ފުރަބަންދާއެކު އިތުރުވެފައެވެ. އެގޮތުން ހދ. އަތޮޅު، ށ. އަތޮޅު އަދި ނ. އަތޮޅުންވެސް ގިނަ ރައްޔިތުން ވަނީ ހިދުމަތް ހޯދައިފައެވެ.\nއުސްމާން ވިދާޅުވީ، ދުވާލެއްގެ މައްޗަށް 100 އަށްވުރެ ގިނަ މީހުން ހޮސްޕިޓަލުން ހިދުމަތް ހޯދާ ކަމަށެވެ.\nމުޅި އަތޮޅަށް ބަލާއިރު، ދެބިތަކަށް އޮންނަ ހއ. އަތޮޅުގެ ހުރިހާ ރަށްތަކަށް އަތޮޅު ހޮސްޕިޓަލުން ކޮންމެ މަހަކު ގޮތަކަށް ދަތުރު ކުރެއެވެ. ކޮންމެ ބިތެއްގައި އަންހެނުންގެ ހާއްސަ ޑޮކްޓަރުން ތިބެއެވެ. އޭގެ އިތުރުން ހޯރަފުށިން އިތުރު ހިދުމަތް އެރަށްތަކަށް ދެވެއެވެ.\nއުސްމާން ވިދާޅުވީ، ރަށް ރަށުގައި ތިބޭ ބަލި މީހުންގެ ދަފްތަރެއް އެކުލަވާލާފައިވާ އިރު ރަށަކަށް ދާން ޖެހިއްޖެ ހާލަތެއްގައި އެބޭފުޅުން ދާނެ ކަމަށެވެ. ނަމަވެސް އެކި ހާލަތްތަކާ ގުޅިގެން ދަތުރު ނުކުރެވޭ ދުވަސްތައްވެސް އަންނަ ކަމަށް އޭނާ ވިދާޅުވިއެވެ. އެގޮތުން ޑޮކްޓަރެއްގެ ޝެޑިއުލެއް ހުރިއްޔާ ނުދެވި ހިނގައިދާނެ ކަމަށް އުސްމާން ވިދާޅުވިއެވެ.\n"އެންމެ ފަހުން އަޅުގަނޑުމެން އަތޮޅުގެ ހުރިހާ ރަށަކަށް ދަތުރު ކުރީ ފެބްރުއަރީ ފަހުކޮޅު. މިކޮޅުގައި ތިބި ސްޕެޝަލިސްޓް ޑޮކްޓަރުން ގޮވައިގެން ނުވަތަ ކުޅުދުއްފުށިން ޑޮކްޓަރުން ގޮވައިގެން ދަނީ. ގިނަ ފަހަރު ކޮންމެ ރަށެއް އެއް ދުވަހުން ނިންމާލެވޭ" އުސްމާން ވިދާޅުވިއެވެ.\nއަތޮޅު ހިސްޕިޓަލްގެ މޭނޭޖަރ އުސްމާން-- ވަގުތު އިމޭޖެސް: މުހައްމަދު އަފްޒަލް\nއުސްމާން ވިދާޅުވީ، އެކްސިޑެންޓެއް ވެއްޖެ ހާލަތެއްގައި ވެސް އެ ހޮސްޕިޓަލުން ފަރުވާ ދެވޭ ކަމަށާއި ފަރުވާ ނުދެވޭ ވަރުގެ ވޭދަނައެއް ވެއްޖެއްޔާ ހދ. ކުޅުދުއްފުއްޓަށް ބަލި މީހާ ވަގުތުން ފޮނުވާލެވޭ ކަމަށެވެ.\nޓާޝަރީ ހޮސްޕިޓަލަކަށް ވުމުގެ ހުވަފެން!\nއުސްމާން ވިދާޅުވީ، ހޮސްޕިޓަލުގެ ޖާގައިގެ ދަތިކަމާއި ބިމުގެ ދަތިކަން މިހާރު ވެސް ކުރިމަތިވާ ކަމަށެވެ. އަދި އެކަންކަން އެ ހޮސްޕިޓަލް ޓާޝަރީ ހޮސްޕިޓަލަކަށް ބަދަލުވުމުން ނިމިގެން ދާނެ ކަމުގެ އުއްމީދު ކުރާ ކަމަށް އޭނާ ވިދާޅުވިއެވެ. އެއީ އެ ރަށުގެ ރައްޔިތުންނާއި މުޅި އަތޮޅުގެ ރައްޔިތުން ވެސް ދެކެމުން އަންނަ ހުވަފެނެކެވެ.\nރައީސް އިބްރާހިމް މުހައްމަދު ސޯލިހް 2019 ވަނަ އަހަރުގެ މާޗު މަހުގެ ތެރޭގައި ވިދާޅުވީ ހއ. އަތޮޅު ހޮސްޕިޓަލް ޓާޝަރީ ފެންވަރުގެ ހޮސްޕިޓަލަކަށް ބަދަލު ކުރަން ނިންމާފައިވާ ކަމަށެވެ. އޭރު ރައީސް ވިދާޅުވީ، ހޮސްޕިޓަލްގެ ފެންވަރު ރަނގަޅުކުރަން ކުރިން ވައުދުވެވަޑައިގެންފައި ވާނެ ކަމަށާއި، އެ ވައުދާ އެއްގޮތަށް ދިއްދޫގެ ހޮސްޕިޓަލް ޓާޝަރީ ހޮސްޕިޓަލަކަށް ބަދަލު ކުރެވޭނެ ކަމަށެވެ.\nޖަލްސާއެއްގައި ރައީސް ސޯލިހް ވާހަކަފުޅު ދައްކަވަނީ - ފޮޓޯ: އެމްޑީޕީ\nހއ. އަތޮޅު ކައުންސިލްގެ ދިއްދޫ ދާއިރާގެ މެންބަރު ސިރާޖް ވިދާޅުވީ، ރައީސްގެ ވައުދާ އެއްގޮތަށް ހއ.އަތޮޅު ހޮސްޕިޓަލް އަވަސް މުސްތަގްބަލެއްގައި ޓާޝަރީ ފެންވަރަށް ތަރައްގީވެގެން ދިޔުމަކީ މުހިންމު ކަމެއް ކަމަށެވެ.\nއަތޮޅު ހޮސްޕިޓަލް ތަރައްގީވުމުން އޭގެ މަންފާ އަތޮޅުގެ ރައްޔިތުންނަށް ކުރާނެ ކަމަށާއި ދިއްދޫ އޮތް ތަނުގެ ގޮތުން، އެރަށަށް އަންނަ ކޮންމެ ތަރައްގީއެއްގެ ފައިދާ ދިއްދޫގެ އިތުރުން އަތޮޅުގެ ހުރިހާ ރައްޔިތުންނަށް ކުރާ ކަމަށް ސިރާޖު ވިދާޅުވިއެވެ.\nހއ. ދިއްދޫ އަތޮޅު ކައުންސިލް މެމްބަރު އަބްދުﷲ ސިރާޖް - ވަގިުތު އިމޭޖަސް: އަހްމަދު މަމްދޫޙް\nހިންގުމުގައި ހުރި ދަތިތައް!\nމިއީ ކޮވިޑް-19 ގެ ދުވަސްކޮޅެއް ކަމުން މި ބައްޔަށް އެ ހޮސްޕިޓަލުން ޓެސްޓް ނުހެދޭތީ ރައްޔިތުން އަންނަނީ ޝަކުވާ ކުރަމުންނެވެ. މިވަގުތު އެރަށުން ނަގަމުން އަންނަ ސުންކުތައް ޓެސްޓް ކުރުމަށް ފޮނުވަނީ މާލެ ނުވަތަ އެރަށާއި 33.4 ކިލޯ މީޓަރު ދުރުގައި އޮންނަ ކުޅުދުއްފުއްޓަށެވެ. އެ އަތޮޅު އަދި ރަށުގެ މީހުން ފަދައިން އުސްމާން ވެސް ހުރީ ކުރިއަށް އޮތްތަނުގައި އެ ހިދުމަތް ލިބޭނެ ކަމުގެ އުއްމީދުގައެވެ.\nއެ ރަށުގައި ހަދާފައިވާ ފްލޫ ކްލިނިކުން 24 ގަޑިއިރު، ހިދުމަތް ނުދެވުނަސް ހުޅުވަން ޖެހޭ ހާލަތްތަކުގައި މުވައްޒަފުން ތިބެނީ އޮންކޯލްގައެވެ.\nމުވައްޒަފުންގެ ދަތި ކަމަކީ ރާއްޖޭގެ ހުރިހާ ހޮސްޕިޓަލެއްގައިވެސް ކުރިމަތިވެފައިވާ އެންމެ ބޮޑު އެއް މައްސަލައެވެ. ވަޒީފާ އަށް އަލަށް ވަންނަ މުވައްޒަފުން ވަޒީފާ ދޫކޮށް ދިއުން އެއީ އާކަމެއް ވެސް ނޫނެވެ. އެފަދަ ގޮތަކަށް އާންމު ގޮތެއްގައި ވަޒީފާ ދޫކޮށް އެފަދަ ފަރާތްތަކުން ދަނީ މަސައްކަތުގެ މާހައުލާއި ނުގުޅުމުންނެވެ.\nއަތޮޅު ހޮސްޕިޓަލާއި ވަގުތު މުވައްޒަފުންނާއި ކުރި ބައްދަލުވުމުގެ ތެރެއިން-- ވަގުތު އިމޭޖެސް: މުހައްމަދު އަފްޒަލް\nހއ. އަތޮޅު ހޮސްޕިޓަލުގައި މިވަގުތު ޖުމްލަ 125 މުވައްޒަފުން މަސައްކަތް ކުރަމުން އަންނައިރު، ޑޮކްޓަރުން ފިޔަވައި 80 ދިވެހި މުވައްޒަފުން މަސައްކަތް ކުރަމުން އާދެއެވެ. ނަމަވެސް މުވައްޒަފުންގެ ދަތިކަން އަދިވެސް އެބަ ހުރި ކަމަށް އުސްމާން ވިދާޅުވިއެވެ.\n"ސްޓާފުންގެ ދަތިކަން އެބަހުރި. އަބަދުވެސް އާ ހިދުމަތް ފެށޭ ވަރަކުން މުވައްޒަފުން ބޭނުންވޭ. އެއީ ހަމަ ހުރިހާ ދާއިރާއަކަށް. ބައެއް މަގާމުތަކަށް މިޙާރުވެސް މީހުން ހޯދަން އިއުލާން ކޮށްފައިވާނީ" އުސްމާން ވިދާޅުވިއެވެ.\nއުސްމާން ވިދާޅުވީ، އެތަނުގެ މުވައްޒަފުންގެ ކުރިއެރުމަށް އެކި ކަހަލަ މަސައްކަތްތައްވެސް ކުރަމުން އަންނަ ކަމަށެވެ. އެގޮތުން އޮންލައިން ކްލާސްތައް ނަގާ ކަމަށް އުސްމާން ވިދާޅުވިއެވެ. މީގެ އިތުރުން މުޖުތަމައަށް ހުޅުވާލައިގެން ޕްބްލިކް ހެލްތުން ހޭލުންތެރި ކުރުމުގެ ޕްރޮގްރާމްތައްވެސް ކުރިއަށް ގެންދާ ކަމަށް ވަނީ ވިދާޅުވެފައެވެ.\nމި ހޮސްޕިޓަލުގައި ދެ އެމްބިއުލާންސް އޮންނައިރު، ހާލަތުގައި ބޭނުން ކުރުމަށް ވޭނެއް ވެސް އޮވެއެވެ.\nމޮޅަދޫ ގަބުޅިބޭ މަގުން، ކަތްދަ މަގުން، ބިސްކޮންނަ މަގަށް!\nމޮޅަދޫ ޒިޔާރަތް: ދިވެހި ތާރީހުން މުހިއްމު އާސާރެއް!\nބައްޔެއް ޖެހުނު މޮޅަދޫ ބަޔަކު އެހަކެރިކޮށް ބޭތިއްބި ހަތް އަހަރުގެ ވާހަކަ!\nއޭޕްރީލް 25, 2021 14:14\nއިސްލާހުކޮށްލަވާ ޓާޝަރީ ހޮސްޕިޓަލް އަޅަން ދިއްދޫ ހިއްކިބިމުގައި އިންފާރު ޖަހާފައިވޭ.\nއޭޕްރީލް 25, 2021 14:56\nމުވަޒަފުން ނަގާ އިރު ދެކޮޅުނުޖެހޭ ގޮތަށް ގާބިލް ކަމަށްވުރެ މޫނަށް ބަލައިގެން މުވަޒަފުން ނެގިފަ ހުރިކަން ފާހަގަކޮށްލަން. ރަނގަޅުވީމަ އެންމެނަށްވެސް ރަނގަޅު. ރަނގަޅު ވާނީ ރަނގަޅު މީހާ ނަގައިގެން މޫނަށް ނުބަލާ. ހޮސްޕިޓަލުގަ މިކަން ވަކިން ބޮޑުކަމަށް އަބަދުވެސް ފާހަގަ ކުރެވޭ.\nއޭޕްރީލް 25, 2021 20:26\nރައީސް މީހާ ވަޢުދުވީ ޓާޝަރީ ހިސްޕިޓަލެއް ދިއްދޫގަ އަޅަން ޓާޝަރީ ހޮސްޕިޓަލް އަޅަން ސަރުކާރުން އިޢުލާނު ކުރި ރަށްރަށުގެ ލިސްޓްގައި ދިއްދޫ އެއް ނެތް ދެން މަޖްލީސް ގޮނޑީގަ އިންނަނީ އަޑެއް ނެތް ހަމަހިމޭން ގުރައެއް އެ ގުރާ ވާހަކައެއް ނުދައްކާ މިއިންނކަމާކާ އެހެން ބަޔަކު ހެދި ދޮގެއްނަމަ ވަރަށް ބޮޑު ކަމަކަށް ވީސް މިހާރު ހޮސްޕިޓަލަށް އިތުރުކުރެވޭ ބައޭ މަރާމާތު ކުރާބައޭ ކިޔާނެ ވާނުވާ ނޭނގުމުގެ ތެރޭގައި\nއޭޕްރީލް 25, 2021 20:41\nކިހިނެތޯ ޓާޝަރީ ހޮސްޕިޓަލް އަޅާނީ ޓާޝަރީ ރަގަޅު ފެންވަރުގެ ހޮސްޕިޓަލެގެ އަގަކީވެސް 200 މިލިޔަން ޑޮލަރު.ކޮންތާކުން ފައިސާ ހޯދަނީ އެރޭރައީސް ސޯލިހުވައުދުވީމަވެސް ބަޔަކު ތިބެގެން އައްޖެހީ.އޭގަ ގިނައީ އޯލެވެލް ވެސް ނުހައްދާތިބި ޖާހިލުން މިސާލަކަށް،ހއ.އަތޮޅު ކައުންސިލަރު ސިރާޒު،އަސްރަފް،ގަނީހުސޭނު އަދި އޯލެވަލް ހެދިޔަސް އެވެސް ފާހެއްނެތް މުހައްމަދު ނައީމް.ދެންކޮންތަރަގީއެއްވާނީ.ދިއްދޫ މީހުންވިސްނާ، ވިސްނާ،\nއޭޕްރީލް 25, 2021 20:57\nމަ ހީ ހީ ހީ ހަލާކުވެއްޖެ\nއޭޕްރީލް 26, 2021 20:54\nރާއްޖޭގެ އޮތް އެންމެ ބޮޑައް ބޮއްސުންލާފައި އޮތް ހޮސްޕިޓަލް\nއޭޕްރީލް 27, 2021 13:39\nކާޑު ބަސްތާ ބަހާ މީހަކާ ވާދަކޮަށް ސިރާޖު ބަލިވީ... މިހާރު ސިރާޖުވެސް ބޮޑާހާކަނިއްޔޯ މޑޕ ގެ އެހެން މީހިން ހޮވާދިންގޮތަަށް ސިރާޖުވެސް ހޮވާނުދިނީމަ...\nމެއި 24, 2021 19:33\nސިއްހީ ހިދުމަތް ހޯދަން މީހުން ދޭ އަވައްޓެރި ގައުމުތަކައްވެސް،،،،އަައްޑޫގަހުރޭ ތީގެ ހޮސްޕިޓަލެއް،،،އެވަރުން ފުދޭނެ،،،އޭގެބަދަލުގަ ފެންވަރު ރަންގަޅު ޑަކުޓަރުންގެ ޓީމަކާ އެކު ތިހޮސްޕިޓަލް ހަދަން ރަގަޅު،،،އޭރުން މާލެ ތޮއްޖެހުން ކުޑަވެ،،،4ލައްކަ މީހުން ނާ ބިދޭސިން ނައް 2ހޮސްޕިޓަލުން ފަރުވާ ދެވޭނެ،،،،،4ގެ އައް މިނިސްޓަރުން ހޯވާހެން ،،،ނޫޅެ ހަރުދަނާ ގޮތަކައް ކަންތައްކުރަންވީ


vnews - Mashooru comedian Verne Troyer maruvejje\nމަޝްހޫރު ކޮމޭޑިއަން ވާން ޓްރޯޔާ މަރުވެއްޖެ\nމަޝްހޫރު ކޮމޭޑިއަން ވާން ޓްރޯޔާ - ފޮޓޯ: އޭއެފްޕީ\nއެމެރިކާގެ މަޝްހޫރު ކޮމޭޑިއަން ވާން ޓްރޯޔާ އުމުރުން 49 އަހަރުގައި މަރުވެއްޖެ އެވެ.\nބޮލީވުޑްގެ އެކްޓަރު ޓްރޯޔާ އަކީ އޮސްޓިން ޕަވާސް ފިލްމުތަކުގައި "މިނީ މީ"ގެ ބައިތައް އަދާކޮށްދީފައިވާ ހުނަރުވެރި އެކްޓަރެކެވެ. އިސްކޮޅުގައި ދެ ފޫޓު އަށް އިންޗި ހުންނަ ޓްރޯޔާ އަކީ ހެރީ ޕޮޓާގެ ފުރަތަމަ ފިލްމުގައި "ގްރިޕްހޫކް"ގެ ރޯލް އަދާކޮށްދީފައިވާ އެކްޓަރެކެވެ.\nޓްރޯޔާގެ މަރުގެ ހަބަރު އާންމުކުރަމުން އޭނާގެ ރަސްމީ ފޭސްބުކް ޕޭޖްގައި ބުނެފައިވަނީ މިއަދު އޭނާ މަރުވިކަން ހާމަކުރުމަކީވެސް ވަރަށް ފުން ހިތާމައެއް ލިބޭ ކަމެއް ކަމަށެވެ.\nވަރަށް ގިނަ ރިއަލިޓީ ޓީވީ ޝޯތަކުގައިވެސް ބައިވެރިވެފައިވާ ޓްރޯޔާ ވަނީ "ސެލެބްރިޓީ ބިގް ބްރަދާ އިން ދަ ޔޫކޭ އިން 2009" ގައިވެސް ބައިވެރިވެފަ އެވެ.\nޓްރޯޔާ މަރުވެފައިވަނީ ކެލިފޯނިއާގެ ލޮންއެންޖެލިސްގައި އިއްޔެގެ ވަގުތެއްގަ އެވެ. އެހެންނަމަވެސް އޭނާ މަރުވި ސަބަބެއް އަދި ސާފެއް ނުވެ އެވެ.\nޓްރޯޔާ އެކްޓް ކޮށްދީފައިވާ ފިލްމުތަކުގެ ތެރޭގައި ބޭބީސް ޑޭ އައުޓް، ޖިންގަލް އޯލް ދަ ޑޭ، މެން އިން ބްލެކް އަދި މައި ޖަޔަންޓް ފަދަ ފިލްމުތައް ފާހަގަކޮށްލެވެ އެވެ. ގިނަ ފިލްމުތަކުގައި އޭނާ އަދާކޮށްދީފައިވަނީ މަޖާ ރޯލްތަކެވެ.\nޓްރޯޔާ އަކީ އެމެރިކާގެ މިޝިގަންއަށް އުފަން މީހެކެވެ. އޭނާގެ އާއިލާގައި ތިބެނީ ޓްރޯޔާގެ އިތުރުން އޭނާގެ އެއްބަނޑު އެއްބަފާ ދެބެއިންނެވެ. 2004 ވަނަ އަހަރު ޓްރޯޔާ ކައިވެންޏެއް ކޮށްފައިވާ ކަމަށް ރިޕޯޓްތައް ބުނާ އިރު އޭނާ ކައިވެނި ކުރީ މޮޑެލް އެއް ކަމަށްވާ ޖެނެވީވް ގެލެން އާއެވެ. އެހެންނަމަވެސް މާ ގިނަ ދުވަސްތަކެއް ނުވެ މި ކައިވެނި ވަނީ ރޫޅިފަ އެވެ.


iphone eh order kureema libunee saiboanyeh!\nއައިފޯނެއް އޯޑަރު ކުރީމަ ލިބުނީމަ ފޯނު ލާފައި އޮންނަ ފޮއްޓަކަށް ލާފައި އޮތް ސައިބޯންޏެއް\nއޮންލައިންކޮށް ބާޒާރުކުރުމަކީ ވަރަށް ފަސޭހަ ކަމެކެވެ. ދުނިޔޭގެ ކޮންމެ ގައުމެއްގައި އެ މީހަކު ބޭނުންވާ އެއްޗެއް ހުއްޓަސް އެ އެއްޗަކަށް އޯޑަރުކޮށްލާފައި ފައިސާ ދައްކާލުމުން އަމިއްލަ ރަށުގައި ހުންނަ ޕޯސްޓް އޮފީހަކާއި ހަމައަށް ނުވަތަ ގޭގެ ދޮރުމައްޗަށް އެ އެއްޗެއް ޑެލިވާ ކޮށްލަދެ އެވެ.\nއޮންލައިން ޝޮޕިން ފަސޭހަޔަސް އޭގައި ވަރަށް ބޮޑެތި ރިސްކްތައް ވެސް އެކުލެވިގެން ވެއެވެ. އެމީހަކު އޯޑަރު ކުރި ނޫން އެހެން އެއްޗެހި ލިބިގެން ވަރަށް ގިނަ މީހުން ސޯޝަލް މީޑިއާގައި ޝަކުވާ ކުރުން މިއީ އޭގެ ހެއްކެކެވެ.\nއީ-ކޮމާސް ކުންފުނިތަކުން މިގޮތަށް މީހުން އޯޑަރުކުރާ އެއްޗެތި އޮޅުވާލައިގެން އޯޑަރު ކުރި ނޫން އެހެން އެއްޗެއް ފޮނުވާ މައްސަލަތައް ގިނަވެފައި ވަނިކޮށް އިއްޔެ ސޯޝަލް މީޑިއާގައި މިފަދަ ހާދިސާއެއްގެ ވާހަކަ މީހަކުވަނީ ޝެއާ ކޮށްފަ އެވެ. އެމީހާ ބުނި ގޮތުގައި އޭނާ އައިޕޯން 12 އަކަށް އޯޑަރު ކުރީމަ ލިބުނީ ސައިބޯންޏަކާއި ފަސް ލާރި އެވެ.\nއިންޑިޔާގެ ކެރެލާގެ އަލުވާ ކިޔާ ރަށުގައި ދިރިއުޅޭ ނޫރުލް އަމީން ބުނި ގޮތުގައި އޭނާ 12 އޮކްޓޯބަރު 2021ގައި އެމެޒޯނުން އައިފޯން 12 އެއް އޯޑަރުކޮށް 70،900 އިންޑިއާ ރުޕީސް ދެއްކި އެވެ. އޭނާ ފައިސާ ދެއްކީ އެމެޒޯން ޕޭ ކާޑުންނެވެ.\nނޫރުލް އަމީން އޯޑަރުކުރި ޕާރުސަލް އޭނާއަށް ލިބުނީ 15 އޮކްޓޯބަރުގަ އެވެ. އޮންލައިން ވިޔަފާރީގައި މަކަރު ހެދުމާއި އޮޅުވާލުމުގެ ގިނަ ހާދިސާތަކެއް ހިނގާކަން ނޫރުލް އަމީނަށް ވެސް އަޑު އިވިފައިވާތީ އޭނާ އެ ޕާރުސަލް ކެނޑީ އެ ހިފައިގެން އައި ޑެލިވަރީ ބޯއީގެ ކުރިމަތީގައި އޭނާ ބަހައްޓައިގެންނެވެ. އަދި ޕާރުސަލް ކެނޑި މަންޒަރު ވީޑިއޯވެސް ކުރި އެވެ.\nޕާރުސަލް ކެނޑިއިރު އޭގެ ތެރޭގައި އެޕަލް ފޯނު ލާ ކަހަލަ ފޮއްޓަކަށް ލާފައިއޮތީ ސައިބޯންޏަކާއި ފަސް ލާރި އެވެ.\nވަގުތުން ނޫރުލް އަމީން ސައިބާ ޕޮލިސް ސްޓޭޝަނަށް ގޮސް މި މައްސަލަ ހުށަހެޅި އެވެ. ޕޮލިސް ވަގުތުން މައްސަލަ ތަހުގީގުކުރަން ފެށި އެވެ. އެ ފޯނު ފޮށީގައި އިން އައިއެމްއީއައި ނަންބަރު ބޭނުން ކޮށްގެންނެވެ.\nފުލުހުން ކުރި ތަހުގީގުން އެނގުނު ގޮތުގައި ނޫރުލް އަމީނަށް ލިބެން ޖެހޭ ފޯނަކީ ސެޕްޓެމްބަރު މަހުން ފެށިގެން ޖަރްކަންޑް ކިޔާ ރަށެއްގެ މީހަކު ބޭނުންކުރާ ފޯނެކެވެ.\nމި މައްސަލަ ތަހުގީގުކުރި ޕޮލިސް އޮފިސަރަކު އިންޑިޔާގެ ނޫހަކަށް މައުލޫމާތު ދެމުން ބުނި ގޮތުގައި އެފަރާތުން އެމެޒޯންގެ ކަމާ ބެހޭ އޮތޯރިޓީތަކާ ގުޅުމުން އެ ތަނުން ޖަވާބު ދީފައިވަނީ އެ ފޯނުގެ އޯޑަރު ބަލައިގަނެފައިވަނީ މި އަހަރުގެ އޯކްޓޯބަރުގައި ނަމަވެސް އެއީ މި އަހަރުގެ ސެޕްޓެމްބަރު 25 އިން ފެށީގެން ޖަރްކަންޑްގެ މީހަކު ގަނެގެން ބޭނުންކުރާ ފޯނެއް ކަމަށެވެ.\n"އެ ފޯނު ވިއްކާ ފަރާތަކަށް އަހަރެމެން ގުޅީމަ ބުނި އެ ފޯނުގެ ސްޓޮކް ހުރީ ހުސްވެފަޔޯ. ނޫރުލް ދެއްކި ފައިސާ އޭނާއަށް އަނބުރާ ދޭނަމޯ،" ފުލުހުން ބުނެފައި ވެއެވެ.\nފަގީރުންގެ "ލަންގަރް ބާބާ" މަރުވެއްޖެ


އެއްވެއުޅުމުގެ މިނިވަންކަމަށް ފުލުހުން ހުރަސް އެޅުން ކުށްވެރިކުރަން – Maldivian Democratic Party\nއެއްވެއުޅުމުގެ މިނިވަންކަމަށް ފުލުހުން ހުރަސް އެޅުން ކުށްވެރިކުރަން\nދިވެހިރައްޔިތުންގެ ޑިމޮކްރަޓިކް ޕާޓީގެ ފަރާތުން އިންތިޒާމްކޮށްގެން ޗާނދަނީ މަގުގެ ސީގަލް ކަންމަތީގައި މިރޭ ބޭއްވި ސުލްޙަވެރި އެއްވުން ޤާނޫނާ ޚިލާފަށް ފުލުހުން ރޫޅާލައި ޤާނޫނު އަސާސީން ރައްޔިތުންނަށް ކަށަވަރުކޮށްދޭ އެއްވެ އުޅުމުގެ މިނިވަންކަމަށް ހުރަސް އެޅުން އެންމެ ހަރު އަޑުން ކުށްވެރި ކުރަމެވެ.\nމިރޭ ބޭއްވުނު އެއްވުމާ ގުޅިގެން ޤާނޫނު ނަމްބަރު 1/2013 (ޞުލްޙަވެރިކަމާއެކު އެއްވެއުޅުމުގެ މިނިވަންކަމުގެ ޤަނޫނު) ގެ 27 ވަނަ މާއްދާގެ ދަށުން އެއްވުމުގެ ނޯޓިސް ފުލުހުންނަށް ވަނީ ދެވިފައެވެ. އަދި ފުލުހުންނަށް ދީފައިވާ ނޯޓިސްގައި މިރޭގެ9ން ފެށިގެން4ގަޑިއިރަށް އެއްވުން ކުރިއަށް ދާނެ ކަމުގައި ވަނީ އަންގާފައެވެ. މި ނޯޓިސް ފޮނުވުމުން ފުލުހުންގެ ފަރާތުން ރައްދު ލިބި، އެ ރައްދުގައި އެއްވުމަށް ފުލުހުންގެ އިއުރާޒެއް އޮތްކަމަށް ބުނެފައިނުވާކަން ފާހަގަ ކުރަމެވެ.\nއެހެންނަމަވެސް ޞުލްޙަވެރި އެއްވުމުގެ ތެރެއަށް ފުލުހުން ވަދެގަނެ އެއްވެސް ޤާނޫނީ ހަމައެއްނެތި އެއްވުމުގައި ބޭނުންކުރަމުން ގެންދިޔަ ސައުންޑް ސިސްޓަމްތައް ނިއްވާލުމަށް ޤާނޫނާ ޚިލާފަށް އަމުރުކޮށް އެއްވުން ވަނީ ރޫޅާލާފައެވެ.\nފަހަކަށްއައިސް ޞުލްޙަވެރި ސިޔާސީ ޙަރަކާތްތައް ޤާނޫނާ ޚިލާފަށް ހުއްޓުވައި އެއްވެ އުޅުމުގެ މިނިވަންކަމަށް ފުލުހުން އަންނަނީ ތަކުރާރުކޮށް ހުރަސް އަޅަމުންނެވެ. މިޕާޓީގެ ފަރާތުން މިކަން ބަލައިދިނުމަށް އެދިހިއުމަން ރައިޓްސް ކޮމިޝަނުގައި ވާނީ އެދިފައެވެ.\nއެއްވެ އުޅުމުގެ މިނިވަންކަމާ ޤާނޫނު އަސާސީގެ2ވަނަ ބާބުގައި ބަޔާންކޮށްފައިވާ އަސާސީ ޙައްޤުތަކަށް ފުލުހުން ތަކުރާރުކޮށް އަރައިގަތުން ބަލައިނުގަނެވޭނެއެވެ. ރައްޔިތުން ބުރަ މަސައްކަތުން ހޯދައިފައިވާ މި ޙައްޤުތައް ހިމާޔަތް ކުރުމަކީ ޚުދު ފުލުހުންގެ މައްޗަށް ލާޒިމު ކަމެކެވެ. ފުލުހުންގެ ޒިންމާއަކީ ޞުލްޙަވެރި އެއްވުންތަކަށް ޖާގަ ދީ އެކަން މަގުފަހިކޮށްދިނުމެވެ. އެހެންކަމުގައި މިފަދަ ސުލްހަވެރި ސިޔާސީ ޙަރަކާތްތަކަށް ފުރުޞަތުދީ އެކަން ކުރެވޭނެ އެންމެހައި އިންތިޒާމްތައް ހަމަޖެއްސުމަށް ޕޮލިސް ކޮމިޝަނަރ ހުސެއިން ވަހީދަށް ގޮވާލަމެވެ. އަދި ފުލުހުންގެ މުވައްސަސާއަކީ ވަކި ފަރާތަކަށް ނުޖެހި ރައްޔިތުންގެ ޚިދުމަތުގައި ދެމިއޮވެ ރައްޔިތުންގެ އިތުބާރާއި އިޙްތިރާމް ލިބިފައިވާ ތަނަކަށް ހެދުމަށް ގޮވާލަމެވެ.


ކޯވިޑް-19 ދިފާޢު: ޖުމްލަ 15،249 މީހުން ވެކްސިންގެ ދެ ޑޯޒް ފުރިހަމަކޮށްފި ކޯވިޑް-19 ދިފާޢު: ޖުމްލަ 15،249 މީހުން ވެކްސިންގެ ދެ ޑޯޒް ފުރިހަމަކޮށްފި\nކޯވިޑް-19 ދިފާޢު: ޖުމްލަ 15،249 މީހުން ވެކްސިންގެ ދެ ޑޯޒް ފުރިހަމަކޮށްފި\nކޯވިޑް-19އިން ދިފާޢުވުމަށް ވެކްސިންގެ ދެ ޑޯޒް ފުރިހަމަކުރި މީހުންގެ ޢަދަދު 15،249އިން މައްޗަށް އަރައިފިއެވެ.\nއެޗް.ޕީ.އޭއިން ވިދާޅުވީ، ކޯވިޑް-19އިން ދިފާޢުވުމަށް ޖަހާ ވެކްސިންގެ ދެވަނަ ޑޯޒް އިތުރު 163 މީހަކު މިއަދު ޖަހާފައިވާކަމަށެވެ. ކޯވިޑް-19 ރައްކާތެރިވުމަށް ވެކްސިން ޖެހުން މިއަދު ކުރިއަށްގެންގޮސްފައިވަނީ އަތޮޅުތަކުގައި އެކަންޏެވެ. މާލޭ ސަރަޙައްދުގައި މިއަދު ވެކްސިން ޖަހާފައެއްނުވެއެވެ.\nއެޗް.ޕީ.އޭގެ ތަފާސްހިސާބުތައް ދައްކާގޮތުން ވޭތުވެދިޔަ 24 ގަޑިއިރު ތެރޭގައި އަތޮޅުތަކުން 163 މީހަކު ވަނީ ވެކްސިންގެ ދެވަނަ ޑޯޒް ޖަހާފައިވެއެވެ. މިއާއެކު ރާއްޖެއިން ވެކްސިންގެ ދެވަނަ ޑޯޒް ޖެހި މީހުންގެ ޖުމްލަ އަދަދު ވަނީ 15،249އަށް އަރާފައެވެ.\nކޯވިޑް-19އިން ދިފާޢުވުމަށް ޖަހާ ވެކްސިން ކޮވިޝީލްޑްގެ ދެވަނަ ޑޯޒް ދޭން ފަށާފައިވަނީ މިމަހުގެ 3ވަނަ ދުވަހުއެވެ. ދެވަނަ ޑޯޒް ދޭން ފަށާފައިވަނީ ފެބްރުއަރީމަހުގެ 1 ވަނަ ދުވަހުން4ވަނަ ދުވަހާ ދެމެދު ކޮވިޝީލްޑް ވެކްސިން ޖެހި މީހުންނަށްކަމަށް އެޗް.ޕީ.އޭއިން ވިދާޅުވެއެވެ. މިމަހުގެ3ވަނަ ދުވަހުން ފެށިގެން އާއްމުކޮށް ހުޅުވާލައިގެން ވެކްސިންގެ ދެވަނަ ޑޯޒް ޖަހަން ފެށިނަމަވެސް އެޗް.ޕީ.އޭއިން މީގެ ކުރިން ވަނީ ޚާއްސަ ހާލަތްތަކުގައި ތިބި މީހުންނަށް ވެކްސިންގެ ދެވަނަ ޑޯޒް ޖަހާދީފައެވެ.\nވޭތުވެ ދިޔަ 24 ގަޑިއިރު އަތޮޅުތަކުން ވަނީ 664 މީހުން ވެކްސިންގެ ފުރަތަމަ ޑޯޒް ފުރިހަމަކޮށްފައެވެ. މިއާއެކު ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ އަދަދުވަނީ 268،459 އަށް އަރާފައެވެ.\nމާލޭގައި ވެކްސިންގެ ދެވަނަ ޑޯޒް ޖަހާދެމުން އަންނަނީ ސޯޝަލް ސެންޓަރާއި، ވިލިމާލެ ޒުވާނުންގެ މަރުކަޒު، ހުޅުމާލޭ ވެކްސިނޭޝަން ސެންޓަރ، އާރޓް ގެލަރީ އަދި ސެނަހިޔާގައެވެ. މީގެ އިތުރުން ޓްރީޓޮޕް ހޮސްޕިޓާލާއި ރައްޔިތުންގެ މަޖިލިސް އިދާރާއިންވެސް ފުރަތަމަ ޑޯޒް ދަނީ ދެމުންނެވެ. ވެކްސިން ދިނުން ކުރިއަށްދާނީ ހެނދުނު 10:00 އިން މެންދުރުފަހު 3:00 އާ ހަމައަށެވެ. ވިލިމާލެ ޒުވާނުންގެ މަރުކަޒުގައި ވެކްސިން ދިނުން ކުރިއަށްދާނީ ހެނދުނު 10:00 އިން މެންދުރު 2:00 އާ ހަމައަށެވެ.


ޝަކުވާ ނިންމި ގޮތުގެ ބަޔާން (CAC-05/2021)\nޝަކުވާ ނަންބަރު: CAC-05/2021 ޝަކުވާ ހުށަހެޅި ތާރީޙް: 22 އޭޕްރީލް 2021 ހުލާސާ: މިއީ، ކޭބަލް ޗޮއިސް އަދި ބަޑީސްނެޓް ގުޅިގެން އޭދަފުށީގައި ޤަވާއިދާ ޙިލާފަށް ކޭބަލްޓީވީގެ ޚިދުމަތް ދެމުންގެންދާ ކަމަށް ބުނެ ހުށަހަޅާފައިވާތީ ބަލައިފައިވާ މައްސަލައެކެވެ. ނިންމި ގޮތް: ވަކިފަރާތަކަށް ބުރަނުވެ މުސްތަޤިއްލު ތަޙްޤީޤެއް މި ކޮމިޝަނުން ކުރުމުގައި، ތަޙްޤީޤު ކުރެވެމުންދާއިރު ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި ކަމާބެހޭ ޤާނޫނުތަކުގައި ބަޔާންކޮށްފައިވާ އެންމެހާ ޙައްޤުތައް މައްސަލަ ރައްދުވި ފަރާތަށް ލިބިދެވުނުކަން ކަށަވަރުކުރުމުގެ ގޮތުން، މައްސަލަ ރައްދުވާ ކޭބަލް ޗޮއިސް […]\nޝަކުވާ ނިންމި ގޮތުގެ ބަޔާން (IMCAC-34/2021)\nމިއީ، ބްރޯޑްކާސްޓްކުރުމުގެ ޤާނޫނާއި، ޤަވާއިދާ ޚިލާފަށް ލައިސަންސްނެތި އަދި ކޮންޓެންޓް ރައިޓްސް ނެތި ރީބްރޯޑްކާސްޓްކުރުމުގެ ޚިދުމަތް ބަޑީސްނެޓްގެ ފަރާތުން ށ.ބިލެތްފަހީގައި ދޭކަމަށް ބެލެވޭތީ ބަލައިފައިވާ މައްސަލައެކެވެ.\nޝަކުވާ ނިންމި ގޮތުގެ ބަޔާން (CAC-06/2021)\nމިއީ، ދިވެހިރާއްޖޭގެ ރީބްރޯޑްކާސްޓްކުރުމުގެ ޤަވާޢިދުގެ ދަށުން ހެދިފައިވާ އުޞޫލުތަކާ ޙިލާފަށް، ރީބްރޯޑްކާސްޓްކުރުމުގެ ޙިދުމަތް ދެމުންގެންދާ މީޑިއާނެޓްއިން އެކްސްކްލޫސިވްކޮށް ބޭރުގެ ފަރާތްތަކުން ކޮންޓެންޓް ރައިޓްސް (ފުޓުބޯޅަ ލީގުތަކުގެ ކޮންޓެންޓް) ގަނެ ވާދަވެރިންނަށް އެކޮންޓެންޓް ދެއްކުން މަނާވާނެގޮތަށް އަމަލުކުރަމުންދާކަމަށް ބުނެ އަމިއްލަ ފަރާތަކުން ހުށަހަޅާފައިވާތީ ބަލާފައިވާ މައްސަލައެކެވެ.\nޝަކުވާ ނިންމި ގޮތުގެ ބަޔާން (CAC-17/2020)\nމިއީ، އެއަރޓެލް، ވީޑިއޯކޮން، ޑައިލޮގް އަދި އެހެނިހެން ވަސީލަތް މެދުވެރިކޮށް ޗެނަލްތައް ރިސީވްކޮށް ޤަވާއިދާ ޙިލާފަށް ނޯތް ޒޯން ޕްރައިވެޓް ލިމިޓެޑުން ޅ. ނައިފަރުގައި ރީބްރޯޑްކާސްޓްކުރުމުގެ ޚިދުމަތް ދެމުންދާކަމަށް ބުނެ ހުށަހަޅާފައިވާ މައްސަލައެކެވެ.\nޝަކުވާ ނިންމި ގޮތުގެ ބަޔާން (CAC-11/2020)\nމިއީ، މިއީ،އެޗް.ޑީ ކޭބަލް ޓީވީއިން އެއަރޓެލް،ވީޑިއޯކޮން،ޑައިލޮގް، އަދި އެހެނިހެން ވަސީލަތް މެދުވެރިކޮށް ޗެނަލްތައް ރިސީވްކޮށް ގަވާއިދާ ޚިލާފަށް ރީބްރޯޑްކާސްޓް ކުރުމުގެ ޚިދުމަތް ހދ.މަކުނުދޫގައި ދޭކަމަށް ބުނެ ހުށަހަޅާފައިވާ މައްސަލައެކެވެ.


Addu City gai ammu viyafaari ge hidhumai thah dhinun manaakohffi\nއައްޑޫ ސިޓީގައި ޢާންމު ވިޔަފާރީގެ ޚިދުމަތްތައް ދިނުން މަނާކޮށްފި\n-2months ago0- އިނާޒް މޫސާ\nކޮވިޑް-19 އާއިގުޅިގެން މުޅި ދިވެހިރާއްޖެ ލޮކްޑައުންކުރުމާއި ގުޅިގެން އައްޑޫސިޓީގެ އާންމު ވިޔަފާރި ހިދުމަތްތައް ދިނުން މަނާކޮށްފިއެވެ.\nއައްޑޫ ސިޓީން ނެރެފައިވާ އިއުލާންގައި ބުނެފައިވާގޮތުގައި މުޅި ދުނިޔެއަށް މިހާރު ފެތުރެމުންދާ ކޮރޯނާ ވައިރަސް (ކޮވިޑް-19) އަށް ޕޮޒިޓިވްވާ މިންވަރު ދިވެހިރާއްޖޭގައި ވެސް އިތުރުވަމުން ދިއުމާއިގުޅިގެންޤާނޫނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތައް ލަމާރުކަޒީ އުޞޫލުން ހިންގުމުގެ ޤާނޫނު) ގެ 39 ވަނަ މާއްދާގެ (ޓ)، (ޗ) އާއިޤާނޫނު ނަންބަރު 2012/7 (ޢާންމު ސިއްޙަތު ރައްކާތެރިކުރުމުގެ ޤާނޫނު) ގެ 41 ވަނަ މާއްދާގެ (ށ) ، (ނ) އިން ކައުންސިލަށް ލިބިދީފައިވާ ބާރުގެ ދަށުން އައްޑޫގެ ރައްޔިތުންގެ ސަލާމަތާއި ރައްކާތެރިކަމަށްޓަކައި 19 އެޕްރީލް 2020 ވާ އާދިއްތަ ދުވަހުގެ ހަވީރު 05:00 އިން ފެށިގެން ޢާންމު ވިޔަފާރީގެ ޚިދުމަތްތައް ދިނުމަކީ މަނާކަމެއްކަމުގައި ކަނޑައަޅާކަމަށެވެ.\nމީގެ އިތުރުން ޢާންމު ވިޔަފާރިތަކުން ދެވޭ ޚިދުމަތަކީ ހަމައެކަނި އެރަށެއްގެ ގެތަކަށް ޑެލިވަރީގެ ޚިދުމަތް ކަމުގައި އާއި ވިޔަފާރިތަކުން ޑެލިވަރީގެ ޚިދުމަތް ފޯރުކޮށްދިނުމަށްޓަކައި އެރަށެއްގެ ސޯޝަލް ސަޕޯރޓު ޑެސްކުގައި ރަޖިސްޓްރީ ކުރެއްވުމުން އެފަރާތްތަކަށް ޑެލިވަރީ ކުރުމުގެ ހުއްދަ ދެވޭނެކަމަށް އެ ކައުންސިލުން މައުލޫމާތުދެއެވެ.\nމި އެންގުމާއި ޚިލާފުވާ ފަރާތްތަކަށް ޤާނޫނު ނަމްބަރު 2010/7 "ދިވެހިރާއްޖޭގެ އިދާރީ ދާއިރާތައް ލަމާރުކަޒީ އުޞޫލުން ހިންގުމުގެ ޤާނޫނުގައި ވާގޮތުގެމަތިން ޤާނޫނީ ފިޔަވަޅު އެޅޭނެކަމަށްވެސް މިބަޔާނުގައިވެއެވެ.\n"ފިޔަވަތި" ގެ މުވައްޒަފަކަށް ކޯވިޑް ޖެހި، 21 ކުއްޖަކު ކަރަންޓީންއަށް!02 days ago\n11 ވަނަ މީހަކު މަރުވިކަމަށް އެޗްޕީއޭއަށް ބުނެވުނީ އޮޅުމަކުން!05 days ago\nޖުލައި 3ވަނަ ދުވަހު މާލޭގެ މިސްކިތްތަކުގައި ޖަމާއަތުގައި ހުކުރު ނަމާދު ނުކުރަން ނިންމައިފި05 days ago\nކޮވިޑް-19 ބަލީގައި ރާއްޖެއިން 10ވަނަ މީހަކު ނިޔާވެއްޖެ06 days ago\nމާލޭގައި ޖަމާއަތުގައި ނަމާދުކުރާނީ ގައިދުރުނުކޮށް: އިސްލާމިކް މިނިސްޓްރީ01 week ago\nފުރަބަންދަށް ލުއިދިނުމުގެ ތިންވަނަ މަރުހަލާއަށް ތައްޔާރުތަ؟01 week ago\nބަލިޖެހުމުން ލިބޭ ރައްކާތެރިކަން މަސްތަކެއް ވަންދެން ހުންނާނެކަމަށް ބެލެވޭ: ޑރ.އަފްޒަލް01 week ago\nމިއަދުގެ މަޣްރިބް ނަމާދުން ފެށިގެން މާލޭގެ މިސްކިތްތަކުގައި ޖަމާއަތުގައި ނަމާދުކުރެވޭނެ!01 week ago\nކޮވިޑް-19 ޖެހިގެން9ވަނަ މީހަކު ރާއްޖޭގައި ނިޔާވެއްޖެ01 week ago\nއާންމު ސިއްހަތުގެ ކުއްލި ނުރައްކަލުގެ ހާލަތު 14 ޖުލައި ވަންދެން އިތުރުކޮށްފި 1 1 week ago\nޖުލައި އެކަކުން ފެށިގެން އައު މަރުޙަލާއަކަށް ބަދަލުކުރާނަން: ރައީސް ޞާލިހް01 week ago


ހުއްދަ ނުނަގާ ދީނީ ނަސޭހަތް ދޭ ފަރާތްތަކާއި މެދު ފިޔަވަޅު އަޅާނަން – އިސްލާމިކް މިނިސްޓްރީމިކަލް ނޫސް\nމިނިސްޓްރީގެ ހުއްދަ ނުނަގާ ދީނީ ދަރުސް ދޭ ފަރާތްތަކާއި މެދު ފިޔަވަޅު އަޅަނީ. ފޮޓޯ: ޝާފިއޢު އަލީ\nހުއްދަ ނުނަގާ ދީނީ ނަސޭހަތް ދޭ ފަރާތްތަކާއި މެދު ފިޔަވަޅު އަޅާނަން – އިސްލާމިކް މިނިސްޓްރީ\n5 ފެބުރުއަރީ 2018, 14:57 |\nހުއްދަ ނުނަގާ ދިވެހިރާއްޖޭގެ އެއްވެސް ތަނެއްގައި ދީނި ނަސޭޙަތް ދޭ ފަރާތްތަކާއި މެދު ފިޔަވަޅު އަޅުއްވާނެ ކަމަށް ހާމަ އިސްލާމިކް މިނިސްޓްރީން ކުރައްވައިފިއެވެ. އެ މިނިސްޓްރީން މިކަން ހާމަކުރައްވާފައި ވަނީ މި ފެބްރުއަރީ މަހު 1ގައި ނެރުނު ސާރކިއުލަރ އެއްގައެވެ. އެސަރކިއުލަރ ވަނީ ރާއްޖޭގެ ހުރިހާ ރަށު ކައުންސިލްތަކާއި އަތޮޅު ކައުންސިލްތަކާއި ސިޓީކައުންސިލް ތަކުގެ އިތުރުން ކްލަބް ޖަމްއިއްޔާތަކަށް ވެސ ްފޮނުއްވާފައި ކަމަށް ވެއެވެ.\nގާނޫނު ނަމްބަރު 6/1994 ގައި ވާ ގޮތުން ދިވެހި ރައްޔިތުންގެ ދީނީ އެއްބައިވަންތަކަން ހިމާޔަތްކުރުމާއި ދިނީ ޝިއާރު ފާޅުކުރުމުގެ ބެލެނި ވެރި ފަރާތަކީ އިސްލާމިކު މިނިސްޓްރީ ކަމަށް އެސާރކިއުލާގައި ބަޔާންކުރައްވާފައި ވެއެވެ. އަދި ދީނީ ނަސޭހަތް ދެއްވަން ވާނީ އެ މިނިސްޓރީން ހުއްދަ ނަގައިގެން ކަމަށް ސާކިއުލަރގައި އެވެ.\nނަމަވެސް ރާއްޖޭގެ ގިނަ ދީނީ އިލްމުވެރިން ވިދާޅުވާ ގޮތުގައި ދީނީ ދަރުސު ދިނުމަށް ވަކިބަޔެއްގެ ހުއްދަ ނަގާކަށް ނުޖެހެއެވެ. އިސްލާމް ދީން އުނގަންނައި ދިނުމާއި އެ ދީން ފެތުރުމަށް މަސައްކަތް ކުރުމަށް ވަކި ބަޔެއްގެ ހުއްދަ އަށް މަޑުކޮށްގެން ތިބެން ޖެހިގެން ނުވާނެކަމަށެވެ.


Sri Lanka Anheneh Eh Maabandu6Kudhin Vihaifi ސްރީލަންކާ އަންހެނެއް އެއްމާބަނޑު6ކުދިން ވިހައިފި – Huvadhoo News Sri Lanka Anheneh Eh Maabandu6Kudhin Vihaifi Huvadhoo News\nސްރީލަންކާ އަންހެނެއް އެއްމާބަނޑު6ކުދިން ވިހައިފި\nސްރީލަންކާގެ މާބަނޑު އަންހެނެއް އެއްމާބަނޑު6ކުދިން ވިހައިފިއެވެ.\nސްރީލަންކާއަށް ނިސްބަތްވާ މާބަނޑު އަންހެނަކު އެއްމާބަނޑު6ކުދިން (03 ފިރިހެން ކުދިންނާއި 03 އަންހެން ކުދިން) ސްރީލަންކާގެ ވެރިރަށް ކޮލަމްބޯގެ އަމިއްލަ ޕްރައިވެޓް ހޮސްޕިޓަލަކަށް މިއަދު ހެނދުނުގެ ވަގުތެއްގައި ވިހައިފިއެވެ.\nSix Babies 👶👶👶👶👶👶!\nA mother (31) has given birth to sextuplets for the first time in Sri Lanka (3boys and3girls) ataprivate hospital in Colombo. The mother and infants are in healthy condition. Hiru / Derana#LKA #SriLanka\n— Sri Lanka Tweet 🇱🇰 💉 (@SriLankaTweet) October 21, 2021\nހޮސްޕިޓަލާއި ހަވާލާދީ މީޑިޔާތަކުން ރިޕޯޓްކޮށްފައިވާ ގޮތުގައި،6ކުދިންނާއި، މައިމީހާ ތިބީ ގަދަވެ ސަލާމަތުންނެވެ. ރިޕޯޓްތައް ބުނާގޮތުން، މިފަދަގޮތަކަށް އެއްމާބަނޑު6ކުދިން ސްރީލަންކާގައި އުފަންވީ މިއީ ފުރަތަމަ ފަހަރެވެ.


މި ފެކަލްޓީގެ ކޯސްތަކުގެ ތެރެއިން ތިރީގައިވާ މާއްދާތައް 2019 ވަނަ އަހަރު ކިޔަވައިދެއްވާނެ ޕާޓްޓައިމް ލެކްޗަރަރއިން ބޭނުންވެއްޖެއެވެ.\nCertificate3in Front Office;\n- މާރސްޓާސް ލެވެލް ކޯހުގެ މާއްދާއެއް ނަމަ، މާއްދާގެ ނުވަތަ ގުޅޭ ދާއިރާގެ ރޮގުން ދަށްވެގެން މޯލްޑިވްސް ކޮލިފިކޭޝަން އޮތޯރިޓީ ގަބޫލުކުރާ ފެންވަރުގެ ޕީ.އެޗް.ޑީ ސަނަދެއް ޙާޞިލުކޮށްފައިވުން؛ ނުވަތަ ޕީ.އެޗް.ޑީ ކެނޑިޑޭޓެއް ކަމުގައިވުން؛ ނުވަތަ މާއްދާގެ ރޮނގުން މަދުވެގެން2އަހަރު ދުވަހުގެ ކިޔަވާދިނުމުގެ ތަޖުރިބާ ލިބިފައިވުން.\n- މިކަމަށް އެދިލައްވާ ފަރާތްތަކުން 06 ފެބްރުއަރީ 2019 ވަނަ ދުވަހުގެ 14:00 ގެ ކުރިން މި ފެކަލްޓީގެ ތިން ވަނަ ފަންގިފިލާގައި ހުންނަ އެޑްމިނިސްޓްރޭޓިވް އޮފީހަށް ސިޓީ ފޮނުއްވުން އެދެމެވެ. އަދި އީ-މެއިލް މެދުވެރިކޮށް ސިޓީ ފޮނުއްވާނީ fhts@mnu.edu.mv އަށެވެ.


Dhunya Edhivadaigathee Covid-19 Jehe Meehunge Adhadhu Madhu Van Dhen School Thah Bandhu Kuran - Vaguthu\nދުންޔާ އެދިވަޑައިގަތީ ކޮވިޑް-19 ޖެހޭ މީހުންގެ އަދަދު މަދުވަން ދެން ސްކޫލްތައް ބަންދު ކުރަން\nމާލެ ސަރަހައްދުގައި ކޮވިޑް-19 ޖެހޭ މީހުންގެ އަދަދު އިތުރުވާތީ، އެ ބަލި ޖެހޭ މީހުންގެ އަދަދު މަދު ވަންދެން މާލޭގެ ސްކޫލްތަކުގެ ކިޔެވުން މަޑުޖައްސާލުމަށް ކުރީގެ ފޮރިން މިނިސްޓަރު އަދި ކުރީ ރައީސް މައުމޫން އަބްދުލްގައްޔޫމްގެ ދަރިކަނބަލުން ދުންޔާ މައުމޫން ގޮވާލައްވައިފިއެވެ.\nދުންޔާ އެގޮތަށް ވިދާޅުވީ ކޮވިޑް-19 ގެ ބަލިމަޑުކަމުގެ ތެރޭގައި ސަލާމަތީ ފިޔަވަޅުތަކާ އެކު ސްކޫލްތައް ހުޅުވާފައި ބެހެއްޓުން އެއީ ދަރިވަރުންނަށް އެންމެ ފައިދާ ހުރި ގޮތް ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވުމާ ގުޅިގެން ކުރެއްވި ޓުވީޓެއްގައެވެ.\nދުންޔާ ވިދާޅުވީ ސްކޫލްތައް ހުޅުވުމުން ކުއްޖާއަށް ލިބޭ ފައިދާއަށް ވުރެ އެ ކުއްޖާ އޮތް ނުރައްކާ މާބޮޑު ކަމަށެވެ. އަދި އެގޮތަށް ސްކޫލުތައް ހުޅުވައި، ދަރިވަރުން ނުރައްކަލުގެ ތެރެއަށް ވައްޓާލުމަކީ ފައިދާހުރި ގޮތެއްތޯ ދުންޔާ ވަނީ ސުވާލު އުފައްދަވައިފައެވެ.\nމި ނުރައްކާތެރި ބަލިމަޑުކަން އެންމެ ބާރަށް ފެތުރެމުންދާ އެއްތަނަކީ މާލެކަން ފާހަގަކުރައްވާ، ދުންޔާ ވަނީ ކޮންމެ ދުވަހަކު ފެންނަ ވޭދަނަތަކުގެ އަދަދު ވެސް އިތުރުވަމުން އަންނައިރު އެންމެ ރަނގަޅު ގޮތަކީ މާލޭގެ ސްކޫލުތައް ވެސް ބަންދުކުރުން ކަމަށް ވިދާޅުވެފައެވެ.\nއަދި ރާއްޖޭގައި މިއަދު މި ބައްޔަށް ވެކްސިން ދެވެން ފަށާފައިވާ އިރު، ވެކްސިންގެ ޑޯސްތައް ދެވި ބައްޔަށް ފައްސިވާ މީހުންގެ އަދަދު ދަށްވަންދެން ދަރިވަރުން ސްކޫލަށް ހާޒިރު ނުވެ ގޭގައި ތިބުމަކީ އެންމެ ރައްކާތެރި ގޮތް ކަމަށް ދުންޔާ ވިދާޅުވިއެވެ.\n"މާލޭގައި ކޮމިޔުނިޓީ ސްޕްރެޑްއެއް އޮތް އިރު އަދި ކޮވިޑް-19 ޖެހޭ މީހުންގެ އަދަދު ކޮންމެ ދުވަހަކުވެސް އިތުރުވަމުން ދާއިރު، މި ދުވަސްކޮޅު އެންމެ ބުއްދިވެރީ މާލެ ސްކޫލްތައް ބަންދު ކުރުން. ވެކްސިން ޕްރޮގްރާމުގެ ދަށުން ރަނގަޅު ހާލަތަކަށް ރުޖޫއަ ވަންދެން ރައްކާތެރިކަން އިސްކުރުން ބުއްދިވެރި، މާފަށް އެދުމަށް ވުރެ ބޮޑަށް" ދުންޔާ ކުރެއްވި ޓްވީޓްގައި ވިދާޅުވިއެވެ.\nReally! Is it worth the risk? With community spread in Male’ & #Covid19 numbers increasing daily, the more sensible approach is to close schools in Male’ till we haveagood level of vaccine coverage! Better safe than sorry! @MvSpokesperson @nazla_r @SaleemThoha https://t.co/JPawSwMbIy\n— Dunya Maumoon (@dunyamaumoon) January 31, 2021\nކޮވިޑާ ގުޅިގެން ރާއްޖޭގެ ސްކޫލުތައް ބަންދުކޮށްފައި އޮންނަތާ ގިނަ ދުވަސްތަކެއް ފަހުން މިއަހަރުގެ ޖެނުއަރީ މަހުގެ ކުރީކޮޅު ސްކޫލުތައް ހުޅުވާލިއިރު ހުރިހާ ގްރޭޑަކަށް ކިޔަވައިދޭން ވަނީ ފަށައިފައެވެ. ނަމަވެސް މާލޭގެ ބައެއް ސްކޫލުތަކުން ކޮވިޑްގެ ކޭސްތައް ފެނިގެންގޮސްފައިވާ އިރު މި ފަހުން ވަނީ ގިޔާސުއްދީން ސްކޫލުގެ ދަރިވަރުންތަކެއް ވެސް ފައްސިވެފައެވެ. އަދި ޖަމާލުއްދީންއާއި އިމާދުއްދީންވެސް ވަނީ ކޮވިޑްގެ ވޭދަނަތަކެއް ފެނިފައެވެ.\nގިޔާސުއްދީންގެ ދަރިވަރުންތަކެއް ކޮވިޑަށް ފައްސިވުމާއެކު އެ ސްކޫލުން އޮންލައިން ކްލާސްތައް ކުރިއަށް ގެންދަން ނިންމިއެވެ. ނަމަވެސް އެޑިއުކޭޝަނުން ވަނީ ދަރިވަރުން ސްކޫލަށް ހާޒިރުކޮށްގެން ކިޔަވައިދޭން އަންގައިފައެވެ.\nނޫން އަހަރުމެން ބޭނުމޭ އަހަރުްގެ ދަރިންނަން ކިޔަވާދެން\nމިހާރު ވިކޭނީ މިހާރު އޮތް ސަރުކާރުގެ ވަޒީރުންގެ ބަސް.\nފެބުރުއަރީ 1, 2021 15:57\nކިތަންމެ ރަނގަޅު ހިޔާލެއް ވިއަސް ގަބޫލް ކުރާނެ މީހަކު ނެތް. އެ ހެން ނޫމްނަމަ ގިޔާސުއްދީން ސްކޫލަށް އެހެން ނެހެދީސް. މީ ކިހާ ދެރަ ކަމެއް\nފެބުރުއަރީ 1, 2021 16:06\nބަންދު ކުރަންވީ ދުވަސް ކޮޅަކަށް ރައްކާވެ ތިބިއްޔާ ދަތުރު ގިނަ މައިންބަފައިން ބަލިވެފަ ކުދިން ތިއްބަސް ސްކޫލައް ފޮނުވަނީ ހިތާ ދެކޮޅަށް މަޖުބޫރު ވެގެން މިސިންގ ވޯކް ތަކާ ހެދި ކުދިން ބޯގޮވާވަރަށް ބައެއްޓީޗަރުން ޕްރެޝާ ރ ކުރާތީ، ގިނަ މީހުން އެއްބަސް ނުވިޔަސް މީ ހަގީގަތް އަހަރެންގެ ދަރި ބަލިވެގެން3މަސް ދުވަހުގެ ފިލާވަޅު މިސްވީމަ ކުއްޖެއްގެ ފޮތުން ފޮޓޯ ކޮޕީ ހައްދައިގެން ސްކޫލަށް ދިއުމުން ގަބޫލު ނުކޮށް ބަލި ކުއްޖަކު ލައްވާ ޖެހިގެން އައި ދުވަހު ސްކޫލައް ދާންވާއިރަށް ފިލާވަޅުތައް ލިއުއްވާ ހަމަ ކުރަން މަޖުބޫރު ކުރުވި އޭނަޔަށް ނުލިޔެވުމުން އޭނަ ލިޔުމާ ވައްތަރުކޮށްގެން އެފޮތްލިޔުނީ އަހަރެން ނުނިދާ ހޭލާ ހުރެގެން އެހެން ނޫނީ ކުލާހަށް ނުވަށްދާނެ ކަމަށް ކަލާފާނުގެ ކުލާސްޓީޗަރު ބުނީ މިނިސްޓަރު އެއާރ ކޯން ކޮޓަރިކޮޅުގައި އިންނަވާއިރު ބައެއް ކުދިންނަށް ކުރިމަތިވާ ގޮންޖެހުންތައް އަސްލުގަ ނުވެސް އެގޭނެ ގިނަފަހަރަށް އިވޭނީ ޓީޗަރުންނާ ވެރިން ކަނޑާ ފޮނި ބައިސާގެ އަޑު\nފެބުރުއަރީ 1, 2021 16:07\nސަލާމަތުން ތިބެގެންދޯ ކިޔެވޭނީ ހުރިހާ ކަމެއްގައިވެސް ގޮތް ދެއްކުން\nފެބުރުއަރީ 1, 2021 16:11\nބައެއް ބެލެނި ވެރިން ކުޑަކުދިން ކައިރީގަ ތިބެގެން އުދަގު ކުރާތީ ގަސްތުގަ އިރުކޮޅަކަށް ވަގުތު ހުސްކުރަން ވެގެންވެސް ސްކޫލައް ފޮނުވާ ރޯދަމަހު ކިޔަވައިދޭން ޖެހުނީ ވެސް އެހެންވެޔެއްނު\nފެބުރުއަރީ 1, 2021 16:12\nތީ ދުނަޔާ އަށް ނުރައްކާ ބޮޑަކަސް ދެންތިބި ބަޔަކަށް ނުރައްކާ ބޮޑުނުވެހިނގައިދާނެ. ހަމަގައުމުވެސް މަބޭނުމީ މަގޭދަރިން ސްކޫލަށް ފޮނުވަން. ބަލި ޖެހުމުގެ ޗާންސް އޮތަސް ކިޔަވަން ދިޔުން މަށަށް މުހިންމީ.\nދަރިން ލިބުނީ މުސް ކުޅި މައިންބަފައލިން ނަށްވުރެފަހުން ފުރަތަމަ މައިންބަފައިންގެ ސިއްހަތު ސު ކޫލުތައް އިހަށް ބަންދު ކުރަންފެނޭ\nފެބުރުއަރީ 1, 2021 19:34\nއަވަހަށް ބަންދު ކޮށްލާ...\nKonme meehaku bunyas rangalhu kameh rangalhu vaane.. ministry in bunihaa rahkaatheri eh noon school thah.. thin hatharu dhanfalhi ah kudhin gendhaa iru ehves varakah gondi meyzu fadha ehchis saafu kohlumeh noavey.. balifethurun v gaai school tha kuni.. v enme avahakah bandhu kurun rangalhu\nފެބުރުއަރީ 2, 2021 08:21\nމިޙާލަތުގައި ރަނގަޅީ ބަންދު ރައްކާވެތިބިއްޔާދަތުރޭ ބުނާ އުސޫލުން ސުކޫލްތަކަށް އެކި އެކި މާޙައުލުތަކުން ދަރިވަރުން ދާކަމަށްވާތި އެޚިޔާލު ވ. ރަނގަލު


Male' aa eh ageh gai Hulhumale' in theyo libeyne goi hadhaanan: Shaheer\nމާލެއާ އެއްއަގެއްގައި ހުޅުމާލެއިން ތެޔޮ ލިބޭނެ ގޮތް ހަނދާނަން: ޝަހީރު\nގޭސް ފޯރުކޮށްދޭ ސެންޓަރުތަކެއް އަތޮޅުތަކުގައި ހަދަނީ\nހުޅުމާލޭގައި ގޭސް ސްޓޯ ކުރާވަރު އިތުރުކުރާނެ\nތެޔޮ ޝެޑެއް ހެދުމުގެ މަސައްކަތް ވެސް ކުރިއަށްދޭ\nމޯލްޑިވްސް ގޭސްގެ އާ ފިހާރަ މިރޭ ހުޅުވަން ބޭއްވި ރަސްމިއްޔާތުގައި ޝަހީރު ވާހަކަ ދައްކަވަނީ -- އަވަސް ފޮޓޯ: މުހައްމަދު އަޒާން\nމިއަހަރު ނިމުމުގެ ކުރިން، މާލެ އެކޭ އެއް އަގެއްގައި ހުޅުމާލެއިން ޕެޓްރޯލް އާއި ޑީސަލް ލިބޭނެ ކަމަށް އެސްޓީއޯގެ މެނޭޖިން ޑިރެކްޓަރު އަހުމަދު ޝަހީރު ވިދާޅުވެއްޖެ އެވެ.\nހުޅުމާލޭގައި މޯލްޑިވްސް ގޭސްގެ ޑިސްޓްރިބިއުޝަން ސެންޓަރެއް ހުޅުވަން މިރޭ ބޭއްވި ރަސްމިއްޔާތުގައި ވާހަކަ ދައްކަވަމުން ޝަހީރު ވިދާޅުވީ ހުޅުމާލޭގައި ހަދާ ތެޔޮ ޝެޑްގެ މަސައްކަތް މިއަހަރު ނިމިމުގެ ކުރިން ނިންމާލެވޭނެ ކަމަށެވެ. އަދި އެކަމުގެ ސަބަބުން ޕެޓްރޯލާއި ޑީސަލް މާލޭ އެކޭ އެއް އަގެއްގައި ހުޅުމާލެއިން ލިބޭނެ އިންތިޒާމް ހަމަޖެއްސޭނެ ކަމަށް ވެސް ޝަހީރު ވިދާޅުވި އެވެ.\nހުޅުމާލޭގައި ޕެޓްރޯލެއް ޝެޑެއް ހުޅުވައި ހިދުމަތް ދެވޭނެ އިންތިޒާމް ހަމަޖެއްސުމަށް އެސްޓީއޯ އިން މިހާރު އަންނަނީ މަސައްކަތް ކުރަމުންނެވެ. ޝަހީރު ވިދާޅުވީ ގޭސް ފިލިން ސްޓޭޝަނެއް ހުޅުމާލޭގައި ހެދުމަށް ވެސް މަސައްކަތް ކުރަމުން އަންނަ ކަމަށެވެ. އެކަމުގެ ސަބަބުން ގޭސް ފޯރުކޮށްދޭން ފަސޭހަތަކެއް ވާނެ ކަމަށް ވިދާޅުވި އެވެ. އަދި ގޭހުގެ ރަނގަޅު ސްޓޮކެއް ގާއިމް ކުރެވޭނެ ކަމަށް ވެސް ވިދާޅުވި އެވެ.\n"މިއަހަރު ނިމުމުގެ ކުރިން މާލެ އެކޭ އެއް އަގެއްގައި ޑީސަލް އަދި ޕެޓްރޯލް ހުޅުމާލެއިން ލިބެން ހުންނާނެ. އެ އިންތިޒާމްތައް އަޅުގަނޑުމެންނަށް ހަމަޖެއްސޭނެ،" ޝަހީރު ވިދާޅުވި އެވެ.\nމާލެއަށް ބޭނުންވާ ގޭސް ސްޓޯކޮށް ޑިސްޓްރިބިއުޓް ކުރުމުގެ މަސައްކަތްވެސް ފުޅާކުރުމުގެ މަޝްރޫއެއް ރާވާފައިވާ ކަމަށްވެސް ޝަހީރު ވިދާޅުވި އެވެ. މިހާރު ގޭސް އުފައްދަމުން އަންނަނީ ތިލަފުށީގައި ކަމަށް ވުމުން، މާލެއަށް ގެންނަނީ ވަރަށް މަދު ދުވަސްކޮޅަކަށް ފުދޭ ވަރުގެ ސްޓޮކެކެވެ. ޝަހީރު ވިދާޅުވީ މާލޭގައި ގޭސް ރައްކާކޮށްފައި ބެހެއްޓޭނެ ސްޓޯރޭޖް ބޮޑުކުރުމަށް ވެސް ރާވާފައިވާ ކަމަށެވެ. އަދި އެކަމުގެ ސަބަބުން ހިދުމަތް ރަނގަޅު ވެގެންދާނެ ކަން ފާހަގަ ކުރެއްވި އެވެ. މީގެ އިތުރުން އަތޮޅު ތެރޭގައި އެކި ރަށްރަށަށް ވެސް ގޭސް ފޯރުކޮށް ދިނުމަށް އަތޮޅުގެ އެކި ރަށްރަށުގައި ޑިސްޓްރިބިއުޝަން ސެންޓަރުތައް އިތުރު ކުރުމަށް ނިންމާފައިވާ ކަން ވެސް ޝަހީރު ފާހަގަ ކުރެއްވި އެވެ.\n"މާލޭގެ އިތުރުން އަތޮޅުތެރޭގައިވެސް ގޭސް ސްޓޯކޮށް ޑިސްޓްރިބިއުޓް ކުރުމުގެ މަސައްކަތްވެސް އިތުރަށް ފުޅާކުރަން ރާވާފައިވަނީ." ޝަހީރު ވިދާޅުވި އެވެ.


Memberun Jehumun Thadhuvi, Aniyaavi, Insaafu Beynun: Jabir - Vaguthu\nމެމްބަރުން ޖެހުމުން ތަދުވި، އަނިޔާވި، އިންސާފު ބޭނުން: ޖާބިރު\nރައީސް އިބްރާހިމް މުހައްމަދު ސޯލިހް ރިޔާސީ ބަޔާން އިއްވެވި ގަޑީގައި އިހުތިޖާޖް ކުރެއްވުމުން، އެމްޑީޕީގެ ބައެއް މެމްބަރުންގެ ފަރާތުން ލިބުނު އަނިޔާ އަށް އިންސާފު ބޭނުންވާ ކަމަށް ކާށިދޫ ދާއިރާގެ މެމްބަރު އަދި ޑީއާރުޕީގެ ލީޑަރު އަބްދުﷲ ޖާބިރު ވިދާޅުވެއްޖެއެވެ.\nމި މަހުގެ4ވަނަ ދުވަހު ރައީސް ސާލިހު ރިޔާސީ ބަޔާން އިއްވެވި ގަޑީގައި އިހުތިޖާޖް ކުރެއްވުމުން، އެމްޑީޕީގެ ބައެއް މެމްބަރުން އޭނާގެ ގައިގައި ޖެއްސެވި ކަމަށް ޖާބިރު ވަނީ މީގެ ކުރިން "ވަގުތު" އަށް މައުލޫމާތު ދެއްވަމުން ވިދާޅުވެފައެެވެ.\nއެ ދުވަހު ރިޔާސީ ބަޔާން އިއްވެވުމަށް ރައީސް ސޯލިހް ފެއްޓިވެ ހިސާބުން ފެށިގެން ޖާބިރު ގެންދެވީ މަޖިލީހުގައި އަޑުގަދަ ކުރައްވާ ހިތްހަަމަ ނުޖެހުން ފާޅުކުރައްވަމުންނެވެ.\n"އަޑު ގަދަ ކުރަން ފެށީމަ ހަތަރު ވަރަކަށް މީހުން އުޅުނު ހުއްޓުވަން އެމްޑީޕީ މީހުން އެގޮތަށް އަމަލު ކުރީ. ދެ މެމްބަރުން އަޅުގަނޑުގެ ގައިގައި ޖެހީމަ ތަދުވާނެ ނޫންތޯ. އަނިޔާވެސް ވި. އިންސާފު ބޭނުން. އަޅުގަނޑަކަށް ނޭނގެ ދެން އުފަލުން ކަމެއް ދެރަވެގެން ކަމެއް ރުޅި އައިސްގެން ކަމެއް ޖެހީކީ ވެސް،" އޭނާ ވިދާޅުވިއެވެ.\nއޭނާ ވިދާޅުވީ އެގޮތަށް އަމަލު ކުރީ މި ސަރުކާރުން ރައްޔިތުން ބޭނުންވާ ގޮތަށް ވެރިކަން ނުކުރާތީ ކަމަށެވެ. ރިޔާސީ ބަޔާނުގައި ހުރީ ހުސް ދޮގު ވާހަކަތަކެއް ކަމަށް ޖާބިރު ފާހަގަކުރެއްވިއެވެ.\nމަޖިލީހުގައި އެމްޑީޕީގެ ބައެއް މެމްބަރުންގެ ފަރާތުން ޖާބިރު އަށް ލިބުނު އަނިޔާތަކަށް ފަހު އެދުވަހު ހަތަރުދަމު ހުންނަވަން ޖެހުނީ ބޮޑިތާން ކުރައްވަން ކަމަށް ޖާބިރުގެ އަނބިކަނބަލުން އަދި ކުރީގެ ބަންޑާރަ ނައިބު ދިޔާނާ ސައީދު ވެސް ވަނީ ވިދާޅުވެފައެވެ.\nއެކަމާއި ގުޅޭގޮތުން ދިޔާނާ ކުރެއްވި ޓްވީޓެއްގައި ވިދާޅުވެފަައި ވަނީ މަޖިލީހުން ނަން އިއްވާ މެމްބަަރަކު ނެރުމަކީ އެންމެ ރަނގަޅު ކަމެއް ކަމަށެވެ. އެހެންނަމަވެސް ހޭ އަރުވާލާނެ ކަމަށް ބުނެ ކުދިން ކޮޅެއް ނެރެގެން ތެޅުމަކީ ރަނގަޅު ގޮތެއް ނޫން ކަމަށް ފާހަގަކުރައްވާ ދިޔާނާ ވަނީ އެކަމަށް ފާޑު ވިދާޅުވެފައެވެ.\nރައީސް، ރިޔާސީ ބަޔާން އިއްވެވުމަށް ގާތްގަނޑަކަށް 45 މިނެޓު ހޭދަކުރެއްވި އިރު، ޖާބިރު ވަނީ ބައިގަޑިއިރެއްހާ އިރު ވަންދެން މަޖިލީހުގައި އަޑުގަދަ ކުރައްވާ އިހުތިޖާޖު ކުރައްވާފައެވެ. އޭނާ ވިދާޅުވީ އަޑުގަދަ ކުރައްވަމުން ގެންދެވީ، މި ސަރުކާރުން ކުރާ ނުރަނގަޅު ކަންކަމާއި މެދު ބަސް ނުބުނެ ހަނު ހުންނަން ބޭނުން ނުވާތީ ކަމަށެވެ. އަދި އެފަދައިން ހުންނެވުމަކީ ރައްޔިތުން އޭނާ އާއި ހަވާލުކުރި ޒިންމާ އަށް ހަރާންކޯރުވުން ކަމަށް ވެސް ޖާބިރު ވިދާޅުވިއެވެ.\nކޭބަލް ކާރު އެޅިދާނެ ކަމަށް ސަރުކާރަށް ގަބޫލު ނުކުރެވޭތީ ދިޔާނާގެ ރައްދެއް\nފެބުރުއަރީ 6, 2021 11:51\nސާބަހޭ ހިއްވަރުގަދަ ޖާބިރު ޔޫއަތ ދަ މޭން..ގައުމީ ބަޔޮލެއް ..ބަސްބުނިކަންވެސް ރަނގަޅު..އެލެކް ހޭ އަރުވާލަންވީ..ނޫންގޮތެއްނެއް..\nފެބުރުއަރީ 6, 2021 11:54\nސުބްހާނަﷲ މަގޭޖާބިރުއަށް އެކޮށްލިވަރެއްދޯ ... ދިޔާނާ އަވަހަށް ޖާބިރުއަށްއިންސާ ފުހޯދާދީ.. ބަދަލުވެސް ހޯދާދޭތި!!\nފެބުރުއަރީ 6, 2021 12:20\nތީ ދޮގެއް ޖަލްސާ ނިމެންދެން ބެލިން ނުޖަހާ\nފެބުރުއަރީ 6, 2021 13:58\nކަލެެއަށް ފެނޭދޯ 360 ޑިގްރީ އެއްފަހަރާ\nފެބުރުއަރީ 6, 2021 12:24\nމަނިކުފާނަން އިންސާފު ލިބޭނެ ކިހިނެތް ވާނެތޯ5އަހަރު ދުވަހުގެ ޖަލުހުކުމެއް.\nފެބުރުއަރީ 6, 2021 12:33\nވަރަށް ރަނގަޅު ދިޔާނާ ވެސް ބާރަށްއަތްޖަހާ ، ދިޔާނާ ބުނެދީބަލަ ތިއީވެސް ޔާމީނުގެ އަނިޔާވެރިކަންތޯ ކޮބައިތޯ މައުމޫނަން ދެއްވި ކަޅުފޮށި\nފެބުރުއަރީ 6, 2021 12:47\nމީނަމީސަރު ކާރުބަދަލްވެގެން މަންފާ ކުރިމީހެއް އެހުރިހާމަންފާތަ ކެއް އަތުލާ ފިއްތާލަން ފެނޭ\nކަށިދޫ ފުޅު ބޭ\nފެބުރުއަރީ 6, 2021 13:10\nލޮލީ އަށް ކުރި އަނިޔާ މި ރަށު ފިނި މައިޒާނުގެ ފަރާތުން ހަރުކަށި ޢިބާރާތުން ކުށްވެރި ކުރަން! އަދި ލޮލީ ބޮނޑިތާނުން ފަސޭހަވެގެން ވީ އެންމެ އަވަހަކަށް މަޖިލީހުގެ މަސައްކަތަށް ނިކުތުމަށް ވެސް އެދެމެވެ\nފެބުރުއަރީ 6, 2021 13:25\nމިފަހަރު ޖާބިރު ރަނގަޅު.\nފެބުރުއަރީ 6, 2021 14:23\n2010 އިން ފެށިގެން ތަޅާނެކުދިންކޮޅެއް ނުލިބިގެން އުޅެމުންގޮސް ފަސްދޮޅަހަކަށް ތަޅާނެ ކުދިން މިހާރު ވަނީ ލިބިފައިވަނީ. ނަސީބެއްނު މިފަހަރު އެންމެ2މެމްބަރުންވެގެން ތެޅިކަން. ފަސްދޮޅަސް އެތައް ބައަކުވެގެން އެކަން ކުރިނަމަ ބޮނޑިތާންކޮށްލާނެ ތަންކޮޅެއްވެސް ނުފެންނާނެ. އަނެއްހެން ޖާބިރު އިރުއިރުކޮޅާ ތި ދައްކަނީ އެއްވެސް ވަރަކަށް ބަލާނެ މައްސަލައެއްގެ ވާހަކައެއް ނޫން. އެހެންވީމަ އެވާހަކަ ދެއްކުން ހުއްޓާލަންވެއްޖެއެއްނު.\nފެބުރުއަރީ 6, 2021 14:44\nއެނިމަލް ފާރމް...!!! ތުއްތު ކުދިންނަށް ދައްކަވާ ރިވެތި މިސާލު...!! ތި އިދިކޮޅު/ސަރުކާރުގެ ސިޔާސީ ބޭފުޅުންނަށް ސެލިއުޓް!!!\nފެބުރުއަރީ 6, 2021 15:46\nޖާބިރު ގައިކޮޅުގައި ޖަހައިގެން ނުވާނެ އެވެ. ޖާބިރު ވެސް ހާދަ ފާޑުފާޑުގެ އެއްޗެހި ބޯށޭ ވިދާޅުވެ ހަޅޭއްފުޅު ލެއްވެވި އެވެ. ބުނާތީ އިވޭ، މަޖްލިސް ޗެމްބަރ ތެރޭ ހިނގާ ކަންކަމުގައި ދަޢުވާ ނުކުރެވޭނެޔޭ!\nފެބުރުއަރީ 6, 2021 18:34\nޖާ އާއި ދިޔާނާއަކީ "ސުއިސައިޑް ސްކޮޑް" ފިލްމްގަ އުޅޭ ދެކެރެކްޓަރ! "ޖޯކަރު އަދި ހާރލީ ކުއިން"